ސިފައިންނަށް އެޅުމަށް ހަމަޖެހިފައިވާ 300 ފްލެޓް އެޅުމުގެ ޕްރޮޖެކްޓާ ގުޅޭގޮތުން އޭ.ސީ.ސީން ތަޙްޤީޤުކޮށްފައިވާ މައްސަލައާގުޅޭ، | އެންޓި-ކޮރަޕްޝަން ކޮމިޝަން\nސިފައިންނަށް އެޅުމަށް ހަމަޖެހިފައިވާ 300 ފްލެޓް އެޅުމުގެ ޕްރޮޖެކްޓާ ގުޅޭގޮތުން އޭ.ސީ.ސީން ތަޙްޤީޤުކޮށްފައިވާ މައްސަލައާގުޅޭ،\nސިފައިންނަށް އެޅުމަށް ހަމަޖެހިފައިވާ 300 ފްލެޓް އެޅުމުގެ ޕްރޮޖެކްޓްގެ މަސަކަތް ޙަވާލުކުރި ކުންފުނިން ސިފްކޯއަށް ލިބެންޖެހޭ ފައިސާ ދައުލަތަށް އަނބުރާ ހޯދުމަށް އޭ.ސީ.ސީން ސިފައިންގެ ކޯޕަރޭޓިވް (ސިފްކޯ) އަށް އަންގައިފިއެވެ.\nއެގޮތުން، މި މައްސަލައިގައި އޭ.ސީ.ސީން ސިފްކޯއަށް އަންގާފައިވާ އެންގުމުގައިވަނީ، މި މަސައްކަތް ފުރަތަމަ ޙަވާލުކުރެވުނު ފްރައިވެޓް ކުންފުންޏާއެކު ވެފައިވާ އެއްބަސްވުމާ އެއްގޮތަށް އެ މަސައްކަތް ކުރިއަށް ނުދާތީ، އެ ކުންފުންޏާއެކު ސިފްކޯއިން ވެފައިވާ އެއްބަސްވުން ބާޠިލުކޮށް، ދެފަރާތުގެ ދެމެދުގައި ހަދާފައިވާ ޓަރމިނޭޝަން އެގްރީމެންޓްގެ ދަށުން، އެ ކުންފުނީގެ ފަރާތުން ސިފްކޯއަށް ހުށަހަޅާފައިވާ3ޕޯސްޓް ޑޭޓެޑް ޗެކް ބައުންސްވުމާ ގުޅިގެން ސިފްކޯއަށް ލިބެންޖެހޭ 92,570,639.27 (ނުވަދިހަދެމިލިއަން ފަސްސަތޭކަހަތްދިހަހާސް ހަސަތޭކަ ތިރީސް ނުވައެއް ޕޮއިންޓް ދޭއް ހަތެއް) ރުފިޔާ އަނބުރާ ލިބިފައިނުވާތީ، އެ ފައިސާ އަނބުރާ ހޯދުމާ ގުޅޭގޮތުންނެވެ.\nމިމައްސަލަ މިކޮމިޝަނުން ތަޙުޤީޤުކުރި ކުރުމުގައި ފާހަގަކުރެވުނު ކަންތައްތަކައް ބަލާއިރު، ސިފައިންނަށް އެޅުމަށް ހަމަޖެހިފައިވާ 300 ފްލެޓް އެޅުމުގެ ޕްރޮޖެކްޓްގެ މަސައްކަތް ހަވާލުކުރުމަށް ކޮށްފައިވާ އެގްރީމެންޓުގެ ދަށުން ޕްރޮޖެކްޓުގެ ޖުމުލަ އަގަކީ 638,110,440.00 (ހަސަތޭކަ ތިރީސް އަށް މިލިއަން އެއްސަތޭކަ ދިހަހާސް\nހަތަރުސަތޭކަ ސާޅީސް) ރުފިޔާއެވެ. އެއްބަސްވުމުގައިވާގޮތުން އެ ފައިސާގެ ތެރެއިން %40 (ސާޅީސް އިންސައްތަ) ޑައުންޕޭމެންޓުގެ ގޮތުގައި ދައްކަންޖެހޭނެކަމަށާއި، އެ %40 (ސާޅީސް އިންސައްތަ) ގެ ތެރެއިން %16 ފައިސާ ހޯދާނީ ފްލެޓް ތަކުގައި ހަދާ ކޮމާޝަލް ލޮޓްތައް ވިއްކައިގެންކަމަށާއި، 26 އިންސައްތަ ފައިސާ ދައްކާނީ ގަވަރމެންޓް ސަބްސިޑީގެ ގޮތުގައި ކަމަށާއި،4އިންސައްތަ ފައިސާ ދައްކާނީ ސިފްކޯއިން 24 މަހަށް ބަހާލައިގެން ކަމަށް ބަޔާންކޮށްފައިވެއެވެ. އަދި ބާކީ ފައިސާ ސިފްކޯއިން މަސަކަތް ޙަވާލުވި ކުންފުޏަށް ދައްކާނީ އެންޑް ޔޫޒަރ ފައިނޭންސް އުސޫލުން ފްލެޓް ލިބޭ ފަރާތްތަކުގެ އަތުން ފައިސާ ހޯދުމަށްފަހު ފިކްސްޑް އިންސްޓޯލްމެންޓެއްގެ ގޮތުގައި 30 އަހަރަށް ބަހާލައިގެންނެވެ.\nމަސަކަތް ޙަވާލުކުރެވުނު އެއްބަސްވުމުގެ ދަށުން ސިފްކޯއިން 125,938,079.00 (ސަތޭކަ ފަންސަވީސް ހާސް ނުވަސަތޭކަ ތިރީސް އަށްހާސް ހަތްދިހަ ނުވައެއް) ރުފިޔާ މަސަކަތް ޙަވާލުވި ކުންފުޏަށް ދައްކާފައިވާކަން ފާހަގަކުރެވެއެވެ. އެއީ، ފްލެޓް ލިބޭ ފަރާތްތަކުން ދައްކާފައިވާ 10,635,175 (ދިހަ މިލިއަން ހަސަތޭކަ ތިރީސް ފަސްހާސް އެއްސަތޭކަ ހަތްދިހަ ފަހެއް) ރުފިޔާ އާއި ސަރުކާރުގެ ބަޖެޓުން ދައްކާފައިވާ 115,302,079.00 (ސަތޭކަ ފަނަރަހާސް ތިންސަތޭކަ ދެހާސް ހަތްދިހަ ނުވައެއް) ރުފިޔާ އެވެ. އެގޮތުން މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީގެ 2014 ވަނަ އަހަރުގެ ބަޖެޓުން 70,302,905.00 (ހަތްދިހަ މިލިއަން ތިންސަތޭކަ ދެހާސްނުވަސަތޭކަ ފަހެއް) ރުފިޔާ އަދި 2015 ވަނަ އަހަރުގެ ބަޖެޓުން 45,000,000.00 (ސާޅީސްފަސް މިލިއަން ރުފިޔާ ) ސިފައިންނަށް 300 ފްލެޓް އެޅުމުގެ ޕްރޮޖެކްޓަށް ޚަރަދުކޮށްފައިވެއެވެ.\nމަސައްކަތް ހަވާލުކުރެވުނު ކުންފުނިން އެ މަސައްކަތް އެކަށީގެންވާ ގޮތެއްގައި ކޮށްފައި ނުވާތީ، އެ އެގްރީމެންޓް 27 ޖަނަވަރީ 2016 ގައި ބާތިލުކޮށް ޓާމިނޭޝަން އެގްރީމެންޓެއް ހަދާފައިވެއެވެ. އަދި އެ އެގްރީމެންޓް ބާތިލުކުރުމާއި ހަމައަށް އެކުންފުޏަށް ސިފްކޯއިން ދައްކާފައިވާ 125,938,079.00 (ސަތޭކަ ފަންސަވީސް ހާސް ނުވަސަތޭކަ ތިރީސް އަށްހާސް ހަތްދިހަ ނުވައެއް) ރުފިޔާގެ ތެރެއިން އެހާތަނަށް އެކުންފުނިން ކޮށްފައިވާ މަސައްކަތަށްވާ 33,367,439.73 (ތިރީސް ތިން މިލިއަން ތިންސަތޭކަ ފަސްދޮޅަސް ހަތްހާސް ހަތަރުސަތޭކަ ތިރީސް ނުވައެއް ޕޮއިންޓް ހަތެއް ތިނެއް) ރުފިޔާ އުނިކުރުމުން ބާކީވާ 92,570,639.70 (ނުވަދިހަ ދެމިލިއަން ފަސްސަތޭކަ ހަތްދިހަހާސް ހަސަތޭކަ ތިރީސް ނުވައެއް ޕޮއިންޓް ހަތެއް) ރުފިޔާ ސިފްކޯއަށް އަނބުރާ ދެއްކުމަށް ތިން ޕޯސްޓް ޑޭޓެޑް ޗެކް މަސައްކަތް ޙަވާލުވި ކުންފުނިން ހުށަހަޅާފައިވެއެވެ.\nއެހެންނަމަވެސް، އެ ތިން ޗެކްވެސް އެކައުންޓުގައި ފައިސާ ނެތުމުން ބައުންސް ވެފައިވާކަން ފާހަގަކުރެވެއެވެ. އެ ފައިސާ ހޯދުމަށް ސިފްކޯއިން މަސަކަތްތަކެއް ކޮށްފައިވާކަން ތަހުޤީޤަށް ފާހަގަކުރެވިފައިވެއެވެ. އެގޮތުން މޯލްޑިވްސް ޕޮލިސް ސާރވިސް އަށް ޗެކް ބައުންސްގެ މައްސަލަ ހުށަހެޅުމާއި، އެ ފައިސާ ހޯދުމަށް އެޓަރނީ ޖެނެރަލްއާއެކު މަޝްވަރާކޮށްފައިވާކަންވެސް ފާހަގަކުރެވެއެވެ.\nމަސައްކަތް ޙަވާލުވި ކުންފުނިން ސިފްކޯއަށް ދައްކަންޖެހޭ 92,570,639.70 (ނުވަދިހަ ދެމިލިއަން ފަސްސަތޭކަ ހަތްދިހަހާސް ހަސަތޭކަ ތިރީސް ނުވައެއް ޕޮއިންޓް ހަތެއް)ރުފިޔާ މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރ އިން އެކުންފުޏާ ޙަވާލުކޮށްފައިވާ ޕްރޮޖެކްޓުތަކާއި ގުޅިގެން އެ ކުންފުންޏަށް ދައްކަންޖެހޭ ފައިސާއިން ސެޓްއޮފް ކުރުމުގައި އިއުތިރާޒް ނުކުރާކަމަށް ބަޔާންކޮށް އެކުންފުނީގެ ފަރާތުން ސިޓީއެއް ސިފްކޯއަށް ފޮނުވާފައިވެއެވެ.\nސިފައިންނަށް އެޅުމަށް ހަމަޖެހިފައިވާ 300 ފްލެޓް އެޅުމުގެ ޕްރޮޖެކްޓްގެ މަސައްކަތް ހަވާލުކުރުމަށް ކޮށްފައިވާ އެގްރީމެންޓުގެ ދަށުން މި މަސައްކަތް ފުރަތަމަ ޙަވާލުކުރެވުނު ފްރައިވެޓް ކުންފުންޏާއެކު ވެފައިވާ އެއްބަސްވުމާ އެއްގޮތަށް އެ މަސައްކަތް ކުރިއަށް ނުދާތީ، އެ ކުންފުންޏާއެކު ސިފްކޯއިން ވެފައިވާ އެއްބަސްވުން ބާޠިލުކޮށް، ދެފަރާތުގެ ދެމެދުގައި ހަދާފައިވާ ޓަރމިނޭޝަން އެގްރީމެންޓްގެ ދަށުން، އެ ކުންފުނީގެ ފަރާތުން ސިފްކޯއަށް ހުށަހަޅާފައިވާ3ޕޯސްޓް ޑޭޓެޑް ޗެކް ބައުންސްވުމާ ގުޅިގެން ސިފްކޯއަށް ލިބެންޖެހޭ 92,570,639.27 (ނުވަދިހަދެމިލިއަން ފަސްސަތޭކަހަތްދިހަހާސް ހަސަތޭކަ ތިރީސް ނުވައެއް ޕޮއިންޓް ދޭއް ހަތެއް) ރުފިޔާ އަނބުރާ ލިބިފައިނުވާތީ، އެ ފައިސާ އަނބުރާ ހޯދުމަށް ވަނީ އެންގިފައެވެ.\nއެގޮތުން، އެ ފައިސާ ހޯދުމަށްޓަކައި ދިވެހި ސަރުކާރުގެ އެއްވެސް ޕްރޮޖެކްޓަކާ ގުޅިގެން އެ ކުންފުންޏަށް ދޭންޖެހޭ ފައިސާއެއްވާނަމަ، 92,570,639.27 (ނުވަދިހަދެމިލިއަން ފަސްސަތޭކަހަތްދިހަހާސް ހަސަތޭކަ ތިރީސް ނުވައެއް ޕޮއިންޓް ދޭއް ހަތެއް) ރުފިޔާ އުނި ކުރުމަށްފަހު، އެ ކުންފުންޏަށް ފައިސާ ދޫކުރުމަށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ވަނީ އެންގިފައެވެ. ހަމައެއާއެކު، ސަރުކާރުން އެ ކުންފުންޏަށް ދައްކަންޖެހޭ އެއްވެސް ފައިސާއެއް ނުވާނަމަ، 92,570,639.27 (ނުވަދިހަދެމިލިއަން ފަސްސަތޭކަހަތްދިހަހާސް ހަސަތޭކަ ތިރީސް ނުވައެއް ޕޮއިންޓް ދޭއް ހަތެއް) ރުފިޔާ ހޯދުމަށް، ޝަރީޢަތަށް ހުށަހަޅައިގެން ކުރިޔަށް ގެންދިޔުމަށް އޭ.ސީ.ސީން ސިފްކޯއަށް ވަނީ އަންގާފައެވެ.


ގައިދީން މުޖުތަމަޢުއަށް އަހުލުވެރި ކުރުވުމުގެ ގޮތުން މޯލްޑިވްސް ކަރެކްޝަނަލް ސަރވިސް އިން 17 ފެބްރުއަރީގައި ފެށުމަށް ހަމަޖައްސާފައިވާ އެކިއެކި ޓްރެއިނިންގ ޕްރޮގްރާމްތައް އާންމުކޮށްފިއެވެ.\nމިޕްރޮގްރާމްތަކަކީ ޤާނޫނު ނަންބަރު:2013/14 ދިވެހިރާއްޖޭގެ ޖަލުތަކާއި ޕެރޯލް ޤާނޫނުގެ 12 ވަނަ ބާބުގައި ޤައިދީން މުޖުތަމަޢުއަށް އަހުލުވެރިކޮށް، ކުށްކުރުމުން ދުރުހެލިކޮށް، އަނބުރާ މުޖުތަމަޢުއަށާއި އާއިލާއަށް ބޭނުންތެރި މީހެއްގެ ގޮތުގައި ދެމިހުރުމަށް މަގުފަހި ކޮށްދިނުމަށް ޕްރޮގްރާމްތަކެއް ހިންގުމަށް މޯލްޑިވްސް ކަރެކްޝަނަލް ސަރވިސްގެ މައްޗަށް ލާޒިމްކޮށްފައިވާތީ ހިންގޭ ޕްރޮގްރާމްތަކެކެވެ. މިޕްރޮގްރާމްގައި އެކުލެވޭނީ ރީއިންޓަރގްރޭޝަން އަދި ލައިފްސްކިލްގެ ބައިތަކެވެ. މިޕްރޮގްރާމް ކުރިއަށް ގެންދެވޭނީ 04 މަސް ދުވަހުގެ މުއްދަތަށެވެ.\nޕްރޮގްރާމްސް ޑިޕާޓްމަންޓުން ހާމަކުރެއްވި ގޮތުގައި މިޕްރޮގްރާމްތަކުގެ މައިގަނޑު މަޤްސަދަކީ ގައިދީންގެ ކިބައިގައި ރަނގަޅު އަހުލާގާއި، ރަނގަޅު ހުނަރުތަކެއް އަށަގެންނެވުމާއެކު، އެމީހުންގެ ވިސްނުމާއި ފިކުރު ކުރާގޮތަށް ބަދަލުތަކެއް ގެނައުމާއި އެމީހުން މުޖުތަމަޢަށް ނިކުތުމަށްފަހު އުޅުމާއި އަޚުލާޤަށް ހެޔޮ ބަދަލުތަކެއް ގެނައުމަށް އެހީތެރިވެދިނުން ކަމަށެވެ. އަދި އެމީހެއްގެ ދިރިއުޅުން ބައްޓަން ކުރުމާއި މުސްތަޤްބަލުގައި ކުރަންރާވާފައިވާ ކަންތައްތައް ފާހަގަކުރުމާއި އެކަމަށް ވާންޖެހޭ ތައްޔާރީތައް ދެނެގަތުމާއި އެކަމަށް ޕްލޭންކުރުމަށް ދަސްކޮށްދިނުމަކީވެސް މި ޓްރެއިނިންގ ތަކުގެ ތެރެއިން ދަސްކޮށްދޭނެ ކަންތައްތައް ކަންވެސް ހާމަ ކުރެއްވިއެވެ.\nމި ޕްރޮގްރާމްގައި ކިޔަވައިދެވޭނެ ބައިތަކުގެ ތެރޭގައި މުއާމަލާތް ކުރާނެ ގޮތާއި، އަމިއްލަ ނަފްސާމެދު ދެކޭގޮތާއި، “ސޯޝަލް ރިލޭޝަންޝިޕްސް” އާއި، ވިސްނުން ގެންގުޅޭނެ ގޮތްތަކާއި، ވިސްނުން ބަދަލު ކުރެވޭނެ ގޮތްތަކާއި، “ޑިޒިޝަން މޭކް” ކުރާނެ ގޮތާއި، “ސެލްފް އެސްޓީމް” އާއި “އެންގަރ މެނޭޖްމަންޓް” އާއި “ހައު އަވަރ ތޯޓްސް ކޮންޓްރޯލް އަވަރ ބިހޭވިއަރ”، “ޑްރަގް އެވެއަރނަސް”، “ހެލްތު އެވެއަރނަސް” ކްލާސްތަކާއި “ޑޮމެސްޓިކް ވަޔަލަންސް އެންޑް އެބިއުޒް” ކްލާސްތަކާއި “ކެރިއަރ ގައިޑެންސް” ކްލާސްތަކުގެ އިތުރުން 23 ޓޮޕިކެއް ކިޔަވައިދިނުމަށް ހަމަޖައްސާފައިވާކަމަށްވެސް ޕްރޮގްރާމްސް ޑިޕާޓްމަންޓުން މައުލޫމާތު ދެއްވައެވެ.\nއަދި މިޕްރޮގްރާމް ފުރިހަމަ ކުރުމުން މީހާގެ ވިސްނުމަށް ހެޔޮ ބަދަލުތަކެއް އައިސް ކަންކަމުގައި ގޮތްނިންމަން ފަސޭހަވެ، އަދި ރަގަޅު ގޮތް ނިންމުމަށް މަގުފަހިވެގެންދާނެކަމަށާއި އަދި މީހާގެ ދިރިއުޅުމާއި މުސްތަޤްބަލް ބައްޓަން ކުރާނެ އެންމެ ރަނގަޅު ގޮތް އެމީހަކަށް އެނގިގެން ދިއުމާއެކު، އާއިލާއާއި ގުޅުން ރަގަޅުކޮށް މުއާމަލާތްކުރުމުގެ ހުނަރުތަކާއި އުކުޅުތައް ދަސްވެގެން ދާނެކަމަށް މައުލޫމާތު ދެއްވައެވެ. އަދި ދިމާވާ އެކިއެކި މައްސަލަތަށް ޙައްލުކުރާނެ އެންމެ ރަގަޅު ގޮތް ދަސްވެގެން ދިއުމާއެކު ކުށުގެ ވެށިން މީހާ ސަލާމަތްވުމަށް ކުރެވިދާނެ ކަންކަން އަމިއްލައަށް ދެނެގަނެ އަދި އެކަންކަން ކުރެވިދާނެ ގޮތްތައް ރޭވުމަށް ދަސްވެގެންދާނެ ކަމަށާއި މުޖުތަމަޢުއަށް ތިމާ ބަލައިގަންނާނީ ތިމާގެ ކިބައިގައި ކޮންކޮން ސިފަތަކެއް ހުރެގެން ކަން އެނގި ތިމާއަކީ ވެސް މުޖުތަމަޢު ބަލައި ގަންނަފަދަ މީހަކަށް ވެދާނެކަން އަމިއްލަ ނަފްސަށް ޤަބޫލު ކުރެވިގެން ދާނެކަން އެނގިގެން ދާނެކަމަށާއި އެހެން މީހުންނާއެކު މަސައްކަތް ކުރަން ދަސްވުމާއި އަނބުރާ ކުށަށް އަރައިނުގަތުމަށް ތިމާއަށް ކުރެވިދާނެ ކަންކަން އެނގި އެކަންކަން ކުރާނެ އެންމެ ރަނގަޅުގޮތް މި ޕްރޮގްރާމްގެ ތެރެއިން ދަސްވެގެން ދާނެކަމަށް މައުލޫމަތު ދެއްވިއެވެ.\nމިޕްރޮގްރާމް މާފުށީ ޖަލާއި އައްސޭރި ޖަލުގައި ފެށުމަށް ހަމަޖައްސާފައިވަނީ 17 ފެބްރުއަރީ 2016 ވާ ބުދަ ދުވަހު އެވެ. އަދި މި ޕްރޮގްރާމުގައި ޖުމްލަ 126 ޤައިދީން ބައިވެރިވުމަށް ހަމަޖައްސާފައިވާކަމަށާއި، މި ޕްރޮގްރާމް ކުރިއަށް ގެންދިއުމަށް ހަމަޖައްސާފައިވަނީ 04 ބެޗަކަށް ބަހާލެވިގެން ކަމަށްވެސް ޕްރޮގްރާމްސް ޑިޕާޓްމަންޓުން މައުލޫމާތު ދެއްވައެވެ. އަދި މިހާރު ކުރިއަށް ގެންދިއުމަށް ހަމަޖައްސާފައިވާ 04 ބެޗް ނިމުމާއެކު އިތުރު ޤައިދީންނަށް މިޕްރޮގްރާމް މިއަހަރު ތެރޭގައި ހިންގުމަށް ހަމަޖައްސާފައިވާކަމަށާއި، މިޕްރޮގްރާމުގެ ބައިތައް ކިޔަވައި ދިނުމަށް ހަމަޖައްސާފައިވަނީ މޯލްޑިވްސް ކަރެކްޝަނަލް ސަރވިސް ގެ ފެސިލިޓޭޓަރުންނާއި، ނޭޝަނަލް ޑްރަގް އެޖެންސީގެ ފަރާތްތަކާއި އަދި ޔޫތް ސެންޓަރުގެ ފެސިލިޓޭޓަރުންނެވެ.


Lonuziyaaraiy Park Gai Yoga Session Thakeh Kuriah Gendhanee - Vaguthu\nޔޯގާ ސެޝަނެއް ކުރިއަށް ދަނީ - ފޮޓޯ: ސަން\nލޮނުޒިޔާރަތް ޕާކުގައި ޔޯގާ ސެޝަންތަކެއް ކުރިއަށް ގެންދަން ފަށައިފިއެވެެ.\nމިއަދު ފަށާފައިވާ މި ސެޝަނަތްކަކީ މާލެ ސިޓީ ކައުންސިލާއި އިންޑިއަން ކަލްޗުރަލް ސެންޓަރާއި ގުޅިގެން ކުރިއަށް ގެންދާ ޔޯގާ ސެޝަންތަކެކެެވެ. މި ޝެޝަންތައް ކޮންމެ ހަފްތާއެއްގެ ހުކުރު އަދި ހޯމަ ދުވަހު ކުރިއަށް ގެންދާނެއެވެ. އެ ސެޝަންތައް މި ދެ ދުވަހުގެ ހެނދުނު 06:00 އިން 07:00 އަށް ކުރިއަށް ގެންދިއުމަށް ވަނީ ހަމަޖެހިފައެވެ.\nމިކަމުގައި ބައިވެރިވާން ބޭނުންވާ ފަރާތްތަކުން މި ސެޝަންތައް އޮންނަ ދުވަހުގެ އެގަޑިއަށް ޔޯގާ މެޓާއި ފެނފުޅި ހިފައިގެން ދިއުުމަށް އެ ކައުންސިލުން ވަނީ އިލްތިމާސްކޮށްފައެވެ. ފެންފުޅި ގެންދާއިިރު ޕްލާސްޓިކް ފެންފުޅި ނުގެންދިއުމަށް ވަނީ އިލްތިމާސްކޮށްފައެވެ.\nމި ސެޝަންތަކުގައި ބައއިވެރިވުމަށް ވަކިި އުމުރުފުރައެއް ޖިންސެއް ނެތް ގޮތަށް ވަނީ ހުޅުވާލާފައެވެެ.\nލޮނުޒިޔާރަތް ޕާކަކީ ސިނަމާލެ ބްރިޖް ފެށޭ ސަރަހައްދުގައި މާލެ ސިޓީ ކައުންސިލްގެ ބެލުމުގެ ދަށުން ގާއިމްކޮށްފައިވާ ޕާކެކެވެ. މިތަން ހުޅުވާފައއި ވަނީ މިދިޔަ އަހަރުގެ ނޮވެމްބަރު 11 ނުވަތަ ޖުމްހޫރީ ދުވަހާ ދިމާކޮށެެވެ. ދައުލަތުގެ ބަޖެޓުން 16.8 މިލިއަން ރުފިޔާ ހަރަދުކޮށްގެން ތަރައްގީކޮށްފައިވާ މި ޕާކުގައި ކަސްރަތު ކުރުމަށް ހާއްސަ ސަރަހައްދެއްވެސް ވަނީ ގާއިމްކޮށްފައެވެ. ޔޯގާ ކްލާސްތައް ކުރިއަށް ގެންދިއުމަށް ހަމަޖެހިފައި ވަނީ އެތަނުގައެވެެ.\nސިފައިން އައްޑޫ ޓްރޭނިން ސްކޫލްގައި ބައިތިއްބަން އިންޑިއާގެ ވިސްނުން ކުރިންވެސް ހުރި!\nޖެނުއަރީ 21, 2021 14:17\nނުސީދާކޮށް އެހެން ދީންތަކުގެ މީހުންނަށް އަޅުކަން ކުރުމުގެ ފުރުޞަތު ހުޅުވާލީ. ހުރި ހިތާމައެއްގެ ބިޔަކަން ވަރަށްދެރަ ކަމެއްމީ.\nޖެނުއަރީ 21, 2021 14:19\nމާތް ރަސްކަލާއްކޯ! ދިވެހި ސިފައިންނާއި ފުލުހުންނޭ... ގައުމެއް ނެތް ނިހިރަ އޮޔާދަނީ.... ކޮބާ ތިބޭފުޅުންގެ ހުވައިގެ ވާޖިބު... ކިބާ އިސްލާމް ދީން ދެކެވާ ލޯބި..... އިންޑިޔާގެ ކަލްޗަރ މިނިސްޓްރީ އާއި ގުޅިގެން އިންޑިޔާއިން ދިވެހި މުޖުތަމަޢުގައި ފާޅުކަން ބޮޑު ޝިރުކުގެ އަމަލުތަކަށް އަރަގަނެ ފަތުރަން ކުރުވާ ކަމެއްމީ. ބުއްދާއިންގެ އަޅުކަމުގެ ތެރޭގައި ހިމެނޭ ހަރަކާތްތަކެއް ޔޯގާއަކީ.\nޖެނުއަރީ 21, 2021 14:32\nއިރުއަރާ ވަގުތު ޙަރާމް ކަންތައް ކުރަން ހުޅުވި ތަނެއްތަ އެއީ؟؟؟ ކިހާ ބޮޑުކަމެއް😠 ތިކަހަލަ ފައްޅީގަ ކުރާކަހަލަ ކަންތަކާއި އިންޑިއާގެ ސަގާފަތް ދިރުވަން ދޭބަލަ އިންޑިއާއަށް😑😑😑\nޖެނުއަރީ 21, 2021 14:50\nޔޯގާ އޭ ކިޔައިގެން ހިންދޫ ބުދު ދީން ފަތުރަނީ. އެހަރަ ފޮޓޯ ބަލާބަލަ. މިޖައްސަނީ ކޮންވައްތަރެއް. ކޮބާ އެއްކަލަ އަންހެން ރައީސް އިމުރާނާ އިޔާޒުމެންގެ ކީރިތި ކުރައްވާ ރައީސްގެ ބެލުމުގެ ދަށުން ހިނގާ ކަންކަން މިހުންނަނީ\nހިންދޫން ބުނަނި އެއީ ދީނީ ކަމަކަށް ނުހަދާށޯ! ކިހާމޮޅު ސައިތާނާވެސް ވަސްވާސް ދިނުމުގަ ބޭނުންކުރާ އުކުޅުތަށް! އިންސީންގެ ތެރެއިންވާ ސައިތާނުން ވަރަށް ނުރައްކާތެރި!\nޖެނުއަރީ 21, 2021 14:59\nތީ މިގައުމުގެ ސަގާފަތާއި ގުޅޭ ހަރަކާތެއްނޫން... ސޮރީ ނުދާނަން.\nޖެނުއަރީ 21, 2021 15:05\nމަކަރު ވެރިކަމާއެކު މަޑުމަޑުން ޝިރުކުގެ ތެރެޔަށް ދިވެހިން ގެންދަނީމި.\nޖެނުއަރީ 21, 2021 15:15\nގެރި ދީނުގެ ބަލާވެރިކަން މި ޤައުމުގައި މިދަނީ މޫލާ ކުރިފަޅަމުން. މިކަމާ ދެކޮޅަށް އަވަސް ފިޔަވަޅުތަކެއް އަޅާންއެބަޖެހޭ\nޖެނުއަރީ 21, 2021 15:34\nނަމާދު ކުރީމަ ޔޯގާ ހެދުނީޔޭ... ދޯ؟\nޖެނުއަރީ 21, 2021 16:14\nދައްޖާލު ފާޅުވާން ވ ކައިރިވެއްޖެ ބަލަ މީސްތަކުންނޭ ޔޯގާ އޭކިޔާފަ ގެންގޮސް ޝިރުކުކުރުވިޔަސް ކުރާނަންތަ.. ތިޔަތަނައް އެކަކަުވެސް ނުދާތި އާޚިރަތައްޓަކާ... ﷲއައް ބިރުވެތިވޭ...\nޖެނުއަރީ 21, 2021 16:16\nދެން ފައްޅިއެއް އަޅާ\nޖެނުއަރީ 21, 2021 16:34\nކޮވިޑް ވެ ކްސިން ހިލޭ ދީފައޭ ކިޔާފައި މަ ކަރު ވެރި ކަމުން ކުރަން ރޭވި ކަމަ ކީ މީދޯ! ހުރި ނުލަފާ ކަން\nޖެނުއަރީ 21, 2021 16:49\nޔޯގާ ހުއްދަވީޓޯ ހުސޭން ޟޭހު ؟\nޖެނުއަރީ 21, 2021 17:00\nމިއީ ޔޯގާގެ ނަމުގައި ހިންދޫންކުރާ އަޅުކަމެއް. ޔިޔަ ނާއްވާ ވަގުތަކީވެސް އެމީހުންގަބޫލުކުރާގޮތުގައި އެ އަޅުކަން ކުރަން އޮންނަ ގަޑި. މިކަމުގައި އެއްވެސް މުސްލިމަކު ބައިވެރި ނުވުމަށް ގޮވާލަން. އަދި ތިޔަ އާއްމު ޕާކު އެމީހުންގެ އަޅުކަން ޕްރޮމޯޓްކުރަން ނުދިނުމަށް ގޮވާލަން.\nޖެނުއަރީ 21, 2021 17:02\nހަމަ ވަރަށް ދެރަކަމެއް މީ..ކޮން ޔޯގާއެއް. ފަރުޟު ފަސްނަމާދަށް ރައްކާތެރިވެ މާތް ﷲ ނަހީ ކުރައްވާފައިވާ ކަންކަމުން ދުރުވެ ތިބީމަ ބަލިތަކުން ސަލާމަތްވެ މީހާ ހިތްހަމަޖެހި އުޅެވޭނެ. މިދެން ކޮންކަމެއް. މީދޯ ދެން ނުކުރެވި އޮތްކަމަކީ..ތިހިރަ ލާފަ ތިބި ޓީ ޝާޓް ތަކެއްވެސް ދޯ.... ތިހަމަ ހިންދޫ ދީނުގެ ކަމެއް\nވެކްސިންގެ ބަދަލު. ޝިފާ އިސްތިޢުފާ. އިބޫ އިސްތިއުފާ އަދި އިމްރާން އިސްތިއުފާ. އިންޑިޔާ ގެ ކަލްޗަރ މިގައުމުގައި ނުދިރުވޭނެ. މިއީ މުސްލިމު ސަގާފަތެއް. އެއީ ބުޑިސްޓު ސަގާފަތެއް. އިސްތިއުފާ. ރައްޔިތުންނުކިމެ މި ޕާކް ބަންދުކުރޭ.\nޖެނުއަރީ 21, 2021 18:47\nއަހަރެން ތާއީދު. މިހުރީ ﷲ އަށްޓަކަ މިގައުމުގެ އިސްލާމް ދީނަށްޓަކާ ނުކުންނަން. މަނާކުރަން ޖެހުނު ގޮތަކުން މަނާކުރުން އަހަރެންގެ މައްޗަށް ވާޖިބު\nޖެނުއަރީ 21, 2021 19:45\nޖަސްޓް ލޮލް ހަމަ ލޮލް ... ދެންވެސް ލޮލް އަބަދުވެސް ލޮލް ... ސަރްކާރް !! މިސަރުކާރު ގެނައި މީހުންނަށްވެސް ލޮލް!!\nޖެނުއަރީ 23, 2021 09:28\nމިކަހަލަ ކަންތައް ހުއްޓެން ޖެހޭނެ. މިކަމާ ދެކޅުހަދާ އަޑުއުފުލާނެ ބަޔަކު އެބަ ބޭނުންވޭ


Covid Fethuremun Dhanikoh Maduvvari Monitoring In Negumah Fahu, Raees E Rashah - Vaguthu\nރައީސް، ރ. އަތޮޅުގެ ރަށްތަކަށް ކުރައްވާ ދަތުރުފުޅުގެ ތެރެއިން\nކޮވިޑް-19 ފެތުރުމުންދާތީވެ މޮނިޓަރިގެ ހާލަތަށް ގެނެސްފައި އޮތް ރ.އަތޮޅު މަޑުއްވަރި މޮނިޓަރިންއިން ނަގައި، ރައީސް އިބްރާހިމް މުހައްމަދު ސޯލިހު އެ ރަށަށް ވަޑައިގަންނަވާ ގޮތަށް ހަމަޖެހިއްޖެއެވެ.\nމޮނިޓަރިންގެ ހާލަތަށް މަޑުއްވަރި ގެނެސްފައިވަަނީ މިދިޔަ މަހުގެ 19 ވަނަ ދުވަހު އެ ރަށުން ހަތް މީހަކު ފައްސިވުމުންނެވެ.\nބަލި އެއްކޮށް ކޮންޓްރޯލް ނުވަނީސް އިއްޔެގެ ވަގުތެއްގައި، ކުއްލި ގޮތަކަށް މަޑުއްވަރީ ވަނީ މޮނިޓަރިންއިން ނަގާފައެވެ. އެ ދާއިރާގެ ޕީއެންސީ މެންބަރު އަދާމް ޝަރީފް ވެސް ވަނީ ކުއްލިއަކަށް މޮނިޓަރިންއިން ރަށް ނެގުމަކީ ބަލި އިތުރަށް ފެތުރިދާނެ ކަމެއް ކަމަށް ވިދާޅުވެ ކަންބޮޑުވުން ފާޅުކުރައްވާފައެވެ.\nރަށް މޮނިޓަރިންއިން އިއްޔެ ނަގާފައި ވަނިކޮށް ރައީސް އޮފީހުން މިއަދު ވިދާޅުވީ ރައީސް ސޯލިހު ރ. އަތޮޅަށް ކުރައްވާ ދަތުރުފުޅުގައި މަޑުއްވަރީއަށް ވަޑައިގެންނެވުމަށް މިހާރު ހަމަޖެހިފައިވާ ކަމަށެވެ.\nމަޑުއްވަރިއަކީ ރައީސްގެ ދަތުރުފުޅުތައް ފެއްޓެވިއިރު ވަޑައިގެންނެވުމަށް ޝެޑިއުލްކޮށްފައިވާ ރަށެއް ނޫނެވެ. ރައީސްއާ އަނބިކަނބަލުން ރ އަތޮޅުގެ ރަށްތަކަށް ކުރައްވަމުން ގެންދަވާ ދަތުރުފުޅުގައި ރަށްރަށުގެ ކައުންސިލާ ސަރުކާރުގެ އިދާރާތަކާއެކު ބައްދަލުކުރައްވާ ގިނަ މަޝްވަރާތަކެއް ދަނީ ކުރައްވަމުންނެވެ.\nކޮވިޑް-19 މީގެ ކުރިން ވެސް ބައެއް ރަށްތަކުގައި ފެތުރިގެން ދިޔައީ މާލެ އިން އެކި ވަފުދުތައް ރަށްތަކަށް ދަތުރުކޮށް، ކޮވިޑުން ރައްކާތެރިވުމުގެ އުސޫލުތަކާއި ހިލާފުވެފައި ވަނިކޮށެވެ. މާލެ އިން ދަތުރުކުރާ ވަފްދުތަކުގެ ސަބަބުން ކޮވިޑް ފެތުރެމުންދާ ކަމުގެ ޝަކުވާ ބޮޑުވުމުން މިހާރު ހަމަޖައްސާފައި ވަނީ މާލެ އިން ރަށްތަކަށް ދަތުރު ކުރާ ފަރާތްތަކުން މާލެ ފުރުމުގެ ކުރިން ކޮވިޑަށް ޓެސްޓް ކުރާށެވެ.\nރައީސްގެ ދަތުރުފުޅުގައި ކޮވިޑުން ރައްކާތެރިވުމުގެ ގޮތުން އަތާއި އަތް ޖޯޑުކޮށް ސަލާމް ނުކުރެއްވި ނަމަވެސް އެމަނިކުފާނަށް މަރުހަބާ ދަންނަވަން ގިނަ ބަޔަކު އެއްތަނަކަށް ޖަމާކުރާކަން ފާހަގަ ކުރެވެއެވެ.\nތިން ގައުމަކުން ރާއްޖެއަށް ކަނޑައެޅި ސަފީރުންނަށް ރައީސް ފަތްކޮޅު އަރުވަައިފި\nސެޕްޓެމްބަރު 9, 2021 10:33\nއެޗް ޕީ އޭނިން ސަރުކާރެއްވެރިކަމުގައި ބޭތިއްބުމަށް ރައްޔިތުންގެ ފުރާނަ ނުރައްކަލަށް ލާގެން މިހިންގަމުންދާ ޖަރީމާ ދެންއަށްނަ ވެރިކަމެއްގައިބަލާ ގާނޫނުން ދެވެންއޮތް އެންމެ ހަރުކަށި އަދަބެއްދޭންވާނެ.\nސެޕްޓެމްބަރު 9, 2021 11:10\nމައިމޫނާ އިސްތިއުފާ މައިމޫނާ އިސްތިއުފާ މައިމޫނާ އިސްތިއުފާ މައިމޫނާ އިސްތިއުފާ\nސެޕްޓެމްބަރު 9, 2021 11:27\nރައްޔިތުން ވަރަށް ބާރަށް އަތްޖަހަންވާނެ. ަަަަަަަަަަަަަަަަަަަ ރާއްޖޭގެ ވޭރިއެންޓް ޕޮލިޓީޝަނުންދެކެ ބިރު ގަންނާނެއެ\nސެޕްޓެމްބަރު 9, 2021 11:52\nފެށުނީއްސުރެ ރާއްޖޭގަ ކޮވިޑްބަލި ސިޔާސީ ހަތިޔާރެއްގެ ގޮތުގަ ސަރުކާރުން ބޭނުންކުރަނީ\nސެޕްޓެމްބަރު 9, 2021 12:41\nއިބުރާ ދަތުރުކުރާނެކަމެއްނެތް ކަލެއައްނުލިބޭނެ ވަހީދުއައްލިބުނުވަރައްވެސް ވޯޓު\nސެޕްޓެމްބަރު 9, 2021 12:42\nމިކަހަލަ ކަންތައް ކޮއްގެން ބަލިފެތުރިގެން މީހުން މަރުވުމުން މިގޮތައް ކަންކުރި މީހުންނަށް މީހުން މެރުމުގެ ދައުވާ ކުރެވެންވާނެ.\nސެޕްޓެމްބަރު 9, 2021 13:14\nކުރިންވެސް މިހެން ހަދަމުން ދިއައީ ކޮވިޑްތެރޭ. ސަރުކާރުގެ ޚާއްސަ ހުއްދަ ލިބޭ މީހުންނަށް ކޮންމެ ގޮތަކަށްވެސް ދަތުރުކުރުން އޯކޭވެފަ އޮންނަނީ. އަނެއްކާ އެ މަންޒަރު މި ފެންނަން ފެށީ. މިމީހުން ބުނާ ގޮތުން ސަރުކާރުން ބޭނުންކަމެއް ކުރަން ޖެހުނީމަ ކޮވިޑްވެސް އެބަޖެހޭ ފިޔަވަޅެއް ނާޅާ ހުރި ތަނެއްގަ ހުއްޓެން. އެކަމު އެހެންނެއްނުވާނެ.\nސެޕްޓެމްބަރު 9, 2021 13:52\nގާނޫނުތަށް މީނަ ބޭނުންގޮތަކަށް ކޮށާ މަށާފަ ރަށްރަށަށް ކެންޕޭނަށް އެރިޔަސް ތިޔަ ރައީސަކަށް މިގައުމުގެ ވެރިކަމެއް ދެނެއް ނުލިބޭނެ ލިބޭނެހާވެސް ވެރިކަމަކީ ޖަލުގެ ވެރިކަން.\nސެޕްޓެމްބަރު 13, 2021 15:12\nސާބަހޭ. ސަރުކާރުގެ ވެރިންނާ ސަރުކާރު އޮފީސްތަކުގެ މީހުން ރަށް ރަށަށް ގޮސް ރަށްރަށުގައި ކޮވިޑު ފަތުރަނީ. މާސްކް ނާޅާ ގޮސް އުޅެނީ ރަށު ތެރޭގައި. މިހާރުވެސް ހިއުމަން ރައިޓްސް ކޮމިޝަންގެ މެންބަރުން ކުޅުދުއްފުށީގައި މާސްކް ނާޅާ މީހުންނާ ބައްދަލުކޮށް މުޅި ރަށު ތެރެ ކުޑަކުރަމުން ދަނީ. ނިމޭ އިރު ހުރިހާ ދެރައެއް ރަށުގެ ރައްޔިތުންނަށް. ޒިންމާ ނަގާނެ ބަޔަކު ނެތް.


Hajjuge alhukan cancel kurumah visnamundhaa kamah saudi in bunefi | Kuhli Habaru\nކޮވިޑް-19 އާ ގުޅިގެން މިއަހަރުގެ ޙައްޖުގެ އަޅުކަން ކެންސަލްކުރުމާމެދު މަޝްވަރާކުރަމުންދާކަމަށް ސައުދީ ސަރުކާރުން ބުނެފިއެވެ.\nމުޅި ދުނިޔެ ކޮރޯނާ ވައިރަހުގެ ނުރައްކަލަށް ހުށަހެޅިފައިވާ މި ދުވަސްވަރަކީ، މުސްލިމުންގެ ފަރުޟު އަޅުކަމެއް ކަމުގައިވާ ޙައްޖުގެ މަތިވެރި އަޅުކަން އަދާކުރުމަށް މުސްލިމުން ތައްޔާރުވަމުންދާ ދުވަސްވަރެވެ. ނަމަވެސް، ޙައްޖުގެ އަޅުކަން އަދާކުރުމަށް ވަމުންދާ ތައްޔާރީތައް އަދި ކޮންޓްރެކްޓްތައް ހެދުން މިވަގުތަށް މަޑުޖައްސާލުމަށް ސައުދީން ސަރުކާރުން މިވަނީ ގޮވާލާފައެވެ.\nސައުދީ ސަރުކާރުގެ ޙައްޖާއި ޢުމްރާގެ ކަންކަމާބެހޭ މިނިސްޓަރ ވިދާޅުވީ، ޙައްޖުގެ އަޅުކަން އަދާކުރުމަށްޓަކައި ހަމަޖައްސަންޖެހޭ ކަންކަމަށް ސައުދީ ސަރުކާރުން ފުރިހަމައަށް ތައްޔާރުކަމަށާއި، ނަމަވެސް، މިފަދަ ފިޔަވަޅުތަކެއް އަޅަންޖެހުނީ ޙައްޖުވެރިންގެ ސަލާމަތާއި ރައްކާތެރިކަމަށެވެ.\nސައުދީ އަރަބިއްޔާގެ ޙާލަތަށް ބަލާއިރު، މިހާތަނަށް 2039 މީހުންނަށް ކޮވިޑް-19 ޖެހިފައިވާއިރު، 25 މީހަކު ވަނީ މަރުވެފައެވެ. ކޮވިޑް-19 އާ ދެކޮޅަށް ސައުދީ ސަރުކާރުން އަޅާފައިވާ ފިޔަވަޅުތަކަށް ބަލާއިރު، މައްކާ އާއި މަދީނާގައި މިހާރު ވަނީ ކާފިއު އިޢުލާންކޮށްފައެވެ. އަދި އިތުރު ބައެއް ސިޓީތަކުގައިވެސް ވަނީ ކާފިއު އިޢުލާންކޮށްފައެވެ.


Safari mahsala gai NIC ah ehbaarulun dhen: Police\nސަފާރީއެއްގެ ތެރޭގައި ކެންޔާ އަންހެނަކަށް ޖިންސީ ގޯނާ ކުރި މައްސަލާގައި ފުލުހުން އަމަލު ކުރި ގޮތް ބެލުމަށް ނޭޝަނަލް އިންޓެގްރިޓީ ކޮމިޝަން (އެންއައިސީ)އަށް ފުރިހަމައަށް އެއްބާރުލުން ދެމުން ގެންދާ ކަމަށް ފުލުހުން ބުނެފި އެވެ.\nފުލުހުން މިހެން ބުނެފައިމިވަނީ އެންއައިސީއިން ފުލުހުންގެ އެއްބާރުލުން ލިބެމުން ނުދާ ކަމަށް ރައްޔިތުންގެ މަޖިލީހުގެ ކޮމިޓީގައި މިއަދު ބުނެފައިވަނިކޮށެވެ.\nފުލުހުންގެ މީޑިއާ އޮފިޝަލް ވިދާޅުވީ ސަފާރީގައި ހިނގި ޖިންސީ ގޯނާގެ މައްސަލައާ ގުޅިގެން މިހާތަނަށް އެންއައިސީއިން ފުލުހަށް ފަސް ސިޓީއެއް ފޮނުވާފައިވާ ކަމަށެވެ.\n"އެއިން އެއްވެސް ސިޓީއެއްގައި ކޭސް ލޮގް ހޯދުމަށް އެދިފައެއް ނުވޭ، އަދި މިހާތަނަށް އެދިފައިވާ ކަންކަމަށް ފުރިހަަމައަށް އެއްބާރުލުން ދީފައިވާނެ ވާހަކަ ދަންނަވަން،" ފުލުހުންގެ މީޑިއާ އޮފިޝަލް ވިދާޅުވި އެވެ.\n"މި މައްސަލާގައި ވެސް ބައެއް މައުލޫމާތުތައް ހިއްސާ ނުކުރެވޭނެ ކަމަށް ފުލުހުން ބުނެފައިވޭ، އަޅުގަނޑުމެން ގަބޫލު ކުރަނީ އެންއައިސީގެ ގާނޫނުގެ ތެރެއިން ފުލުހުންނަށް އެންއައިސީއާ އެ މައުލޫމާތުތައް ހިއްސާ ނުކުރެވޭނެ ސަބަބެއް ނެތް،" ސުލައިމާން ވިދާޅުވި އެވެ.\nމޯލްޑިވްސް ޕޮލިސް ސާވިސް އެންއައިސީ ސަފާރީ ރޭޕް


Niuma ge magaamu furaanee kon bathalaa eh? | Mihaaru\nފިލްމް ދާއިރާ އިން ރިޓަޔާ ކުރި ނިއުމާ (މ) އާ އެކު ބަތަކާ އައްޒަ އާއި ރިޝްފާ (ކ).\nނިއުމާގެ މަގާމު ފުރާނީ ކޮން ބަތަލާއެއް؟\n25 އޮކްޓޯބަރ 2017 - 06:18 31 comments\nރާއްޖޭގެ ފިލްމީ ދާއިރާ އިން ވަރަށް ކުޅަދާނަ، އެހާމެ މަޝްހޫރު އަދި ހަމަ އެ ވަރަށް ވާދަވެރިކަން އޮތް ބަތަލާއިންތަކެއް މާޒީވެގެން ހިނގައްޖެ އެވެ. އެއް ދުވަސްވަރެއްގައި ފިލްމީ ދާއިރާގައި އެންމެ ގަދައަށް ވިދާލި ތަރިންނަކީ އައިޝަތު ޝިރާނީ އާއި މަރިޔަމް ނިޝާ އާއި ޖަމްޝީދާ އަހުމަދާއި ނިއުމާ މުހައްމަދެވެ.\nމި ތަރިންގެ ތެރެއިން ނިއުމާ ފިޔަވައި އެހެން ބަތަލާއިން އޮއްސިގެން ގޮސްފައިވާ އިރު، އަންނަ އަހަރަކީ ނިއުމާ ވެސް ބޮޑު ސްކްރީނުން އެއްކޮށް ގެއްލިގެން ދާނެ އަހަރެކެވެ. އެހެންވެ މިއީ ފިލްމީ ދާއިރާގެ ވަރަށް މުހިއްމު ބާބެއްގެ ނިމުމަކަށް ވާނެ އެވެ.\nއެކަމަކު އުފާކުރަން ޖެހޭ ކަމަކީ ވަރަށް ހުނަރުވެރި އަދި އެހާމެ ޒުވާން ބަތަލާއިންތަކެއް، ފިލްމީ ދާއިރާގެ ކުރިމަގު އުޖާލާކޮށް ދޭން ވެސް ތިބީތީ އެވެ. އާންމުންގެ މެދުގައި ވަރަށް މަގުބޫލް އަދި އެހާމެ ކުޅަދާނަ ބަތަލާއިންތަކެއް އުފަންވުމަކީ ހަމަ ޔަގީނުން ވެސް ދިވެހި ފިލްމްތަކަށް ލޯބި ކުރާ މީހުންނަށް އޮތް ހިތްހަމަޖެހުމަކަށް ވާނެ އެވެ.\nއުންމީދީ ބައެއް ބަތަލާއިންނާއި އެ މީހުންގެ ބައެއް މަސައްކަތްތަކަށް ބަލާލަން ހިނގާށެވެ.\nމިއީ ފިލްމީ ދާއިރާގައި މިހާރު ހުރި އެންމެ ޑިމާންޑް ބޮޑު އަދި އެންމެ އާންމު އެއް މޫނަށް ވާނެ އެވެ. ޔާރާ އާއިލާގެ ތެރެއިން އުފަންވި އައްޒަގެ ތަރި މެދުއުޑުގައި ވިދަން ފެށީ މިދިޔަ އަހަރު ރިލީޒް ކުރި ބިރުވެރި ފިލްމް "4426" އިންނެވެ.\nއެ ފިލްމަށް ފަހު މި އަހަރުގެ މިހާތަނަށް އޭނާގެ ތިން ފިލްމެއް ސިނަމާ އަށް އަތުވެއްޖެ އެވެ. އެއީ "މީ ލޯތްބަކީ"، "ނޯޓީ 40" އަދި "ހައްދު" އެވެ. ދެން އެންމެ އަވަހަށް ސިނަމާ އަށް އަންނަން އޮތީ ވެސް ހަމަ އައްޒަގެ ހުނަރު ފެނިގެން ދާނެ ފިލްމެކެވެ. އެއީ މި މަހުގެ 31 ގައި އަޅުވާ "ބޮސް" އެވެ.\nއައްޒަ: މިހާރު އެންމެ ޑިމާންޑް ބޮޑު ބަތަލާ.\nއައްޒަ މިހާރު ހުރި ހިސާބަށް ބަލާ އިރު އޭނާ ފާހަގަ ކުރެވެނީ ދިވެހި ފިލްމީ ދާއިރާގެ އެންމެ އަލިގަދަ ތަރީގެ ގޮތުގަ އެވެ. ނިޝާ އަށް ފަހު ބަތަލާއެއްގެ "ފުލް ޕެކެޖެއް" ގެ ގޮތުގައި ތަރިއަކު ސިފަ ކުރާ ނަމަ، އައްޒަ އަށް އެ މަގާމު ހައްގު ވާނެ އެވެ.\nމަރިޔަމް މަޖުދާ (މަޖޫ)\nމަޖޫގެ މާ ގިނަ ފިލްމްތަކެއް އަދި ފެނިފައެއް ނެތެވެ. އެކަމަކު އޭނާގެ ރިލިޒްވި ފިލްމްތަކަށް ބަލާއިރު މިިދިޔަ އަހަރު ރިލީޒް ކުރި "ވާށޭ މަށާއެކީ" އާއި 2015 ގައި ރިލީޒް ކުރި "އެންމެ ފަހު ވިންދާ ޖެހެންދެން" އަކީ މަޖޫގެ މަގުބޫލްކަން އެތައް ގުނައަކަށް އުފުލައިލި ދެ ފިލްމެވެ. ހާއްސަކޮށް އެ ދެ ފިލްމުން ފެނިގެން ދިޔަ މަޖޫ އާއި ޖުމައްޔިލް ނިމާލް (ޖުމަލް) ގެ ކެމިސްޓްރީ އާއި އެ ދެ ތަރިންގެ ޖޯޑްވެގެން ގޮސްފައި މި ފަހުން ދިވެހި ސިނަމާ އިން ފެނުނު އެންމެ ލޯބި ޖޯޑަށެވެ.\nއޭނާ ކުޅުނު ފިލްމްތަކުގެ ތެރެއިން ދެ ފިލްމެއް އަދި ރިލީޒް ނުވެ ދިގުލައިގެން ގޮސްފައިވާ އިރު 2014 ގައި ރިލީޒްވި "ހުޅުދާން" އަކީ ވެސް މަޖޫގެ އެކްޓިން ވަރަށް ފުރިހަމަ އަށް ދައްކުވައި ދިން ފިލްމެކެވެ.\nމަޖޫ: މިހާތަނަށް ފެނިފައި ހުރީ ޑާކް ރެއިންގެ ފިލްމްތަކުން އެކަނި.\nމަޖޫ ދެން އެންމެ އަވަހަށް ފެންނާނީ އަންނަ އަހަރުގެ މާޗް5ގައި ރިލީޒް ކުރާ "ވަކިން ލޯބިން" އިންނެވެ. އެއީ އަނެއްކާ ވެސް ހަމަ ޖުމަލްއާ އެކުގަ އެވެ.\nމަޖޫ ބޮޑަށް ފާހަގަކުރެވިފައި ވަނީ ޑާކް ރެއިން ސްޓޫޑިއޯ އަށް ހާއްސަ ބަތަލާއެއްގެ ގޮތުގަ އެވެ. ބައެއް މީހުން ސިފަކުރާ ގޮތުގައި މަޖޫއަކީ ފިލްމީ ދާއިރާގައި ނިއުމާ ނެތް ތަން ފޫބައްދައިދޭ ވަރުގެ ބަތަލާއެކެވެ.\nފާތުމަތު އާޒިފާ (އަޒޫ)\nއަޒޫ މިހާތަނަށް ފިލްމްތަކުން ފެނިފައި ވަނީ ބޮޑަށް ސަޕޯޓިން ރޯލްތަކުން ކަމަށް ވިޔަސް، މިއީ އާންމުން ވަރަށް ބޮޑަށް ބަލައިގަތް ބަތަލާއެކެވެ. އަޒޫ ކުޅުނު ފިލްމްތަކުގެ ތެރެއިން އެންމެ ފާހަގަކޮށްލެވޭ އެއް ފިލްމަކަށް ވާނީ މިދިޔަ އަހަރު އޭނާ އަށް އެންމެ މޮޅު ސަޕޯޓިން އެކްޓްރެސްގެ ގައުމީ އެވޯޑްސް ލިބުނު "ލޫދިފާ" އެވެ.\nއަޒޫ: ވަަރަށް ގިނަ ބަޔަކަށް ކަމުދާ ބަތަލާއެއް.\nނެށުންތެރިއެއްގެ ގޮތުގައި ވެސް ގިނަ ބަޔަކު ބަލައިގެންފައިވާ އަޒޫގެ އިތުރު ފިލްމްތަކުގެ ތެރޭގައި "24 ގަޑި އިރު"، "އާދޭސް" ފަދަ ފިލްމްތައް ފާހަގަކޮށްލެވެ އެވެ. މި އަހަރު އެޅުވި ފިލްމްތަކުގެ ތެރެއިން "މަލިކާ" އާއި "ނޯޓީ 40" އިން ވެސް އަޒޫ ފެނިގެން ގޮސްފައިވާ އިރު، "ބޮސް" ގެ މުހިއްމު ރޯލަކުން އަނެއްކާ ވެސް އޭނާ ފެންނާނެ އެވެ.\nއަޒޫގެ ކުރިއަށް ހުރި ފިލްމްތަކުގެ ތެރޭގައި "ދެވަންސޫރަ" އާއި "ގިލަން" އަކީ މިހާރު ވެސް ގިނަ ބަޔަކު އިންތިޒާރު ކުރަމުން އަންނަ ފިލްމްތަކެވެ.\nމިއީ އަނެއްކާ ވެސް ޔާރާ އާއިލާ ތަރިއެކެވެ. އައްޒަގެ ދައްތަ އެވެ. އެހެން ބަތަލާއިންނާ ހިލާފަށް ރިޝްމީއަކީ މަލްޓި ޓާސްކިން ބަތަލާއެކެވެ. ރިޝްމީއަކީ ޑައިރެކްޓަރެކެވެ. ޕްރޮޑިއުސަރެކެވެ. "ބޮސް" އަކީ އޭނާގެ ޑައިރެކްޝަނެއް ދުވަސްގަނޑަކަށް ފަހު ބޮޑު ސްކްރީނުން ފެންނާނެ ފިލްމެކެވެ.\nކުޅުނު ވީޑިއޯ ލަވަތަކުން ހޯދި މަގުބޫލުކަމާ އެކު މި ބަތަލާ ކުޅުނު ފާހަގަކޮށްލެވޭ ފިލްމްތަކުގެ ތެރޭގައި "14 ވިލޭރޭ"، "ލަވް ސްޓޯރީ" އަދި "އިންސާނާ" އާއި "މިކޮއެ ބައްޕަ ބައޭބައޭ" ހިމެނެ އެވެ.\nރިޝްމީ: މަލްޓި ޓާސްކިން ބަތަލާއެއް.\nރިޝްމީ އެންމެ ފަހުން ބަތަލާއެއްގެ ގޮތުގައި ސްކްރީނުން ފެނުނީ މި އަހަރު އެޅުވި "ވިޝްކާ" އިންނެވެ. މިއީ ޔަގީނުން ވެސް ބެލުންތެރިން އެ ތަރިއެއް ގިނައިން ސްކްރީނުން ދެކިލަން ބޭނުންވާ ބަތަލާއެކެވެ. އެހެންވެ ކެމެރާގެ ފުރަގަހަށް ވަނަސް، ރިޝްމީ ގިނައިން ފިލްމްތަކުން ފެނުމަކީ ފޭނުން ވެސް ވަަރަށް ބޭނުން ވާނެ ކަމެކެވެ.\nތަންކޮޅެއް މަދުން ފިލްމްތަކުން ފެނުނަސް، ރިޝްފާއަކީ ފިލްމީ ދާއިރާ އިން ފެންނަ ރީތި އަދި އެންމެ އުންމީދީ އެއް ބަތަލާ އެވެ. ދާދި ފަހުން ރިލީޒް ކުރި "ހައްދު" ގައި އޭނާ ދައްކުވައި ދިން އެކްޓިންއާ އެކު، ރިޝްފާވެގެން ގޮސްފައި ވަނީ ސްކްރީނުން ގިނައިން ފެންނަން ބޭނުންވާ ކަހަލަ ބަތަލާއަކަށެވެ.\nރިޝްފާ: މި ބަަތަލާ ފިލްމްތަކުން ފެންނަލެއް ތަންކޮޅެއް މަދު.\nރީތި ހިނިތުންވުމެއްގެ ވެރި މި ބަތަލާ މިހާތަނަށް ކުޅުނު ބައެއް ފިލްމްތަކުގެ ތެރޭގައި "އަހްޝަމް"، "ދިލަކަނި" އަދި "ނޭނގި ޔާރު ވަކިވީ" ފާހަގަކޮށްލެވެ އެވެ. ރިޝްފާ ގިނައިން ފެނިފައި ހުރީ ޑްރާމާތަކާއި ލަވަތަކުންނެވެ. އޭނާގެ ކުރިއަށް ހުރި ފިލްމްތަކުގެ ތެރޭގައި "ދޭތީ އަނިޔާ" ހިމެނެ އެވެ.\nނުޒުހަތު ޝުއައިބް (ނުޒޫ)\nމިއީ އަހަރު ފިލްމީ ދާއިރާ އަށް ތައާރަފުވި އެކަމަކު އެންމެ އުންމީދީ އެއް ބަތަލާ އެވެ. ފިލްމް "މަލިކާ" ގައި ކުޅުނު ރޯލާ އެކު، ނުޒޫވެގެން ގޮސްފައި ވަނީ އެންމެ ގިނަ ހުށަހެޅުންތައް މިހާރު ލިބޭ އެއް ބަތަލާއަށެވެ. "ހައްދު" ގައި ހިމެނޭ އައިޓަމް ލަވަ "ގިރިޓީ ލޯބީ" ގައި ނުޒޫ ޖައްސައި ދިން ކުލައާ އެކު، ބޮޑު ސްކްރީންގައި އޭނާ ވަނީ ނެށުމުގެ ހުނަރު ވެސް ވަރަށް ބޮޑަށް ދައްކާލައިފަ އެވެ.\nނުޒޫ: ރަނގަޅު އޮފާތައް ލިބޭ ބަތަލާއެއް.\nފިލްމީ ދާއިރާ އަށް ނުކުތުމުގެ ކުރިން ވެސް ނުޒޫއަކީ ނަށަން އުޅުނު ކުއްޖެކެވެ. އަންނަ އަހަރު ރިލީޒް ކުރާ "ވަކިން ލޯބިން" ގެ މަސައްކަތް މިހާރު ކުރަމުން އަންނަ އިރު، މި އަހަރު ރިލީޒް ކުރި "ނޯޓީ 40" އަކީ ވެސް ނުޒޫ ހުނަރު ފެނިގެން ދިޔަ ފިލްމެކެވެ. މި ބަތަލާއަކީ ސްޓާ ކޮލިޓީ ހުރި، ސްކްރީނުން ބަލާލަން ހިތްގައިމު ބަތަލާއެކެވެ.\nމަލީހާ ވަހީދު (މަލް)\nމަލްއަކީ މިދިޔަ އަހަރު "ނޭނގި ޔާރު ވަކިވީ" އިން ފިލްމީ ދާއިރާ އަށް ނިކުތް ބަތަލާއެކެވެ. އެ ފިލްމަށް ފަހު، އޭނާ އަށް ރަނގަޅު ހުށަހެޅުންތަކެއް ވެސް ލިބުނެވެ. އޭގެ ތެރޭގައި އަލީ ސީޒަނާ އެކު ކުޅުނު "ވަފާތެރި ކެހިވެރިޔާ" އާއި ޔޫއްޕެ ޑައިރެކްޓް ކުރި "ބައިވެރިޔާ" ފާހަގަކޮށްލެވެ އެވެ.\nމަލް: މި އަހަރު އެއްވެސް ފިލްމަކުން ނުފެނޭ.\nމި ފިލްމްތަކަށް ފަހު ބައެއް ޑްރާމާ ސިލްސިލާތަކާއި ވީޑިއޯ ލަވަތަކުން ފެނުނު މަލްގެ އެއްވެސް ފިލްމެއް ބެލުންތެރިންނާ ހަމައަކަށް މި އަހަރު ނާދެ އެވެ. އެކަމަކު މި ޒުވާން ބަތަލާއަކީ އޭނާ ކުޅުނު ފިލްމްތަކުން އާންމުންގެ ހިތްތައް އަތުލި ބަތަލާއެކެވެ.\nއެހެންވެ މަލްގެ އިތުރު މަސައްކަތްތަކެއް ކުރިއަށް އޮތް ތަނުގައި ފެންނާނެ ކަމަށް ފިލްމްތަކަށް ލޯބި ކުރާ މީހުން އުންމީދު ކުރާނެ އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ނިއުމާ މުހައްމަދު އައިޝަތު ރިޝްމީ އެކްޓްރެސް މަރިޔަމް އައްޒަ\nމޮޅު ބަތަލާގެ މަގާމަށް މިފަހަރު ވާދަވެރިކަން ބޮޑު


vnews - Mi Raajjeygaives Enme Ginaee Hikumaiytherinneve.\nމިރާއްޖޭގައިވެސް އެންމެ ގިނައީ ހިކުމަތްތެރިންނެވެ.\n6 މެއި 2019\nކަންފަހިކުރާން ދަންނަ މަކަރުވެރި ހީލަތްތެރި ބުއްދިވެރިންނަށް ކިޔައިއުޅެނީ ހިކުމަތްތެރިންނެވެ. އެޒާތުގެ ހިކުމަތްތެރިން ކޮންމެ ގައުމެއްގައިވެސް އުޅޭނެއެވެ. ކޮންމެ ޒަމާނެއްގައިވެސް އުޅޭނެއެވެ. ދިވެހިރާއްޖޭގައިވެސްމެއެވެ. ކުރީޒަމާނުގައިވެސް އަދި މިޒަމާނުގައިވެސް މިކަހަލަ ހިކުމަތްތެރިން މިރާއްޖޭގައި މަދެއް ނޫނެވެ. މިޒަމާނުގައި މިބާވަތުގެ ބުއްދިވެރިންނަށް ކިޔާތީ އިވެނީ އެހެން ނަމެކެވެ. ލިޔަން މިއުޅެނީ މިހާރުގެ ވާހަކައެއް ނޫނެވެ. މީގެ ދުއިސައްތަވިހި އަހަރު ކުރީގެ ވާހަކައެކެވެ. ހާލަތާއި ވަގުތުގެ މަންފާ މީހަކު ލިބިގަތްގޮތުގެ ވާހަކައެވެ.\nސުލްތާން މުހައްމަދު މުއީނުއްދީނު އެއްވަނައިގެ ރަސްކަމުގައި ކަންނަންނޫރު އަލީރާޖާ ދިވެހިރާއްޖެއާ ތޮޅެން ލަޝްކަރެއް ފޮނުއްވާ ޚަބަރު މާލެއަށް ލިބިގެން މާލޭގައި ދިފާއަށްޓަކައި ހޭބޯނާރައި މަސައްކަތްކުރަމުންދިޔަ ދުވަސްވަރެވެ. ބަޑިހަރު ކީހާ މީހުން އެމަސައްކަތުގައެވެ. ފަސްބާޑިޖަހައި ކޯއްޓޭތައް މަރާމާތުކުރާ މީހުން އެމަސައްކަތުގައެވެ. މާލޭގައި ދިރިއުޅޭ މީހުންގެ ތެރެއިން ކޮންމެވެސް އެއްގޮތަކުން މި މަސައްކަތުގައި ޝާމިލްނުވާ މީހަކު ނެތެވެ.\nމިހެން ތިއްބައި މާލޭ ކަނޑިންމަޔަށް ރިޔާދޫކޮށްލި މަލިކު އޮޑިޔަކުން ގޮވައިލި ވާހަކައަކީ އަލީރާޖާ އަވަހާރަވެއްޖެއެވެ. މިއަޑުއިވިފައި މިތާގައި މަސައްކަތްކުރާން ތިބި ބައެއް މީހުން ކިޔައިފިވެ. ދެން ކީއްކުރާ މަސައްކަތެއް ހެއްޔެވެ. ހަގުރާމައަކާނުލައި އަލީރާޖާ މަރުވީއެވެ. އެހެންވީމާ އަވަހަށް ގެޔަށްދާންވީއެވެ. މީގެތެރެއިން މީހަކު އަނގައިންވެސް ނުބުނެ އިސްދަށަށްޖަހައިގެން އިނދެފައި ކުއްލިއަކަށް ބުނެފިއެވެ. އިއްނާ ލިއްލާހި ވައިންނާ އިލައިހި ރާޖިއޫން އެވެ. ތިބާއީ ވަރަށްވެސް ހިތާމަވެރި ޚަބަރެކެވެ.\nމީސްތަކުންގެ ތެރެއިން ބަޔަކު ނިކަން އަވަހަށް ގަޑުވަރަށްގޮސް ރަސްގެފާނުގެ ކަންފަތްޕުޅަށް މިވާހަކަ އަރުވައިފިއެވެ. މީހުންގެ ވާހަކަ ދައްކައިގެން މަންފާޔާއި ކުރިއެރުން ލިބިގަތުމަކީ މާކެޓް އޮތިއްޔާ ގިނަބަޔަކު ކުރާނޭ ކަމެކެވެ. އޭރުވެސް އެކަންއޮތީ މިހާރުވެސް އޮންނަ ބައްޓަމަށެވެ. މުއީނުއްދީނު ރަދުންނަކީ އެޒާތުގެ ވާހަކަޔަށް ތަރުހީބު ދެއްވާ ބޭފުޅެކެވެ. އެހެންވީމާ މީސްމީހުންގެ ވާހަކަޔާއިގެން ގަޑުވަރަށް ދާން ފުރުސަތުވެސް އޮވެއެވެ. ކޮންމެއަކަސް އެބަޔަކުގޮސް ދަންނަވައިފިއެވެ. މިރާއްޖެއާ ތޮޅެ މަހާރަދުން އަވަހާރަކޮށްލައި ދިވެހިރާއްޖެ ފޭރެން އުޅޭ މީހަކު މަރުވެގެން އެވެނި މީހާ އިއްނާ ލިއްލާހިއޭ ކިޔައި ތިޔައީ ވަރަށް ދެރަ ޚަބަރެކޭ ބުނެ ހިތާމަފާޅުކޮށްފިއެވެ.\nރަސްގެފާނު އެމީހާދެކެ ކޮޅުނެތްކޮޅަށް ކޯފާ އިސްކުރައްވައި އެންގެވިއެވެ. އެކަލޭގެ ހަމަމިހާރު ގެންނާށެވެ. މީނާ ގެނެސް ރަސްގެފާނު ސުވާލުކުރައްވައިފިއެވެ. އަލީރާޖާ މަރުވެގެން އެހާވަރަކުން ކަލޭ ހިތާމަފާޅުކުރީ ކީއްވެގެންހެއްޔެވެ. ކަލެއަށް އުޖޫރަދީ ކާންދީހަދާ ސާހިބަކީ އަލީރާޖާ ހެއްޔެވެ. މިކަލޭގެ ދަންނަވައިފިއެވެ. ކޯފާ މަޑުކުރައްވައި މާފުކުރެއްވުމަށް އެދިގެންހުރީމެވެ. ނިކަމެތިއަޅާ ބުނިއެއްޗެއްވިއްޔާ ބުނެފައިއޮންނާނީ ދީނާއި ދުނިޔެއަށް ވިސްނައިފައެވެ. އިންނާ ލިއްލާހިއޭ ބުނި ސަބަބަކީ އެ އަލީރާޖާއަކީ އިސްލާމަކު ކަމުގައި އަޑުއަހާތީއެވެ. އިސްލާމެއްގެ މަރު ޚަބަރު ލިބުނީމާ ކިޔަން އޮންނަ އެއްޗަކީ އިންނާ ލިއްލާހިއޭ ފަނޑިޔާރުތަކުރުފާނު ހުކުރު ޚުތުބާގައި ވިދާޅުވި އަޑުއެހީމެވެ. މިރާއްޖޭގައި ދީނުގެ މަގު ދައްކަވައި ހެޔޮގޮތާއި ނުބައިގޮތް ވިދާޅުވެދެއްވުމަށް މަހާރަދުން މަތިކުރައްވާފައި ހުންނެވި ބޭފުޅަކީ އެ ފަނޑިޔާރުތަކުރުފާނެވެ.\nތިބާއީ ވަރަށް ހިތާމަވެެރި ޚަބަރެކޭ ބުނެވުނީ ދުނިޔެއަށް ވިސްނައިފައެވެ. މަހާރަދުންނަށް ހެވަށް އެދިގެންނެވެ. އެހެނީ ކިތަންމެ މޮޅު މީހަކަސް އެމީހާޔާ ވާދަކުރާނެ ވަރުން އެޅިގެންވާ އެފަދަ އެހެން މީހަކު ނެތިއްޔާ އެމީހަކު ކަންނެތްވެ ތޫނުފިލިކަން ގެއްލިދާނެއެވެ. މަހާރަދުން އަބަދުވެސް ތޫނުފިލިކަންމަތީގައި ހުޝިޔާރުވެ ތިޔަ ހުންނަވަނީ އެ އަލީ ރާޖާއެއްގެ ސަބަބުންނެވެ. ދެން އަނެއްކޮޅުން އަޅުގަޑުމެން ކަހަލަ ބޭކާރުވެ ރަށުތެރެއަށް ގިނަވެފައި ތިބޭ މީހުންނަށް ކުރާނެ މަސައްކަތެއް މިލިބެނީވެސް އެކަހަލަ ވަރުގަދަ މީހުން މިރާއްޖެއާއި މަހާރަދުންނަށް ހަސަދަލައިގެން އުޅޭތީއެވެ. ބައްލަވާށެވެ. މިހާރުވެސް މިތިބީ މާލެ ދިފާއުކުރުމަށްޓަކައި އެކިކަންކަން ކުރުމުގައެވެ.\nމިޖަވާބުގެ އަޑު އައްސަވައިފައި ރަދުން ވިދާޅުވިއެވެ. ކަލޭގެޔަށް ސާބަހެވެ. ތިޔައީ މިއަދުން ފެށިގެން މަގޭ އިސް މުޝީރެވެ. މިހެންވިދާޅުވެފައި އިތުރު އިނާމުތަކެއްވެސް ދެއްވައިފިއެވެ. މިމަންޒަރު ބަލާންތިބެފައި އެއްކަލަ ވާހަކަ އުފުލާ މީހުންނާއި ދޭތެރެޖައްސާމީހުން ވަރަށް ހިތާމަކޮށްފައި ނުކުމެގެން ހިގާއްޖެއެވެ.


އިނގިރޭސީންނަށް ހިތްދަތި ނަތީޖާއެއް، ބެލްޖިއަމަށް ތިންވަނަ – Haftha\nSat, 18 January, 2020, 2:31 pm\nފީފާ ވޯލްޑް ކަޕްގެ ތިންވަނަ ހޯދި ބެލްޖިއަމް -- ފޮޓޯ: ގެޓީ\nއިނގިރޭސީންނަށް ހިތްދަތި ނަތީޖާއެއް، ބެލްޖިއަމަށް ތިންވަނަ\nފީފާ ވޯލްޑް ކަޕްގައި އިނގިރޭސީން ބަލިކޮށް، ބެލްޖިއަމުން ތިންވަނަ ހޯދައިފިއެވެ.\nތިންވަނަ ހޮވުމަށް ރަޝިއާގެ ސެއިންޓް ޕީޓާސްބާގް ސްޓޭޑިއަމްގައި މިރޭ ކުޅުނު މެޗުގައި އިނގިރޭސީން އަތުން ބެލްޖިއަމް މޮޅުވީ 2-0ގެ ނަތީޖާއަކުންނެވެ.\nއެ މެޗުގެ ފުރަތަމަ ހަތަރު މިނެޓުގެ ތެރޭގައި ބެލްޖިއަމުން ވަނީ ލަނޑެއް ޖަހައި ލީޑު ހޯދައިފައެވެ. ނާސޭ ޗޭޑްލީ ދިން ބޯޅައަކުން ބެލްޖިއަމަށް އެ ލަނޑު ކާމިޔާބުކޮށްދިނީ ތޯމަސް މުނިއޭއެވެ. އިނގިރޭސި ޕެނަލްޓީ އޭރިއާ ތެރެއިން މުނިއޭއަށް ބޯޅަ ލިބުނު އިރު، އޭނާ ހުރީ ވަރަށް ހުސްކޮށެވެ.\nމެޗުގެ 12 ވަނަ މިނެޓުގައި ވެސް ބެލްޖިއަމްގެ ނުރައްކާތެރި ހަމަލާއެއް ފެނިގެންދިޔައެވެ. ރޮމެލޫ ލުކާކޫ ދިން ބޯޅައަކުން އިނގިރޭސި ޕެނަލްޓީ އޭރިއާ ތެރެއިން ކެވިން ޑި ބްރޭނާ ފޮނުވާލި ހަމަލާގެ ހުރަހަކަށްވީ ކީޕަރު ޖޯޑަން ޕިކްފޯޑެވެ. މެޗުގެ ފުރަތަމަ ހާފު ނިމިގެންދިޔައީ 1-0ގެ ނަތީޖާއަކުން ބެލްޖިއަމް ކުރީގައި އޮވެގެންނެވެ.\nމެޗުގެ 70 ވަނަ މިނެޓުގައި އިނގިރޭސީންނަށް ލަނޑު ޖަހާނެ ވަރަށް ރަނގަޅު ފުރުސަތެއް ލިބިގެންދިޔައެވެ. މާކަސް ރަޝްފާޑް ދިން ބޯޅައަކުން ބެލްޖިއަމްގެ ޕެނަލްޓީ އޭރިއާ ތެރޭ ހުސްކޮށް ހުރެ އެރިކް ޑަޔާ ފޮނުވާލި ހަމަލާ، ގޯލު ލައިން މަތިން ދިފާއުކުރީ ޑިފެންޑަރު ޓޮބޯ އަލްޑާވެރާލްޑެވެ.\nމެޗުގެ ފަހު ދިހަ މިނެޓުގެ ތެރޭގައި ވެސް ނުރައްކާތެރި ޓީމެއްގެ ގޮތުގައި ފެނިގެންދިޔައީ ބެލްޖިއަމްއެވެ. މެޗުގެ 80 ވަނަ މިނެޓުގައި އެޑެން ހަޒާޑް ދިން ރީތި ބޯޅައަކުން އިނގިރޭސި ޕެނަލްޓީ އޭރިއާ ތެރެއިން މުނިއޭ ފޮނުވާލި ބާރު ހަމަލާގެ ހުރަހަކަށްވީ ކީޕަރު ޕިކްފޯޑެވެ.\nއޭގެ ދެ މިނެޓުފަހުން ބެލްޖިއަމުން ވަނީ ދެ ލަނޑުގެ ލީޑެއް ހޯދައިފައެވެ. ޑި ބްރޭނާ ދިން ބޯޅައެއް ހިފައިގެން ޕެނަލްޓީ އޭރިއާ ތެރެއަށް ވަނުމަށްފަހު ފޮނުވާލި ހަމަލާއަކުން ބެލްޖިއަމަށް އެ ލަނޑު ކާމިޔާބުކޮށްދިނީ އެޓީމުގެ ކެޕްޓަން ހަޒާޑެވެ.\nވޯލްޑް ކަޕް 2018ގެ ފައިނަލް މެޗު ކުޅުމަށް ހަމަޖެހިފައިވަނީ މާދަމާ ރޭ 8:00ގައެވެ. އެ މެޗުގައި ބައްދަލުކުރާނީ ފްރާންސްއާއި ކްރޮއޭޝިއާއެވެ. މިއީ ކްރޮއޭޝިއާއިން ވޯލްޑް ކަޕް ފައިނަލެއްގައި ވާދަކުރާނެ ފުރަތަމަ ފަހަރެވެ.


SunOnline: Covid in araigathumah Rajjeah India ge ehee abadhu ves libeyne: Modi\nކޮވިޑުން އަރައިގަތުމަށް ރާއްޖެއަށް އިންޑިއާގެ އެހީ އަބަދުވެސް ލިބޭނެ: މޯދީ\nއައިޝަތު ނުޒުހާ 22 Jan 2022, 16:54\nރައީސް އިބްރާހިމް މުހައްމަދު ސޯލިހު، އިންޑިއާގެ ބޮޑުވަޒީރު ނަރެންދްރަ މޯދީއާއެކު --\nކޮވިޑް-19ގެ އާލަމީވަބާއިން އަރައިގަތުމަށް ރާއްޖެއިން ކުރަމުން އަންނަ މަސައްކަތުގައި އިންޑިއާގެ އެހީ އަބަދުވެސް ލިބޭނެ ކަމަށް އެ ގައުމުގެ ބޮޑުވަޒީރު ނަރެންދްރަ މޯދީ ވިދާޅުވެއްޖެއެވެ.\nރައީސް އިބްރާހިމް މުހައްމަދު ސޯލިހު ކޮވިޑަށް ޕޮޒިޓިވްވުމާ ގުޅިގެން، އެމަނިކުފާނަށް ހެޔޮ ދުއާ ފޮނުވައި ކުރެއްވި ޓްވީޓުގައި މޯދީ ވިދާޅުވީ ކޮވިޑާ ގުޅިގެން ދިމާވެފައިވާ ގޮންޖެހުންތަކުން ކާމިޔާބުކަމާއެކު އަރައިގަތުމުގައި، އިންޑިއާގެ ހެޔޮއެދުންތައް ވަނީ ރާއްޖޭގެ ރައްޔިތުންނާ އެކުގައި ކަމަށެވެ.\nހަމައެހެންމެ މި މަސައްކަތުގައި ކުރިއަށް އޮތް ތަނުގައި ވެސް އިންޑިއާގެ އެހީތެރިކަމާއި އެއްބާރުލުން ލިބޭނެ ކަމުގެ ޔަގީން ކަން މޯދީ ދެއްވެވިއެވެ.\nރާއްޖެއިން ކޮވިޑާ ދެކޮޅަށް ކުރަމުން އަންނަ މަސައްކަތްތަކުގައި އެންމެ ގިނަ އެހީތެރިކަން ފޯރުކޮށްދިން އެއް ގައުމަކީ އިންޑިއާއެވެ. އެގޮތުން އިންޑިއާއިން ވަނީ ރާއްޖެއަށް ކޮވިޑް-19 ވެކްސިން ވެސް ފޯރުކޮށްދީފައެވެ. ރާއްޖޭގައި ވެކްސިން ޖަހަން ފެށީ އިންޑިއާ ސަރުކާރުން ހަދިޔާކުރި ކޮވިޝީލްޑުގެ 100،000 ޑޯޒުންނެވެ.\nރައީސް ސޯލިހު ކޮވިޑަށް ޕޮޒިޓިވްވެފައިވަނީ ރޭ ނެންގެވި ސާމްޕަލްއަކުންނެވެ.\nއެމަނިކުފާނު މިއަދު ކުރެއްވި ޓްވީޓެއްގައި ވިދާޅުވީ އަތޮޅުތެރެއަށް ދަތުރުކުރުމަށް ރޭ ހެދި ޕީސީއާރުން، ކޮވިޑަށް ޕޮޒިޓިވްވެފައިވާ ކަމަށެވެ. އަދި މިހާރު ގޭގައި އެކަހެރިވެވަޑައިގެންފައިވާ ކަމަށް ވިދާޅުވިއެވެ.\n"މާތް ﷲގެ ރަޙްމަތްފުޅުން ޙާލު ރަނގަޅު. މިވަގުތު މިހިރީ ގޭގައި އެކަހެރިވެގެން،" ރައީސް ވިދާޅުވިއެވެ.\nރައީސް ސޯލިހު ކޮވިޑަށް ޕޮޒިޓިވްވެފައިވާއިރު، އެމަނިކުފާނު ވަނީ ކޮވިޑުން ދިފާއުވުމަށް ވެކްސިން ގެ ދެ ޑޯޒު ވެސް ފުރިހަމަކުރައްވައިފައެވެ.\nރާއްޖޭގައި ކޮވިޑް ފެތުރެން ފެށިތާ ދެ އަހަރުވާން ގާތް ވެފައިވާއިރު، މިއީ ރައީސް ސޯލިހަށް ކޮވިޑް ޖެހުނު ފުރަތަމަ ފަހަރެވެ.\nމީގެކުރިން ރައީސް އިބްރާހިމް މުހައްމަދު ސޯލިހްގެ އަނބިކަނބަލުން ފަޒްނާ އަހުމަދާއި ނައިބު ރައީސް ފައިިސަލް ނަސީމް ވެސް ކޮވިޑް-19 އަށް ޕޮޒިޓިވްވިއެވެ.


Misrugai 101 aharuge anhenaku covid in gadha vejje\nމިސްރުގައި 101 އަހަރުގެ އަންހެނަކު ކޮވިޑުން ރަނގަޅުވެއްޖެ\nއައްސައިދާ ބަދަވީ 101: ސިއްހީ އެހީތެރިންނާ އެކު، ކޮވިޑް ޖެހި މިހާރު ރަނގަޅުވެފައި\nކޮވިޑަކީ ވާއެއް ނުވާއެއް ނޭނގޭ ބައްޔެކެވެ. މި ބަލީގައި ގަބޫލުކު ރަން އުނދަގޫ އުމުރުފުރައިން ވެސް މީހުން މަރުވެފައިވެ އެވެ. އަދި އަދުނޫން މާދަަމާވެފައި ތިބި މީހުން ވެސް އިހުނަށް ވުރެ ހާލަތު ރަނގަޅުވެ، ސިއްހީ ނިޒާމު ސިއްސުވާލާފައި ވަނީ ވެސް މަދަކުން ނޫނެވެ.\nމިސްރުގެ ވެރިރަށް ގާހިރާއަށް ނިސްބަތްވާ އައްސައިދާ ބަދަވީ 101، ކޮވިޑުން ރަނގަޅުވެ ގެއަށް ދޫކޮށްލައިފި އެވެ. މިއީ ވަރަށް ހައިރާން ކުރިވި ހަބަރަކަށް ވެފައި ވެއެވެ، އޭނާއަށް ފަރުވާކުރި ޑޮކްޓަރުންނާއި ނަރުހުން ވެސް ތިބީ އުފަލުންނެވެ.\nކޮވިޑް ޖެހި ފަސޭހަ ނުވާ އަދަދު ނިސްބަތުން މަތި ނަމަވެސް 100 އަހަރުން މަތީ މި އަންހެން މީހާ ވަނީ ރަނގަޅުވެ އާންމު ހާލަތަށް ރުޖޫއަވެފަ އެވެ.\nގާހިރާގެ ހޮސްޕިޓަލުން އައްސައީދާއަށް ފަރުވާދިން ޑޮކްޓަރުން ވިދާޅުވީ އޭނާ ހޮސްޕިޓަލަށް ގެންދިއައީ ވަރަށް ހުން ގަދަ ވެގެން ކަމަށާއި އެއިރު ރަނގަޅަށް ނޭވާ ވެސް ނުލެވޭ ކަމަށެވެ. އެހެން ނަމަވެސް ވަރަށް ފަރުވާތެރިކަމާއެކު އޭނާއަށް ހާޒިރުވެ ބަލައި އަދި ހިނދުކޮޅަކަށް ވެސް އަތުން ދޫކޮށްނުލައި ފަރުވާދިނުމުން ކޮވިޑުން ރަނގަޅުވެފައިވާ ކަމަށެވެ.\nމިސްރުގެ ބައިބޯ އާބާދީ 100 މިލިއަން ވަނީ ފަހަނައަޅާފަ އެވެ. އެ ގައުމުގައި 2،58407 އަށް ކޮވިޑްޖެހިފައި ވާއިރު 14،904 މީހުން މަރުވެފައިވެ އެވެ.\nމިސްރު ކޮވިޑް-19 ކޮވިޑް-19 އިގެ ބަލާއާފާތް


Kulhudhuffushi city akah, atholhu verikan dhen kon rashakah? | Mihaaru\nއެއާޕޯޓު އެޅުމުގެ ކުރިން ހދ. ކުޅުދުއްފުށީގެ މަތިން ނަގާފައިވާ ފޮޓޯއެއް: އާބާދީ މިހާރު ވަނީ 10،000 އަށް އަަރާފައި\nކުޅުދުއްފުށި ސިޓީއަކަށް، އަތޮޅު ވެރިކަން ދެން ކޮން ރަށަކަށް؟\n06 ޖެނުއަރީ 2020 - 08:28 65 comments\nދެން އަތޮޅުގެ ވެރިރަށަކަށް ވާނީ ކޮން ރަށެއް ހެއްޔެވެ؟ ނޫނީ ދެން ވެސް އަތޮޅު ވެރިކަން ކުރާނީ ކުޅުދުއްފުށީގައި ހެއްޔެވެ؟\nއެ އަތޮޅު ވައިކަރަދޫގެ ޒުވާނެއް ކަމުގައިވާ އަބްދުﷲ ވާފިރު ގަބޫލުކުރާ ގޮތުގައި "އެއް ހަށިގަނޑަކަށް ދެ ގަމީހެއް ނުލެވޭނެ" އެވެ. ކުޅުދުއްފުއްޓަށް ސިޓީއެއްގެ ދަރަޖަ ލިބިއްޖެ އެވެ. ދެން ވެރިކަން ކުރަން ޖެހޭނީ އެހެން ރަށެއްގަ އެވެ.\nމިއީ އަދި ހަމަ ބަހުސްއެކެވެ. ގެންނާނެ ނުވަތަ ގެނެވޭނެ ބަދަލެއް ކަމެއް ވެސް ނޭނގެ އެވެ. އެކަމަކު ކުޅުދުއްފުއްޓަށް ސިޓީގެ ދަރަޖަ ލިބުމާ އެކު އަތޮޅުގެ ވެރިރަށުގެ ގޮތުގައި ކަނޑައެޅުމަށް، އެ އަތޮޅުގެ ބައެއް ރަށްރަށުން މިހާރު އަންނަނީ އެކަމަށް ފައިވިއްދަމުންނެވެ. ސޯޝަލް މީޑިއާގައި ކެމްޕޭން ކުރަމުން އަންނަ ލިސްޓުގައި ހަނިމާދު އާއި ވައިކަރަދު އާއި ނޮޅިވަރަމްފަރާއި ކުރިނބީ ވެސް ހިމެނެ އެވެ.\nކުޅުދުއްފުށީ މަތިން ނަގާފައިވާ ފޮޓޯއެއް: މިހާރު ވަނީ ސިޓީއެއްގެ ދަރަޖަ ލިބިފައި -- ފޮޓޯ: އިރުޝާދު\nއަންނަ އޭޕްރީލް މަހު އޮންނަ ލޯކަލް ކައުންސިލް އިންތިޚާބުގައި ވައިކަރަދޫ ކައުންސިލަށް ވެސް ވާދަކުރަން ނިންމާފައިވާ ވާފިރު ބުނިގޮތުގައި ސިޓީ ކައުންސިލާއި ރަށު ކައުންސިލްތައް ހިމެނެނީ، ގާނޫނީ ގޮތުން އެއް ފަންތިއެއްގަ އެވެ. އެހެން ކަމަށް ވާއިރު، ސިޓީ ކައުންސިލާއި އަތޮޅު ކައުންސިލް އެއް ރަށެއްގައި އޮތުމަކީ ލާމަރުކަޒީ ނިޒާމުގެ "ބެސްޓް ޕްރެކްޓިސް" އިން ބޭރުވާނެ ކަމެކެވެ. އަދި ސިޓީގައި އަތޮޅުގެ ވެރިކަން ކުރުން އޭނާ ދެކެނީ، ހުރިހާ ބާރެއް، އެއްތަނަކަށް ޖަމާކުރުމުގެ ގޮތުގަ އެވެ.\n"އެއް އުރައެއްގައި ދެ ކަނޑިއަކަށް ނޯވެވޭނެ އެއްނު،" ވާފިރު ބުންޏެވެ.\nމުޅިން އާ، ތާރީޚީ ބަދަލެއް!\nލާމަރުކަޒީ ގާނޫނުގެ ދަށުން މިހާތަނަށް ސިޓީއަކަށް ބަދަލުކޮށްފައިވަނީ މާލޭގެ އިތުރުން އައްޑު އާއި ފުވައްމުލަކެވެ. އައްޑޫ ސިޓީއަކަށް ބަދަލު ކުރީ އަތޮޅުގެ ހުރިހާ ރަށެއް ހިމެނޭ ގޮތަށެވެ. ފުވައްމުލައް ހިމެނެނީ އެއް އަތޮޅެއްގެ ގޮތުގަ އެވެ. އެހެންވެ، 13 ރަށް އޮންނަ ހދ. އަތޮޅުން ސިޓީއެއްގެ ގޮތުގައި ކުޅުދުއްފުށި ކަނޑައެޅުމުގައި ބޮޑެތި ގޮންޖެހުންތަކެއް ކުރިމަތިވި އެވެ.\nވަކިން އޮންނަ ރަށަށް ސިޓީއެއްގެ ދަރަޖަ ދިނުމުން، އެ އަތޮޅުގައި ރަށުގެ ހައިސިއްޔަތު ބަދަލުވާނެ ގޮތާ މެދު އެންމެ ފުރަތަމަ ސުވާލު އުފެއްދެވި އެއް ބޭފުޅަކީ ރައްޔިތުންގެ މަޖިލީހުގެ ކުޅުދުއްފުށީ ދެކުނު ދާއިރާގެ ކުރީގެ މެމްބަރު މުހައްމަދު ނަޝީދެވެ.\nވައިކަރަދޫ: ހދ. އަތޮޅުގައި ހިމެނޭ ބިން އެންމެ ބޮޑު އެއް ރަށް\nމަޖިލީހުގައި ވާހަކަ ދައްކަވަމުން ނަޝީދު ވިދާޅުވީ ކުޅުދުއްފުށި ސިޓީއަކަށް ބަދަލުވާއިރު ގާނޫނީ ގޮތުން ސުވާލު އުފެދޭ ކަންކަން އެބަހުރި ކަމަށާއި އެ ސުވާލުތަކަށް ސާފު ޖަވާބު ބޭނުންވާ ކަމަށެވެ.\n"ރާއްޖޭގައި މިހާތަނަށް އުފެެދިފައި ހުރި އެހެން ސިޓީތަކާއި ކުޅުދުއްފުށި ސިޓީއާ ވަރަށް ތަފާތު. އެއީ ހދ. އަތޮޅުގައި ވަކިން އެހެން ރަށްތަކެއް ވެސް ހުންނާތީ. ސިޓީއަކަށް ވީމަ އަތޮޅުގެ ވެރިކަން ކުރާ ރަށުގެ ގޮތުން އޮންނާނީ ހަމަ ކުޅުދުއްފުށިތޯ؟،" މިދިޔަ އަހަރުގެ ބަޖެޓާ ގުޅޭ ގޮތުން، 2018 ގައ ވާހަކަދައްކަވަމުން ނަޝީދު ވިދާޅުވެފައިވެ އެވެ.\n"ސިޓީއެއްގެ ދަރަޖަ އިއުލާން ކުރާއިރު، މި ކަހަލަ ބައިވަރު ސުވާލުގެ ޖަވާބު އެބަ ލިބެން ޖެހޭ."\nކުޅުދުއްފުށި ސިޓީއަކަށް ހެދުމުގައި ހުރި ގާނޫނީ ހުރަސްތައް ނައްތާލުމަށް، ސަރުކާރުން މިދިޔަ އަހަރު ވަނީ ލާމަރުކަޒީ ގާނޫނަށް އިސްލާހުތަކެއް ގެނެސްފަ އެވެ. އޭގެ ތެރެއިން އެއް އިސްލާހުގައިވާ ގޮތުން އަތޮޅުގެ ވެރިރަށަކަށް ސިޓީއެއްގެ ދަރަޖަ ދިން ނަމަވެސް، އެ ދާއިރާއެއްގައި ވަކިވަކި ރަށްތަކެއް ހިމެނޭ ނަމަ، އެ ރަށްތަކަށް ހިދުމަތް ދޭނީ އަތޮޅު ކައުންސިލުންނެވެ. އަދި އަތޮޅު ކައުންސިލުން ބަލަހައްޓަމުން ގެންދިޔަ ތަންތަނާއި ދެމުން ގެންދިޔަ ޚިދުމަތްތައް ވެސް ކުރިއަށް ގެންދާނީ އެ ކައުންސިލުންނެވެ.\nއޭގެ މާނަ އަކީ، ކުޅުދުއްފުށި ސިޓީއަކަށް ބަދަލުކުރި ނަމަވެސް، އަތޮޅުގެ އެހެން ރަށްތައް ހިންގުމުގެ އެންމެ އިސް ފަރާތަކީ އަތޮޅު ކައުންސިލް ކަމެވެ.\nސިޓީ ކައުންސިލްގެ ދަށަށް ރަށްތައް ދާނީ، އިދާރީ ދާއިރާއެއް އެކުލެވިފައިވަނީ މީހުން ދިރިއުޅޭ އެންމެ ރަށެއްގެ މައްޗަށް ކަމަށް ވާ ނަމަ އެވެ. އެ ހާލަތުގައި ސިޓީ ކައުންސިލަކީ، އެ ދާއިރާއެއް ހިންގުމުގެ އެންމެ އިސް ފަރާތެވެ.\nމި އިސްލާހުގެ ދަށުން، އަތޮޅު ކައުންސިލް އިންތިޚާބު ކުރާ ގޮތަށް ވެސް މިހާރު ވަނީ ބަދަލު ގެނެސްފަ އެވެ.\nއެގޮތުން ވަކިން މީހުން އިންތިޚާބު ކުރުމުގެ ބަދަލުގައި އަތޮޅު ކައުންސިލަށް އިންތިޚާބު ކުރާނީ ކޮންމެ ރަށެއްގެ ވެސް ރަށު ކައުންސިލްގެ ރައީސެވެ. ދެން ސިޓީ ކައުންސިލްގެ މޭޔަރެވެ.\nވާ ގޮތެއް އަދި ނޭނގޭ، އެކަމަކު ކެމްޕޭން ކުރިއަށް\nލާމަރުކަޒީ ގާނޫނަށް ގެނައި އިސްލާހުތަކުން ވެސް، އަތޮޅު ވެރިރަށަށް ސިޓީގެ ދަރަޖަ ދީފި ނަމަ، ވެރިކަން ބަދަލުކުރަން ޖެހޭނެ ކަމަކަށް ބުނެފައެއް ނެތެވެ. އަތޮޅު ވެރިކަން ބަދަލު ކުރާނެ ކަމެއް ނުވަތަ ނުކުރާނެ ކަމެއް ވެސް އަދި ނޭނގެ އެވެ. އެކަމަކު ހދ. އަތޮޅުގެ ގިނަ މީހުން ގަބޫލުކުރާ ގޮތުން، ސިޓީއެއްގެ ދަރަޖައަށް ބަދަލު ކުރުމަށް ފަހު ކުޅުދުއްފުއްޓަށް އަތޮޅުވެރިކަން ބަދަލު ކުރުމަކީ އިންސާފެއް ނޫނެވެ.\n"ކުޅުދުއްފުށި ސިޓީއާ އެކު އަތޮޅުވެރިކަން އެހެން ރަށަކަށް ބަދަލުވާން ޖެހޭ. ސިޓީ ކައުންސިލާއި އަތޮޅު ކައުންސިލް އެއްތާކު ހިންގުމަކީ ގަބޫލުކުރެވޭނެ ކަމެއް ނޫން،" ކުރިނބީ ކައުންސިލްގެ ކުރީގެ ރައީސް އަހުމަދު މުޖުތަބާ އޭނާގެ ފޭސްބުކްގައި ލިއުއްވި އެވެ.\nހދ. ކުުރިނބީ: އަތޮޅުވެރިކަން ކުރަން އެ ރަށު ރައްޔިތުން ބޭނުންވޭ\nއޭނާ ގަބޫލްކުރައްވާ ގޮތުގައި ވެރިކަން ކުރަން އެންމެ ރަނގަޅީ ކުރިނބީ އެވެ. އެއީ ވޭތުވެ ދިޔަ ފަސް އަހަރު ވެސް އެންމެ ރަނގަޅަށް މަސައްކަތް ކުރި ކައުންސިލެއްގެ ގޮތުގައި އެ ރަށު ކައުންސިލް ހިމެނިފައިވާތީ އެވެ.\nމުޖުތަބާ އާއި ވާފިރު ވެސް ދެކޭ ގޮތުގައި އާބާދީ މަދުވުމަކީ އަތޮޅު ވެރިކަން ނުކުރެވޭނެ ސަބަބެއް ނޫނެވެ. އާބާދީއަށް ބަލައިގެން ވެރިކަން ދިނުމަކީ ކުރީގެ ވިސްނުމެއް ކަމަށް އެ މީހުން ގަބޫލުކުރެ އެވެ. ކުރިނބީ އާއި ވައިކަރަދުއަކީ ވެސް އަތޮޅުގެ މެދުގައި ހިމެނޭ ރަށްތަކެވެ. އެހެންވެ، އެ ރަށްތަކަށް އަތޮޅުގެ އެންމެންނަށް ފަސޭހައިން ދަތުރު ކުރެވޭނެ އެވެ.\n"އަތޮޅުވެރިކަން ދީގެން ސަރުކާރުން އާރާސްތު ކުރަންވީ އެކަމަށް އެންމެ ބޮޑަށް ބޭނުން ޖެހިފައިވާ ރަށެއް. މިހާރު ތަރައްގީވެފައިވާ ރަށްތަކެއް ނޫން. ވައިކަރަދުއަކީ ހިއުމަން ރިސޯސަސް ހުރި ރަށެއް. އަތޮޅުގެ މެދުގައިވާ ރަށެއް،" ވާފިރުގެ ކެމްޕޭން މެސެޖަކީ އެ އެވެ.\nއަތޮޅުވެރިކަން ބޭނުންވާކަން ހާމަކޮށް، އެ އަތޮޅު ހަނިމާދޫ ކައުންސިލުން މިދިޔަ އަހަރު ވަނީ ގަރާރެއް ވެސް ފާސްކޮށްފަ އެވެ.\nއެ ގަރާރުގައިވާ ގޮތުން، ވެރިކަން ކުރުމަށް އެންމެ އެކަށީގެންވާ ރަށަކީ ހަނިމާދު އެވެ. އެއާޕޯޓެއް އެބަ އޮތެވެ. ބިން އޮތް އިރު، ކުޅުދުއްފުށީ ފިޔަވައި އަތޮޅުން އެންމެ ތަރައްގީ ވެފައިވަނީ ވެސް ހަނިމާދު އެވެ. އޭގެ އިތުރުން ކޮންމެ ދުވަހަކު ގިނަ އަދަދެއްގެ ބަޔަކު އެ ރަށަށް އަރައި ފައިބާއިރު، އިތުރަށް ތަރައްގީ ކުރަން ވެއްޖެ ނަމަ ބިން ވެސް އޮތް ރަށެއްގެ ގޮތުގައި ވެސް ފާހަގަކޮށްފައި ވެ އެވެ.\nH. Dh gai dhen verikan kuraa rashaka kan’da alhan emme kamudhaa rashakee,eatholhuge rayyithun ninmaa rasshe kama alhuganda maabodaves fene’eve.🙏\n— Raee2019 / Makunudhoo (@Mraee12) December 31, 2019\n"ކުޅުދުއްފުށީގައި ވެސް ގާއިމްވެފައި ނެތް މޯލްޑިވްސް ކުލައިމެޓް އޮބްޒަވޭޓްރީ އޮފީހާއި އެގްރިކަލްޗަރަލް ސެންޓަރު ފަދަ ސަރުކާރުގެ ގިނަ އިދާރާތަކެއް މިހާރު ވެސް ހަނިމާދޫގައި ގާއިމްކޮށްފައި ވެ އެވެ." ކައުންސިލުން ފާސްކުރި ގަރާރުގައި ބުނެފައި ވެ އެވެ.\nމި ކެމްޕޭނުގައި ނޮޅިވަރަމްފަރު ވަކާލާތު ކުރަނީ އެ ރަށުން ނަގާފައިވާ އަތޮޅުވެރިކަން އަނބުރާ ހޯދުމަށެވެ. އަތޮޅުގައި ދެ ވަނައަށް އާބާދީ ބޮޑު، އަދި ކުޅުދުއްފުއްޓާއި ހަނިމާދޫ އެއާޕޯޓާ ވެސް ގާތުގައި އޮތުމުން އެ ފަސޭހަ ރައްޔިތުންނަށް ލިބޭނެ ކަމަށް ނޮޅިވަރަމްފަރު މީހުން ބުނަމުން ދެ އެވެ.\nސޯޝަލް މީޑިއާގައި ކޮންމެ ރަށަކުން ވެސް ކެމްޕޭން ކުރަނީ އެ ރަށެއްގެ ސައިޒާއި ލިބެން ހުރި ފަސޭހަތަކާ އެކު އެވެ. އެއަށް ދެން ތިބި ރަށްރަށުން ފާޑުކިޔަނީ ވެސް ހަމަ ސައިޒު ކުޑަވުމާއި އާބާދީ މަދު ކަމަށް ބުނެ އެވެ.\nކުރިނބި އާއި ވައިކަރަދޫ ސިފަކުރަނީ "މީހުން މަދު، ފަޅު ރަށްތަކެއް"ގެ ގޮތުގަ އެވެ. ހަނިމާދު އާއި ނޮޅިވަރަމްފަރަކީ "މާ ބޮޑަށް ތަރައްގީވެ، އިތުރަށް ދެން އެއްޗެއް ބޭނުން ނުވާ" ރަށްރަށެވެ.\n"ރަށުގެ ސައިޒުން ވެރިކަން ދޭން ޖެހޭ ނަމަ ދޭން ޖެހޭނީ މަކުނުދުއަށް. މިއީ މުޅި ރާއްޖޭން ވެސް އެންމެ ފަޅުބޮޑު ރަށް،" އަތޮޅުގެ އެހެން ރަށްތަކާ އެކަހެރިކޮށް އޮންނަ މަކުނުދޫ މީހަކު ފޭސްބުކްގައި ލިޔުނެވެ.\n"އެކަމަކު އޭރުން މަކުނުދުއަށް ހިދުމަތް ހޯދަން ދިޔުމަށް ވުރެ މާލެ ދިޔުން ވެސް މާ ފާސޭހަ ވާނެ،" މަކުނުދުއަށް ދަތުރުކުރުމުގެ އުނދަގޫކަން ސިފަކޮށްދިނުމަށް އެހެން މީހަކު އެޔަށް ކޮމެންޓް ކުރި އެވެ.\nހދ. އަތޮޅުގެ ވެރިކަން ހޯދުމުގެ ކެމްޕޭންގެ ފޯރި ކިތަންމެ ބޮޑު ވިޔަސް، ތަންފީޒީ އިދާރާތަކުން އަދި އަމަލު ކުރާނެ ގޮތެއް ނޭނގެ އެވެ. އެކަމަކު ޔަގީނުން ވެސް، ތާރީހަށް ބަލާއިރު، އަތޮޅުވެރިކަން ހޯދުމުގައި ބައެއް ރަށްރަށުން ކޮށްފައިވަނީ މާ އުފާވެރި ތަޖުރިބާތަކެއް ނޫނެވެ.\nއިތުރު ލިޔުންތައް މެމްބަރު މުހައްމަދު ނަޝީދު ސިޓީ ކައުންސިލް ހދ. ކުޅުދުއްފުށި ހދ. ހަނިމާދޫ ހދ. ވައިކަރަދޫ ހދ. ކުރިނބީ


Imran Baghaavaaiy Kuri Kamah Bune Insaafuge Office'ah Massala'eh - Vaguthu\nއަދާލަތު ޕާޓީގެ ރައީސް އިމްރާން އަބްދުﷲ ފެބްރުއަރީ 7، 2012 ގައި އޭރުފެ ރައީސް މުހައްމަދު ނަޝީދުގެ ވެރިކަން "ބަޣާވާތަކުން" ވައްޓާލުމުގައި ބައިވެރިވިކަމުގެ ތުހުމަތުކޮށް އިންތިގާލީ އިންސާފުގެ އޮފީހަށް މައްސަލައެއް ހުށަހަޅައިފިއެވެ.\nރައްޔިތުންގެ މަޖިލީހުގެ މާފަންނު މެދު ދާއިރާގެ އެމްޑީޕީގެ މެންބަރު އިބްރާހިމް ރަޝީދު (ބޮންޑެ) ހުށަހެޅުއްވި އެ މައްސަލާގައި ތުހުމަތު ކޮށްފައިވަނީ ނަޝީދު ރައީސްކަމުން އިސްތިއުފާ ދެއްވުމުގެ ކުރިން ފުލުސް އޮފީހުގެ މައި މަރުކަޒުގައި "ބަޣާވާތް ކުރުމަކީ ރަނގަޅު ކަމެއް ކަމަށް" ރައްޔިތުންނަށް އިމްރާން ގޮވާލަމުން ގެންދާ ވީޑިއޯއެއް ޔޫޓިއުބްގައި ދައުރުވަމުންދާ ކަމަށެވެ.\nއިންތިގާލީ އިންސާފުގެ އޮފީހަށް ފެބްރުއަރީ 7، 2012 ގެ މައްސަލައެއް ހުށަހެޅިގެން ދިޔައިރު އެމްޑީޕީ އިސްވެ އުފައްދާފައި އޮތް މި ސަރުކާރުގެ ބައިވެރިންގެ ތެރޭގައި އޭރު އިދިކޮޅު ހަރަކާތުގައި އިސްކޮށް ތިއްބެވި ބޭފުޅުން ހިމެނެއެވެ. އެމްޑީޕީގެ އެންމެ އިސް ލީޑަރު އަދި ރައީސް އިބްރާހިމް މުހައްމަދު ސޯލިހްގެ ކެބިނެޓްގައި އަދާލަތު ޕާޓީގެ ބޭފުޅުން ތިއްބަވައެވެ. މި ގޮތުން އިމްރާނަކީ ވެސް މި ސަރުކާރުގެ ހޯމް މިނިސްޓަރެވެ.\nބަޣާވާތް ކުރުވި މީހާގެ ވަށައިގެން އެ ރަސް ކަން ކުރަނީ ހަމަ ބޮޑެތި ބާޣީން . އެމްޑީޕީ މޮޔަވޭ މިހާރު ތިތިބީ ވާނެ ހައެތިވެފަ. ދެން ލަލަލަލަ........، ބޮންޑޭ މެން މޮޔަވޭ ދެން ބާޣީ އެތިބީ އެމްޑީޕީ ގެ ރައީސް މީހާ ( ޤައުމުގެ މިހާރުގެ ރައީސް ) ފިސާރި ބާރަށް ނަގޫ ފިއްތުވާލާފަ .\nސެޕްޓެމްބަރު 14, 2021 14:01\nމިހާރު ކޯލީޝަންމަތިން ހަނދާނެއްނުކުރާނެ އެމް.ޑީ.ޕީ ގެ ސަރުކާރުކަށްބަލާނީ ވީމާ، މަގާމްތަކުގައި އެހެންޕާޓީ\nސެޕްޓެމްބަރު 14, 2021 14:53\nބަޢާވާތް ކުރިކަމަށް ގަބޫލްނުކުރެވޭ ނަމަވެސް ވެރިކަމުގައި ހުންނެވިފަރާތެއް އިސްތިއުފާދެއްވިކަމަށް ބުނުއްވިއަޑުއަހާ އަދި އެމަންޒަރުވެސް އަހަރެންދެކުނިން\nމިކަންތަހުގީގުކުރެއްވި ފަރާތުންވެސް ( ކޯނީގެރިޕޯޓް ) ބުނުއްވާފައިވަނީ ބަގާވާތެއްނޫންކަމަށް\nގައުމުގައި އިސްކޮށްތިއްބަވާފަރާތުން ބައެއްފަހަރު ކަންކަން ކުރައްވާގޮތުން ރަށްޔިތުންގެ ތެރެއިންބަޔަކު މުޒާހަރާކުރުމަކީ ބަޢާވާތެއްކަމަށްނިންމޭނެކަމެއްނޫން ވެރިކަންކުރަންނޭގިނުވަތަކުރައްވާގޮތުން ރަށްޔިތުންގެތެރެއިން ބަޔަކު ރުޅިއައިސް އަޑުއުފުލުންއެއީ ބަޢާވާތެއްތޯ ޔާމީން ވެރިކަންކުރެއްވި\nދުވަސްވަރުގައިވެސް ސިޔާސީބަަޔަކު ރާއްވައިގެން ރަށްޔިތުންގެތެރެއިން ބަޔަކު މުޒާހަރާ ކުރެއްވި ނަމަވެސް ޔާމީންބޭފުޅާ އިސްތިއުފާއެއްނުދެއްވާ ބަޢާވާތެކޭވެސް ނުކިއުއްވާ\nތިކަން މިހާރުއެހެންގޮތަކަށްބެލެވޭ ކޯލީޝަންސަރުކާރެއްކަމަށްބުނުމުން ހިތްހަމަނުޖެހި\nއެމް،ޑީ،ޕީ ސަރުކާރެއްކަމަށްދެކި މަގާމްތަކުގައި ތިއްބެވި އެމް.ޑީ.ޕީ ނޫން އެހެންފަރާތްތައް\nވަކިކުރުން އިމްރާނަށް މިހާރުއެއްޗެއް ވިސްނިވަޑައިގަންނަވާނެކަމަށް ހީކުރަން\nސެޕްޓެމްބަރު 14, 2021 16:38\nފަހަރި މައްސަލަ ވެސް ބަލަން ފެނޭ\nސެޕްޓެމްބަރު 14, 2021 16:44\nއިންޑިޔާއިން ލަރިދީގެން އެމްޑީޕީކޮޅައް ހުރިހާ ސިޔާސީމީހުން އަބުރާލީ\nސިއްކަ އާއިލާޔާއި ޖެރަފާ އާއިލާގެ ވެރިކަމުގެ ހާންދާނެއް ގާއިމްކުރަން ރާވާފައިވާ ބޮޑު ރޭވުންގަނޑެއް\nސެޕްޓެމްބަރު 14, 2021 18:55\nހެޔޮނުވާނެ، އަހަރެންވެސް ވޯޓު ދީގެން ގައުމުގެ ރައީސް ކަމަށް އިންތިޚާބުކުރި އަންނި، އަހަރެންގެ ހުއްދައަކާ ނުލާ، ބަޔަކު މީހުންބުނި ބުނުމަކަށް ރައީސްކަމުން އިސްތިއުފާދިން މައްސަލަވެސް ކޮންމެސް ކުއްޖެއް އެބުނާ އިންތިގާލީ އޮފީހަކަށް ލާދީބަލަ.\nސެޕްޓެމްބަރު 14, 2021 19:18\nއިމްރާން ބަގާވަތެއް ނުކުރޭ . އިމްރާން ގައުމުގެ ދުސްތޫރު އަލުން އިއަދަކުރީ .އިމްރާނަކީ ބަތަލެއް. ބަގާވާތް ކުރީ ނަސީދު . ނަސީދުވަނީ ގާނޫނުއަސަސީ ގަޑުބަޑުކޮށް ބާރުތައް އަތަށް ނަގާ އަމިއްލަޔަށް ގައުމު ހިންގާލަމަށް ލިޔެ ގާނޫނުއަސަސީ ވަނީ ހުއްޓިފާކަމަށް ޔައުނީ ގާނޫނުއަސާސީއަށް އަމަލުކުރުން ހުއްޓާލިކަމަށް ނުވަތަ ގާނޫނުއަސަސީ އުވާލި ކަމަށް އިއުލާން ކޮށްފަ. ގާނޫނުއަސަސީ އުވާލުމުން ރައީސުލްޖުމްހުރިއްޔާގެ މަގާމަކު މީހެއް ނުހުންނާނެ ގާނޫނީ ވެރިކަމެއްވެސް ނޯންނާނެ. ނަސީދު ވަނި ދުސްތޫރީ ބަގާވާތެއް ގެނެސް ޑިކްޓޭޓަރަކަށް ވެ ހުރެ ގައިރުގާނޫނީ އަމަލު ހިންގަވަން ފައްޓަވާފަ، ގައިރުގާނޫނީ އަމަލުތަކުގެތެރެއިން ގާޒީއަކު ރަހިނު ކޮށް ގާސިމާއި ޔާމީނާއި ނަޒިމް ހައްޔަރުކުރި. ނަސީދު ލިއުނު ލިއުމުގެ ކޮޕީ ހަވީރު ނޫހުން ނަގާފަ މިހާރުވެސް މަގޭއަތުގަ އެބައޮތް. ބާގީ ލީޑަރު ގާނޫނީ އިމަށް ވެއްދުމަށް ކުރި މަސައްކަތް ގަބޫލު ނުކޮށް އަމިއްލަޔަސް އިސްތިއުފާ ދެއްވީ. ނަސިދުގެ މައްޗަށް ބަގާވާތް ކުރިކަމުގެ ދައުވާ އުފުލެންވާނެ.\nސެޕްޓެމްބަރު 14, 2021 20:46\nބޮންޑޭއަކީ ތަނެއްދޮރެއް ނުދަންނަ މީހެއްކަން މިކަމުންވެސް އެނގެނީ. އެއޮފީހުން ބަލަނީ ސަރުކާރުގެ ތަންތަނުން ނުވަތަ އެތަންތަނުގެ ވެރިން ނިޒާމީ ގޮތެއްގައި ރާވައިގެން ހިންގާފައިވާ ޤާނޫނާ ޚިލާފު ކަންތައްތައް. ޢިމްރާން އޭރު ހުރީ އެފަދަ ވަޒީފާއެއްގައެއް ނޫން.\nސެޕްޓެމްބަރު 14, 2021 21:06\nނަސިދު ރާވާ ގާނޫނުއަސަސ އަށް އަމަލުކުރުން ހުއްޓަލުމަށްފަހު ހިންގި ގައިރު ގާނޫނި ކަންކަމުގެތެރޭގަ 2012 ފެބްރުއަރީ 6،7 ދެދުވަހު އާޓިފިސަލް ބީޗްގަ ހިންގަން އުޅުނު ތަޅާފޮޅުމާއި މާރާމާރީ އާއި މީހުންގެ ފުރާނަ ދުއްވާލުމަށް ކަމަށް ތުހުމަތު ކުރެވޭ ގޮތަށް ނަސީދުގެ އޯޑަރަށް ހިންގަން އުލުނު ޖަރީމާ ފުލުހުންނާ ސިފައިން ވަނީ ހުއްޓުވާފަ، ސަލާމަތީކަންކަން ބަލަހައްޓަންތިބި ފުލުހުންނަށް ގައިރު ގާނޫނީ ގައިރު ދުސްތޫރީ އަމުރުކޮށް ޕާޓީ މީހުން އާތިފިސަލަ ބިޗަށް ވައްދަ ލަޓިބުރިތަކާއރެކު ހިންގަނ އުޅުނު ޖަރީމާ ވެސް ތަހުިގީގު ކޮށް ބަލަންޖެހޭނެ. އެކަމުގެ ސަބަބުން އެތައްރައްޔިތުންނަށް ލިބުނު ނަފްދސާނީ ބިރުވެރިކަމާއި، ފެބްރުއަރީ 8 ވަނަ ދުވަހު ނަސީދު ފޯނުކޮށްގެން އަންގަނއިގެން ގދ، ތިނަދޫކޯޓް ގަ ރޯކޮށްލުމުން ރައްޔިތުންނަށާއި ދަވްލަތަށް ލިބުނުގެއްލުން ފޫނުބެއްދޭހާ ވަރުވޭ. މިގޮތުން ނަސީދު ރޯކުރުވި ޕޮލިސް ސްޓޭސަންތަކައި ކޯޓްތަކާ އަތޮޅު ކައުންސިލް ތަކަށް ބަދަލު ލިބެން ޖެހޭނެ.


Isolation facility in dhookuraa meehunaa medhu thafaath kurun nugengulhen ilthimaas kohffi – Iru\nތ. ގުރައިދޫ ބަނދަރުގެ 22 އިންސައްތަ މަސައްކަތް ނިމިއްޖެ\nވަރު އައިލެންޑް ރިސޯޓުގައި އަލިފާނުގެ ހާދިސާއެއް ހިނގައިފި\nފައިސާއަށް ބޭނުންޖެހިގެން އަނިލް ކަޕޫރު ކުޅުނު ފިލްމުތަކަކީ މިއީ\nޝާހިދު މި އެދެނީ އަންހެނުން ރުއްސާނެ މޮޅު އުކުޅަކަށް!\nއައިސޮލޭޝަން ފެސިލިޓީން ދޫކުރާ މީހުންނާމެދު ތަފާތު ކުރުން ނުގެންގުޅުމަށް އިލްތިމާސްކޮށްފި\nސަމާ·7އެޕްރީލް 2020\nއައިސޮލޭޝަން ފެސިލިޓީގައި ތިބޭ މީހުންގެ ތެރެއިން މުޖުތަމަޢަށް ދޫކުރާ މީހުންނާ މެދު ތަފާތު ކުރުންތައް ނުގެންގުޅުމަށް އިލްތިމާސްކޮށްފިއެވެ.\nރޭ ކޮވިޑް-19ގެ އެންމެފަހުގެ މަޢުލޫމާތު ހިއްސާކުރުމަށް ބޭއްވި ނޫސްވެރިންގެ ބައްދަލުވުމުގައި ޑރ. ނަޒްލާ ރަފީޤް ވިދާޅުވީ ޕޮޒިޓިވްވެގެން ނުވަތަ އަލާމާތެއް ފެނިގެން ވެލިދޫ އައިސޮލޭޝަން ފެސިލިޓީއަށް ގެންގޮސް، ފަރުވާ ދިނުމަށްފަހު ރަނގަޅުވެގެން އިތުރަށް ވެސް އެންމެ މަދުވެގެން ދެޓެސްޓެއް ކުރާނެ ކަމަށެވެ. އަދި އެދެޓެސްޓުގެ ނަތީޖާ ނެގެޓިވްވުމާއެކު، އަލާމަތްތައް ފެނުނުތާ 14 ދުވަސް ފަހުން ދޫކޮށްލަނީ އެއްވެސް އަލާމާތެއް ނުފެންނަކަން ޔަޤީންވުމާއެކު ކަމަށެވެ.\nނަމަވެސް އައިސޮލޭޝަންގައި ތިބި ބައެއް މީހުން ރަށަށް ދިއުމުން ނުވަތަ މާލެއަށް އައުމުން ބާކީކޮށް އެކަހެރިކުރާ މަޢުލޫމާތު ލިބޭ ކަމަށް ޑރ.ނަޒްލާ ވިދާޅުވިއެވެ. އަދި ވިދާޅުވީ ބައެއް ފަހަރު ޓެކްސީތަކަށް ނޭރުވުމާއި، ނޫނީ މަސައްކަތަށް ނުކުތުމުން ނުވަތަ ރައްޓެހިންނާއެކު އުޅޭ އުޅުމުގަވެސް އެހެން މީހުން އެކަމާ މައްސަލަ ޖައްސާ ކަންބޮޑުވުންފާޅުކުރާ ކަމަށެވެ.\nއެހެންކަމުން އެފަރާތްތައް އެކަހެރިކޮށް ބާކީ ނުކުރުމަށް ޑރ. ނަޒްލާ އިލްތިމާސްކުރެއްވިއެވެ.\nޑރ.ނަޒްލާ ވިދާޅުވީ ހޯމް އައިސޮލޭޝަންގައި ތިބޭ މީހުން ވެސް ދޫކުރަނީ ދެފަހަރެއްގެ މަތިން ކޮވިޑް-19އަށް ޓެސްޓުކުރުމަށްފަހު، ނަތީޖާ ނެގެޓިވްވިޔަސް، އަދި އަލާމާތެއް ނުފެނުނަސް ދޫކޮށްލަނީ 14 ދުވަސްފަހުން ކަމަށެވެ. އަދި މިއީ ޢާންމު ރައްޔިތުން ކަންބޮޑުވާންޖެހޭ ކަމެއް ނޫންކަން ޑރ. ނަޒްލާ ފާހަގަކުރެއްވިއެވެ.\nމީގެ އިތުރުން ޑރ. ނަޒްލާ ވިދާޅުވީ ކޮވިޑް-19އިން ސަލާމަތްވުމަށް ޢަމަލުކުރުމަށް ޞިއްޙީ އިދާރާއިން ނެރިފައިވާ އިރުޝާދުތަކާ އެއްގޮތަށް ޢާންމުން ޢަމަލުކުރަންޖެހޭ ކަމަށެވެ. އަދި ވަކި ބަޔަކު ގޭގައި މަޑުކޮށް، އަތްދޮވެ އުޞޫލާ އެއްގޮތަށް ޢަމަލުނުކުރި ނަމަވެސް ބަޔަކު މީހުން ޢަމަލުކުރާ ގޮތުގެ ސަބަބުން ބަލި ފެތުރުމުގެ ބިރު އެބައޮތް ކަމަށެވެ.


ރޭޕްގެ ތުހުމަތުގައި ނޭމާ ކޯޓަށް ހާޒިރުކުރަނީ | Jazeera\tރޭޕްގެ ތުހުމަތުގައި ނޭމާ ކޯޓަށް ހާޒިރުކުރަނީ - Jazeera\nރޭޕްގެ ތުހުމަތުގައި ނޭމާ ކޯޓަށް ހާޒިރުކުރަނީ\nމުޙައްމަދު ޤާސިމް June 4, 2019 83 views0\nމިދިޔަ މަހު ޕެރިހުގައި ބްރެޒިލް އަންހެނެއް ރޭޕްކުރިކަމުގެ ތުހުމަތުގައި އެގައުމުގެ ފުލުހުންނަށް މައްސަލަ ހުށަހަޅާފައިވާތީވެ، އެކަމާއި ގުޅިގެން ޕީއެސްޖީގެ ތަރި ނޭމާ ކޯޓަށް ހާޒިރުވާން ޖެހިއްޖެއެވެ.\nކޮޕާ އެމެރިކާއަށް ތައްޔާރުވުމުގެ ގޮތުން ޓެރެސޮޕޮލިސްގައި ހުންނަ ޓްރެއިނިންގ ބޭސްގައި ހުއްޓާ ބްރެޒިލްގެ ފުލުހުން ވަނީ ކާރުގައި ގޮސް މަޑުކުރުމަށްފަހު އަންނަ ހުކުރުދުވަހު ކޯޓަށް ހާޒިރުވުމަށް ނޭމާ އަށް ޗިޓް ހަވާލުކޮށްފައެވެ.\nއެ މައްސަލައިގެ ލިޔެކިއުންތަކުގައިވާ ގޮތުން ނޭމާއާ އެ އަންހެން މީހާއާ ދިމާވީ އިންސްޓަގްރާމުންނެވެ. އަދި ނޭމާ އެ އަންހެން މީހާ ޕެރިހަށް އައުމަށް ޓިކެޓް ނަގައިދިނުމަށް ފަހު އެ ދެ މީހުން ބައްދަލުކުރީ ޕެރިހުގައި ހުންނަ ހޮޓެލް ސޮފިޓެލްގަ އެވެ. އެ ތަނުގައި އޮތް ބައްދަލުވުމަށް އައިއިރު، މަސްތުގެ ހާލުގައި ހުރި ނޭމާ އެ އަންހެން މީހާ އަށް އަނިޔާކޮށް ރޭޕްކޮށްފައިވާ ކަމަށް ލިޔުމުގައިވެއެވެ.\nބްރެޒިލްގެ ގްލޯބޯ އެސްޕޯޓޭ އިން މައުލޫމާތުދޭގޮތުގައި، ފުލުހުން ވަނީ ބްރެޒިލްގެ ޓްރެއިނިންގ ކޭމްޕްގައި 45 މިނެޓުވަންދެން ނޭމާއާ ބައްދަލުކޮށްފައެވެ. އެގޮތުން، އަންނަ ހުކުރު ދުވަހަށް ނޭމާ އަށް ކޯޓަށް ހާޒިރުވުމަށް އަންގާފައިވާއިރު ބުރާސްފަތިދުވަހު ގަތަރާ ދެކޮޅަށް ބްރެޒިލް ނިކުންނައިރު އާދީއްތަ ދުވަހު ހޮންޑިއުރާސްއާ ދެކޮޅަށް ކުޅުމަށް ހަމަޖެހިފައިވާ މެޗަށް ޕޯޓޮ އަލެގްރޭ އަށް ދަތުރުކުރުމަށް ހަމަޖެހިފައިވަނީ ހުކުރު ދުވަހެވެ.\nއުމުރުން 27 އަހަރުގެ ނޭމާ ބުނީ އޭނާގެ މައްޗަށް ކުރެވެނީ އެއްވެސް ހަގީގަތެއް ނެތް ތުހުމަތެއް ކަމަށާއި މިއީ އޭނާގެ އަގުވައްޓާލަން ބަޔަކުކުރާ ފިނޑި ކަމެއް ކަމަށެވެ.\nމީގެއިތުރުން، ބްރެޒިލްގެ ޓީވީ އަކަށް ދިން އިންޓަވިއުއެއްގައި ނޭމާގެ ބައްޕަ ނޭމާ ޑޮސް ސަންޓޯސް ބުނީ މިއީ އޭނާގެ ދަރިފުޅުގެ އަގުވައްޓާލަން ކުރެވެމުން އަންނަ ކަމެއް ކަމަށާއި މިކަން ހިނގާދިޔަ ގޮތް ސާފުކޮށްދޭން ޖެހޭ ހިސާބުން އެކަން ކުރާނެ ކަމަށާއި ނޭމާގެ ފޯނުގައި އެ އަންހެން މީހާ ފޮނުވާފައިވާ ވަޓްސަޕް މެސެޖުތައް ވެސް ދައްކާނެކަމަށެވެ.\nނޫސްވެރިންގެ ސުވާލުތަކާ އެކު ނޭމާ ވަނީ އެ އަންހެން މީހާ ކުރި ވަޓްސަޕް މެސެޖުތަކާއި ބަރަހަނާ ހާލުގައި ހުރެ ނަގާފައިވާ ފޮޓޯތައް ދައްކައިފައެވެ. ނޭމާ ބުނީ ހަގީގަތް ހާމަކުރަން ފަސްނުޖެހޭނެކަމަށެވެ.\n"މިފަދަ ޕްރައިވެޓް މެސެޖުތައް އަހަރެން ބޭނުމެއް ނޫން މީޑިއާއާ ހިއްސާކުރަން. އެކަމަކު ހަގީގަތް ހާމަކުރަން ޖެހޭއިރު މި ފަދަ ކަންތައްތައް ވެސް ކުރަންޖެހޭ،" ނޭމާ ބުންޏެވެ.\nނޭމާ އާއި އެ އަންހެން މީހާއާ ދެމެދު ހިނގާދިޔަ ޕްރައިވެޓް މެސެޖުތައް އެފަރާތުގެ އިޒުނައާއި ނުލައި މީޑިއާ އަށް ލީކުކޮށްލުމުން އެ މައްސަލަވެސް ބްރެޒިލްގެ ފުލުހުން އަންނަނީ ބަލަމުންނެވެ.\nމި މަހުގެ 14 ވަނަ ދުވަހު ބްރެޒިލްގައި ބާއްވާ ދެކުނު އެމެރިކާގެ ގައުމުތަކަށް ހާއްސަ ކޮޕަ އެމެރިކާ އަށް އެ ޓީމުން ފަރިތަކުރަމުން އަންނައިރު، މިފަހަރުގެ މުބާރާތުގައި ބްރެޒިލް ހިމެނިފައިވަނީ ބޮލީވިއާ އާއި ޕެރޫ އަދި ވެނެޒުއެލާއާއެކު ގްރޫޕް އޭ ގައެވެ.


ޚިޔާނާތްތެރި ވުން އަދި އޭގެ ސަބަބުތައް. | ދެމަފިރިން | ޢާއިލާ\nBack ކަވާސާ ޢާއިލާ ޢާއިލާގެ ބައިތައް ދެމަފިރިން ޚިޔާނާތްތެރި ވުން އަދި އޭގެ ސަބަބުތައް.\n26 ނޮވެމްބަރު 2004\nކައިވެނީގައި ގިނަފަހަރަށް ޚިޔާނާތްތެރި ވަނީ ފިރިންނެވެ. އަދި ހުރިހާ މުޖްތަމަޢެއްގައިވެސް ތަފާސް ހިސާބުތަކުން ދައްކާ ޙަޤީޤަތަކީ އަނބިންނަށް ވުރެ ގިނައިން ފިރިން ޚިޔާނާތްތެރިވާ ކަމެވެ. ނަމަވެސް ފިރިންނަށް ޚިޔާނަތްތެރިވާ އަންހެނުން ހުރިހާ މުޖްތަމަޢެއްގައިވެސް އެކި މިންވަރަށް އުޅެއެވެ. އެކި މީހުން ޚިޔާނާތްތެރިވަނީ އެކި މިންވަރަށް އެކި ގޮތްގޮތަށެވެ. ނަމަވެސް ކޮންމެ ޚިޔާނަތަކީވެސް އެއީ ޝައްކެއްވެސް\nނެތް ގޮތުގައި ޙަރާމް ކަމެކެވެ. އަދި ފިރިއަކަށް ޤަބޫލުކޮށްގަންނަން ދަތިކަމެކެވެ. މި ކަމަކީ އަނބިމީހާ ވިޔަސް އަދި ފިރިމީހާ ވިޔަސް ކޮށްގެން ނުވާނެ، ބޮޑު ފާފައެކެވެ.\nއަނބިމީހާ ޚިޔާނާތްތެރިވާކަން އެނގިއްޖެނަމަ ހަދާނީ ކިހިނެއްހެއްޔެވެ؟ އޭނާ މަރާލާނީ ހެއްޔެވެ؟ ތަޅައި އަނިޔާ ކުރާނީ ހެއްޔެވެ؟ އަނބިމީހާ -ކުދިން ލިބިފައިތިބިއްޔާ ކުދިންގެ މަންމަ - ބޭޒާރުކޮށް މުޖްތަމަޢަށް އެވާހަކަ ފަތުރާލާނީ ހެއްޔެވެ؟ ނޫނީ ވަރިކޮށްފައި ގެއަށް ފޮނުވާލާނީހެއްޔެވެ؟ ނޫނީ އެނގޭކަމަށްވެސް ނަހަދާ، އަޅާވެސް ނުލާ ހުންނާނީހެއްޔެވެ؟ އެހެން ނޫނީ ވަރިކޮށްލާނީހެއްެޔެވެ؟ ނޫނީ އަނބި މީހާ އަށް ނަސޭޙަތް ދީގެން ނުވަތަ އޭނާ އަމިއްލައަށް ކުރެވުނު ކުށަށް ތައުބާވެ އިސްލާޙު ވުމުން ކުރިއެކޭ އެއްގޮތަށް އުފާވެރިކަމާއެކު ޙަޔާތް ކުރިއަށް ގެންދާނީހެއްޔެވެ؟\nއެންމެ ފުރަތަމަ އެ އޮތް ގޮތް އެއީ ހަމަގައިމުވެސް ހުއްދަ ގޮތަކަށް ނުވާނެއެވެ. މީހަކު މެރުން އެއީ އެއްވެސް ހާލަތެއްގައި ކޮށްގެން ވާނެ ކަމެއް ނޫނެވެ. ދީނީ ގޮތުންނާއި ޤާނޫނީ ގޮތުންވެސް އެއީ މަނާ ކަމެކެވެ. އަދި އެއީ ހަމަ ޖެހޭ ފިރިހެނެއް އިޚްތިޔާރު ކުރާނެ ކަމެއް ނޫނެވެ.\nތަޅައި އަނީޔާ ކުރުން އެއީވެސް ހުއްދަ ގޮތެއް ނޫނެވެ. އަނބިމީހާއަށް އަނިޔާ ކުރުން އެއީ ފިރިމީހާއަށް ލިބިފައިވާ ޙައްޤެއް ނޫނެވެ. އަދި އަންހެނަކަށް އަނިޔާކުރުމުން ދޭހަވަނީ ފިރިމީހާގެ ޝަޚްޞިއްޔަތުގެ ބަލިކަށި ކަމާއި، އޭނާގެ ނުކުޅެދުންތެރި ކަމެވެ.\nއަނބިމީހާ ބޭޒާރު ކޮށްފައި އެ ވާހަކަ މުޖްތަމަޢަށް ފެތުރުމުގެވެސް އެއްވެސް ބޭނުމެއް ނެތެވެ. އަނެއްކާ ދީނުގައި އަންގަވާފައިވަނީ މީހުންނަށް ކުރެވޭ ކުށްފާފަތައް ފޮރުވައި ސިއްރު ކުރުމަށެވެ. އިންސާނުންނަށް ކުރެވޭ ފާފަތައް ފަރުދާ ކުރެއްވުން އެއީ ﷲ އަަހަރެމެންނަށް މިންވަރު ކުރައްވާ ރަޙްމަތެކެވެ. އަދި ރަސޫލާ އަންގަވާފައިފައިވަނީ މީހަކު ފާފައެއް (މިސާލަކަށް ޒިނޭ) ކޮށްފައި އެކަން މާތް ﷲ މީސްތަކުންނަށް ހާމަ ނުކުރައްވައި ފަރުދާ ކުރެއްވުމުން، އެކަން އަމިއްލައަށް ހާމަ ނުކުރުމަށެވެ. އަދި އެކަމުން ތައުބާ ވުމަށެވެ. އެހެންވެ ދީނުގައި އޮންނަ ގޮތުން ޒިނޭ ކުރާ މީހާ އަމިއްލައަށް ޤާޟީ ކައިރިއަށް ގޮސް ތިމަންނަ އަށް ޒިނޭ ކުރެވިއްޖެއޭ ވީމާ ހައްދު ޖަހައިދޭށޭ ބުނާކަށް ނުޖެހެއެވެ. އޭގެ ބަދަލުގައި އޭނާ ކުރަން ޖެހޭ ކަމަކީ ތެދު ތައުބާއެއްވެ، އެފަދަ ކަމެއް ދުވަހަކުވެސް ނުކޮށް، އިޞްލާޙު ވުމެވެ.\nއަޅާ ނުލައި އެނގޭ ކަމަށްވެސް ނަހަދައި ހުރުން މިއީ ހެޔޮވާވަރުގެ ކަމެއް ނޫނެވެ. ޤިޔާމަތް ދުވަހު މާތް ﷲ ރަޙްމަތުގެ ބެއްލެވުމަކުން ބައްލަވައިވޮޑި ނުގަންނަވާނެ ތިން މީހެއްގެ ތެރޭގައި ދައްޔޫޘް ހިމެނެއެވެ. ދައްޔޫޘް އަކީ އޭނާގެ އަންހެނުން ފާޙިޝް ކަންތައް ކުރުމުން ނުވަތަ ޚިޔާނާތްތެރިވުމުން އެކަމާ އަޅާ ނުލާ، އަންހެނުންނާ މެދު ޣީރަތްތެރި ނުވާ މީހުންނެވެ.\nމީހަކު ގޯސް ކަމެއް ކުރަންޏާ އެ މީހަކަށް ނަސޭހަތް ދީ އެ މިހަކު ނުބައި މަގުން އެއްކިބާކުރުން އެއީ ކޮންމެ މުސްލިމެއްގެ މައްޗަށްވެސް ވާޖިބެކެވެ. ވީއިރު އަދި އަނބިމީހާ ތެދުމަގަށް އެޅުވުން ކިހާ މުހިއްމުވާނެ ހެއްޔެވެ. ސޫރަތުއް ތައުބާ ގެ 71 ވަނަ އާޔަތުގައި މާތް ﷲ ވަޙީ ކުރައްވަނީ: وَالْمُؤْمِنُونَ وَالْمُؤْمِنَاتُ بَعْضُهُمْ أَوْلِيَاء بَعْضٍ يَأْمُرُونَ بِالْمَعْرُوفِ وَيَنْهَوْنَ عَنِ الْمُنكَرِ وَيُقِيمُونَ الصَّلاَةَ وَيُؤْتُونَ الزَّكَاةَ وَيُطِيعُونَ اللّهَ وَرَسُولَهُ أُوْلَـئِكَ سَيَرْحَمُهُمُ اللّهُ إِنَّ اللّهَ عَزِيزٌ حَكِيمٌ\nމާނައަކީ : " މުއުމިން ފިރިހެނުންނާއި މުއުމިން އަންހެނުންނީ އޭގެ ތެރެއިން އެއްބަޔަކު އަނެއް ބައެއްގެ އެހީތެރި އެކުވެރިން ކަމުގައިވާ ބައެކެވެ. އެބައި މީހުން ހެޔޮކަމަށް އަމުރު ކުރެއެވެ. އަދި ނުބައިކަން ނަހީ ކުރެއެވެ. އަދި ނަމާދުކޮށް ޒަކާތް ދީ މާތް ﷲ އާއި އެކަލާނގެ ރަސޫލާއަށް ކިޔަމަންވެ އުޅެތެވެ. އެބައި މީހުންނަށް މާތް ﷲ ރަޙްމަތް ލައްވާނެތެވެ. ހަމަ ކަށަވަރުން މާތް ﷲ އީ ޙިކްމަތް ވަންތަ ކީރިތިވަންތަ ރަސްކަލާނގެއެވެ. "\nވަރިކޮށްލުން ކިހިނެއްވާނެ ހެއްޔެވެ؟ މިއީ ކުރެވިދާނެ ކަމެކެވެ. އަދި ބަލާބެލުމަށް އެންމެ ފަސޭހަ އިޚްތިޔާރުވެސް މެއެވެ. އެކަމަކު ޙަޤީޤަތުގައި މިއީވެސް އޭގައި ގެއްލުންތަކަކާއި ނޭދެވޭ ކަންތައްތަކެއް ހިމެނޭ އިޚްތިޔާރެކެވެ. ޢާއިލާ ރޫޅި، އެތަކެއް ދުވަހު ބިނާ ކުރަމުން އައި ހުވަފެން ފުނޑުފުނޑުވެއެވެ. ދަރިން ވިއްސި ވިހާލިވެ، މަންމަ އާއި ބެހޭގޮތުން ނޭދެވޭ އަޑުތަކެއް އިވި، ނަފްސާނީ ގޮތުން ކުދިންނަށް ނޭދެވޭ އަސުރުތަކެއް ކުރެއެވެ.\nކޮންމެ ޚިޔާނަތަކީވެސް ޚިޔާނަތެކެވެ. ކުޑަޔަސް ބޮޑަސް އެއަށް ދެވޭނެ އެހެން ނަމެއް ނެތެވެ. ކޮންމެ ޚިޔާނަތަކީވެސް ޙަރާމް ކަމެކެވެ. އަނބިންވާ ޚިޔާނާތަށް ބަލާއިރު ތަފާތު ދަރަޖަތަކަކަށް ބަހައިލެވިދާނެއެވެ. އަދި އޭގެ ކުޑަ ބޮޑުމިން، އަދި ނުބައިކަމުގެ ކުޑަ ބޮޑުމިން ތަފާތެވެ.\nމިސާލަކަށް އަނބިމީހާ އެހެން ފިރިހެނެއް ދެކެ ލޯބިވެ އެކަން ހިތުގައި ފޮރުވައިގެން ހުރުމާއި، އެ ލޯބިވެރިއާއާއި ވާހަކަ ދައްކައި ބައްދަލުކޮށް ހެދުން ތަފާތުވާނެއެވެ. ހަމަ އެހެންމެ ހިލޭ ފިރިހެނަކާއި ވާހަކަ ދެއްކުމާއި އޭނާއާއި ޖިންސީ ގުޅުމެއް ހިންގުމާ ވެސް ތަފާތުވާނެއެވެ.\nއަދި އަންބެއް އިންޓަނެޓަށް ވަދެ އުޅުމުގެ ތެރޭގައި ނުދަންނަ ފިރިހެނަކާއި ދިމާވެގެން ޗެޓް ކޮށްލުމާއި، އަވައްޓެރިއާއި ނުވަތަ ރަށު ފިރިހެނަކާއި ރައްޓެހިވެގެން ސިއްރު ގުޅުންތަކެއް ހިންގުންވެސް ތަފާތެވެ. މިއިން ކޮންމެ ކަމަކީވެސް ކުރުން ޙަރާމް އަދި ޞާލިޙް މުއުމިން އަންހެނަކު ކޮށްގެން ނުވާނެ ކަންތަކެވެ. ނަމަވެސް އިންސާނުންނަކީ އިންސާނުންނެވެ. ފިރިންނަށްވެސް ކުށް ކުރެވޭ ފަދައިން އަނބިންނަށްވެސް ބައެއް ފަހަރު، ﷲ އަށް ބިރުވެތި ނުވުމުގެ ސަބަބުން ކުށްކުރެވެއެވެ. ބުއްދިވެރިންނަކީ ފާފައެއް ކުރެވުމުން ތައުބާވެ އިޞްލާޙްވާ މީހުންނެވެ.\nމިފަދަ ކަންތައްތައް ވުމުގައި ތަފާތު ސަބަބުތައް ވެއެވެ. އޭގެތެރޭގައި މިހާރަކަށް އައިސް ބައެއް އަންހެން ކުދިން މުޖްތަމަޢްގެ އާދަކާދައަށް އަންނަ ބަދުލުތަކާއި ގުޅިގެން، ޅަ ޢުމުރުގައި "ލޯބި" ވުން އެއީ ހަމަ އާދައިގެ ކަމެއް ކަމުގައި ދެކެއެވެ. ކިއެއްތަ އެއީ ލާޒިމު ކަމެކެވެ. ބައެއް ކުދިން ވަނީ ހިތުންވާ ލޯތްބެކެވެ. އަނެއް ބައި ކުދިން މި "ލޯބީ" ގެ ތެރެއަށް، އެކަހެރި ތަންތާގައި ބައްެދަލު ކުރުމާއި، ދޮން ދިނުމާއި އަދި މިއަށްވުރެވެސް ބޮޑެތި ޙަރާމްކަންތައް ވައްދައެވެ.\nމި ގޮތަށް އުޅެފައި ގިނަފަހަރަށް އިންނަން ޖެހެނީ ކުރިން "ރައްޓެހިވި" މީހަކާ ނޫނެވެ. ނަތީޖާއަކަށް ވަނީ މީހަކާ އިނީމާވެސް ކުރީގެ މާޒީ ހަނދާންވެ، ކުރިން ރައްޓެހިވި ފިރިހެން ކުދިންގެ މަތިން ހަނދާންވެ، ބޮޑު ވޭނެއްގައި އުޅެން ޖެހުމެވެ. ހަވާ ނަފުސަށް ތަބާވާ ބައެއް ކުދިން މިކަންތައް ބޮޑުވަމުން ގޮސް، ކުރިން ރައްޓެހިވި ކުދިންނާއި ވާހަކަ ދައްކައި އަދި ފިރިމީހާ ރަށުގައި ނުވަތަ ގޭގައި ނުއުޅޭވަގުތު ބައްދަލުކޮށް ނުވަތަ ފޯނުން ވާހަކަ ދައްކައި ހަދައެވެ. އަދި ވެވޭ ގޮތަކުން މިއަށްވުރެވެސް މައްޗަށް ކަންތައް ދެއެވެ. މީގައި ގިނަ ފަހަރު، ކުރިން ރައްޓެހިވި ފިރިހެން ކުދިންވެސް ނުބައި ބައި ކުޅޭކަން ފާހަނގަ ކޮށްލަން ޖެހެއެވެ.\nހަމަ އެހެންމެ، ކައިވެނީގެ ކުރިން އައިސްކްރީމް ބޯލަންދާ ދިއުމާ، ޖަހާލަންދާ ބުރުތަކާ، ކުރާ މަޖަލާ އުޅޭ މިނިވަންކޮށް އުޅެފައި، ކައިވެނި ކުރުމުން މި މިނިވަންކަމަށް އުނިކަން ލިބެއެވެ. ބައެއް އަނބިންނަށް މި ބަދަލު ޤަބޫލުކޮށްގަންނަން އުނދަގުލެވެ. އަދި ކުރީގެ އާދަތައް ދޫކޮށްލަން އުނދަގޫވެއެވެ.\nއަނެއް ބަޔަކު މީހަކާއި އިނީމާ ކުރީގެ އުޅުން ދޫކޮށްލަން ބޭނުންވެއެވެ. ނަމަވެސް ފިރިމީހާ ދެކެ ލޯބި ނުވާތީ، ނުވަތަ ފިރިމީހާ އެނާއާއި އަޅާ ނުލާތީ ނުވަތަ ފިރިމީހާގެ ފަރާތުން އަންހެން ކުއްޖާ ބޭނުންވާ ނަފްސާނީ އަދި ޖިސްމާނީ އުފާ ނުލިބޭތީ އޭނާގެ ހިތުގައި ހުސް ޖާގަ އުފެދި އެ ޖާގައިގެ ތެރެއަށް އިބިލީސް ބިސްއަޅައި، ކުރީގެ މާޒީ މަތިން ހަނދާން ކުރުވައެވެ. މިހެން ވާ ބައެއް ކުދިން އެ ޚިޔާލުތަކާ ދުރުވާން މަސައްކަތް ކުރެއެވެ. އެއްބަޔަކަށް މި މަސައްކަތް ކާމިޔާބު ވާއިރު އަނެއް ބަޔަކު އެ ވޭނެއްގައި ދުވަސްތަކެއް ހޭދަކުރެއެވެ. ނަމަވެސް ފިރިމީހާއަށް މިކަން ރޭކާ ނުލައެވެ. އެއީ މިކަންތައް ހިނގަނީ ހަމަ އެކަނި އަނބިމީހާގެ ހިތުގައި ކަމަށް ވެފައި، އޭނާއާއި މުޢާމަލާތް ކުރުމުގައްޔާއި އެކުގައި އުޅުމުގައި އެއްވެސް އުނިކަމެއް ނުފެންނާތީއެވެ.\nތިންވަނަ ވައްތަރެއްގެ އަންހެން ކުދިންވެސް ތިބެއެވެ. އެއީ ހަމަ އަސްލުގައި ވެސް ވިޔާނުދާ އަޚްލާޤީފެންވަރު ދަށް، އެއް ފިރިހެނެއްގެ އުނގުގައި އޮވެފައި އަނެއް ފިރިހެނެއްގެ އުނގަށް ދާ ހިތްވާ އަންހެން ކުދިންނެވެ. ހުރިހާ މުޖްތަމަޢެއްގެވެސް(ހުޅަނގަށް ވިޔަސް އިރުމައްޗަށް ވިޔަސް) ނަސީބަކުން މި ކަހަލަ ކުދިންނަކީ ވަރަށް މަދު ބައެކެވެ.\nމިހާ ހިސާބުން މީހަކު ބުނެފާނެ ވާހަކައަކީ، ތި ބުނިފަދަ ގޮތަށް ދުވަހަކު ކުއްޖަކާއި ރައްޓެހި ނުވެ، މީހަކާއި އިންނަ މީހުންވެސް ފަހުން ޚިޔާނާތްތެރި ވާ ކަމަށެވެ. ރަނގަޅު ވާހަކައެކެވެ. މިފަދަ އަންހެނަކުވެސް ޚިޔާނާތްތެރި ވެދާނެއެވެ. ﷲ އަށް ބިރުވެތިވާ ތަޤުވާވެރި ނޫން ކޮންމެ މީހަކީ އިބިލީހުގެ ޝިކާރައަކަށް ވެދާނެ މީހެކެވެ. އެކަމަކު މަތީގައި ބުނެފައިވަނީ ވަރަށް ގިނަފަހަރަށް މިކަން ވާ ގޮތެވެ. އަދި ޚިޔާނާތްތެރިވާ އެހެން ސަބަބުތައް އުފަން ކުރުވާ މައިގަޑު ސަބަބަކީ އެއީއެވެ. އަދި އެހެން ސަބަބެއް ކުރިމަތިވުމުން ޚިޔާނާތްވުމުގެ ޤާބިލްކަން، ގިނަފަހަރަށް ހުންނަނީވެސް މިފަދަ ތަޖުރިބާތަކެއް ކޮށްފައިވާ އަންހެނުންގެ ކިބައިގައެވެ.\nފިރިމިހާއަށް ޚިޔާނަތްތެރި ވުމަކީ އެއްވެސް މީހަކު އުފަންވާއިރު ވިރާސީ ގޮތުން ގައިގައި ހުންނަ ސިފައެއް ނޫނެވެ. އެއީ އަމިއްލައަށް ކުރާ ކަމެކެވެ. ޚިޔާނާތްތެރި ވާ ސަބަބު ބައިވަރެވެ. ތިރީގައި މިވަނީ މިފަދަ ބައެއް ސަބަބުތަކެވެ. ޚިޔާނާތްތެރި ވުމުގެ ސަބަބަކީ މިއީ އޭ ބުނުމުގެ މާނައަކީ ފަހަރެއްގައިވެސް ޚިޔާނާތްތެރިވާ މީހުންނަކީ ޢުޒުރުވެރި ބައެކޭ ބުނުމެއް ނޫނެވެ. އަދި އަނބިންގެ އިޚްތިޔާރުން ބޭރު ސަބަބުތަކެއްގެ އަސަރު ކޮށްގެން ޚީޔާނާތްތެރި ވުމުން އެ މީހުންނަކީ ދީނީ، އަޚްލާޤީ، އިޖްތިމާޢީ މަސްއޫލިއްޔަތު އުފުލަން ޖެހޭ ބައެއް ނޫނޭ ބުނަނީކީވެސް ނޫނެވެ.\nޝައްކެއްވެސް ނެތް ގޮތުގައި ހެވާއި ނުބައި ، ޙަރާމައި ޙަލާލް ކޮންމެ މީހަކަށްވެސް އެނގެން ޖެހެއެވެ. އަދި އެއްވެސް އިންސާނަކީ އޭނާގެ އަމިއްލަ އިޚްތިޔާރު ނިގުޅައިގަނެވިފައިވާ މީހެއް ނޫނެވެ. ވީމާ ޚިޔާނާތްތެރިވާ މީހުން ޚިޔާނަތްތެރި ވުމަކީ ކުށެކެވެ. ފާފައެކެވެ. ކުރިންވެސް ބުނިފަދައިން ދީނީ ފުރިހަމަ ތަރުބިއްޔަތެއް ލިބިފައިވާ، ﷲ އަށް ބިރުވެތި މީހަކު ހުރިހާ ސަބަބެއް އެއްފަހަރާ ބޯމަތިވިޔަސް ޚިޔާނާތްތެރި ނުވާނެއެވެ.\n1- ދީނީ ތަރުބިއްޔަތު ނެތުން :\nހުރިހާ ސަބަބެއްގެވެސް އެންމެ ކުރީގައިވަނީ، އަދި އެންމެ ފުރަތަމަ ސަބަބަކީ ޚިޔާނާތްތެރިވާ މީހާގެ ކިބައިގައި ދީނީ ތަރުބިއްޔަތާއި ދީންވެރިކަމެއް ނެތުމެވެ. އެހެން ގޮތަކަށް ބުނާނަމަ ދީންވެރިކަން އެއީ ދެން ހުރި ހުރިހާ ސަބަބަތައް އެއްވިޔަސް، އެ މީހަކު ސަލާމަތް ކޮށްދޭ ދިފާޢީ ނިޒާމެވެ. ވީމާ މި ދިފާޢީ ނިޒާމު ނެތިއްޖެނަމަ އެއްކަލަ ސަބަބުތަކުގެ ތެރެއިން ވަރަށް ކުޑަކުޑަ ސަބަބެއް ކުރިމަތިވިޔަސް ޚިޔާނަތްތެރި ވުމުގެ އިޙްތިމާލު ވަރަށް ބޮޑެވެ.\n2- އަޅާ ނުލުން :\nދެވަނަ ސަބަބަކީ، އަނބިމީހާއަށް ފިރިމީހާގެ ފަރާތުން ލިބެންޖެހޭ އަޅާލުމާއި، އޯގާތެރިކަން އަނބިމީހާއަށް ނުލިބުމެވެ. އެހެން ގޮތަކަށް ބުނާނަމަ އަނބިމީހާއަށް އޭނާއަކީ އިހުމާލު ކޮށްލެވިފައިވާ މީހެއްކަމަށް އިޙްސާސް ވުމެވެ. މިިސާލަކަށް ގެއަށް ވަދެވެސް އަޅާލާކަން ދޭހަކޮށްދޭ ބަހެއް ނުބުނުމެވެ. ކުދިންނަށާ ފިރި މީހާއަށް ކޮށްދޭ ޚިދުމަތް އަގުވަޒަން ނުކުރަމަކީވެސް، ފިރިމީހާ އަޅާ ނުލާކަން އަނބިމީހާއަށް އިޙްސާސް ވެދާނެ ކަމެކެވެ. ރަނގަޅު ކަމެއް ކުރުމުންވެސް ދުވަހަކުވެސް ޝުކުރުގެ ބަހެއް، ޒީނަތްތެރިވުމުންވެސް ފިރިމީހާއަށް އެކަން ފާހަނގަކޮށް "ހާދަ ރީއްޗޭ" ފަދަ ބަހެއް ނުބުނުމަކީ، އަޅާ ނުލާކަން އަނބިމީހާއަށް އިޙްސާސް ވާނެ ކަމެކެވެ. ހަމަ އެހެންމެ އަނބިމީހާގެ މަޝްވަރާ ޤަބޫލު ނުކުރުންވެސް އެއީ އޭނާއަށް އަޅާނުލައޭ އިޙްސާސް ވެދާނެ ކަމެކެވެ.\nމަތީގައިވަނީ އަޅާ ނުލުމުގެ ނަފްސީ ބައެވެ. އަޅާ ނުލުމުގެ މާއްދީ ބައެއްވެސް އޮވެއެވެ. އެއީ އަނބިމީހާ ބުނާކަންތަށް ކޮށް ނުދިނުމާއި، ޚަރަދު ނުކުރުމާއި، އަނބިމީހާއަށް ކޮށްދޭންޖެހޭ ޚިދުމަތްތައް ބަރާބަރަށް ނުކުރުމެވެ.\n3- ފިރިން ގިނަ ވަގުތު ރަށުން ބޭރުގައި އުޅުން :\nއަންބަކަށް ފިރިއެއްގެ ފަރާތުން އެންމެ ބޭނުންވާ އެކައްޗަކީ އޭނާގެ ޙިމާޔަތެވެ. ނަމަވެސް ބައެއް ފިރިން އަނބިމީހާއާއި އަޅާ ނުލާ ހުރިހާ ވަގުތަކާ ހަކަތައެއް ވަޒީފާއަށް ހޭދަ ކުރެއެވެ. އަނެއް ބަޔަކު ބޯޓު ދަތުރު ކުރަން ނުވަތަ ރިސޯޓަށް އެހެން ނޫނީ ކޯހެއްގައި ފުރައިގެން ދެއެވެ. ދާއިރު މި ދަނީ ޒުވާން އަންބެއް އެކަނި މާ އެކަނި ދޫކޮށްފައެވެ. ނަތީޖާއަކީ އެއްކަލަ ޙިމާޔަތް އޭނާއަށް ލިބޭ ކަމުގެ އިޙްސާސް ނުވުމެވެ. އެހެންވެ ދީނީ ނުވަތަ އިޖްތިމާޢީ މިންގަނޑެއްގައި ނުހިފެހެއްޓޭ ބައެއް މީހުން އެހެން މީހެއްގެ ފަރާތުން މި ޙިމާޔަތް ހޯދައެއްވެ. މި ހިސާބުން ޚިޔާނާތްތެރި ވެވުނީއެވެ.\n4- މަޖްބޫރު ކައިވެނި :\nމައިންބަފައިން އަންހެން ކުއްޖާއަށް މަޖްބޫރުކޮށްގެން ނުރުހުމުގައި ކުރެވޭ ކައިވެންޏަކީ، އަނބިމީހާ ޚިޔާނާތްތެރިވުން ވަރަށް ގާތް ކައިވެންޏެކެވެ. ނުރުހޭ މީހަކާ އެކު އުޅެން ބޭނުން ނުވުމާ، ފިރިމީހާ އާއި މައިންބަފައިން ކިބައިން ބަދަލު ހިފުމުގެ ބޭނުމުގައި ވަރަށް ގިނައިން މިފަދަ ކައިވެނި ތަކުގައި އަނބިން ޚިޔާނާތްތެރިވެއެވެ. އަދި އެންމެ ފަސޭހައިން ވަރިވެވޭނީ ޚިޔާނާތްތެރި ވެގެން ކަމަށް މިފަދަ އަނބިން ޤަބޫލު ކުރެއެވެ.\nއަނެއް ބަޔަކު ކައިވެނި ކުރެވުނީމާ ނުވަތަ ކުދިން ލިބުނީމާ އެހެން ނޫނީ، އެހެން މަންފާއެއް ލިބޭތީ ނުވަތަ ވަރި ވުމުގެ ހަޑި ލައްގަނޑު ނުޖެހެންވެގެން " ދެން ހުންނާނީ އޭ " ކިޔާފައި ވަރިނުވެ ތިބެނީއެވެ. ނަމަވެސް އޭނާގެ ހިތާއި ފިކުރުވާނީ އެހެން މީހަކާއި ދިމާލަށް ހުއްޓިފައެވެ. އަދި ވަގަށް އެހެން ފިރިހެނުންނާއި އެކި ފެންވަރުގެ ގުޅުންތައް ބާއްވައެވެ.\n5- ފިރިމީހާ ޚިޔާނާތްތެރިވުން :\nފިރިމީހާ ޚިޔާނާތްތެރި ވާ ކަން އެނގުމުން ބައެއް އަނބިން ބަދަލު ހިފުމުގެ ގެޮތުން، ނުވަތަ އޭނާ ނުވާ ވަފާތެރިއެއް ތިމަންނަ ވުމުގެ ބޭނުމެއް ނެތޭ ހިތައި، ޚިޔާނާތްތެރިވެއެވެ. އަދި ފިރިމީހާގެ މި ނުބައި ޢަމަލަކީ ޚިޔާނާތްތެރި ވުމަށް ލިބޭ އުޒުރެއް ކަމުގައި ބައެއް އަނބިން ދެކެއެވެ. ނަމަވެސް މިއީ މިކަން އޮންނަން ވާނެ ގޮތެއް ނޫނެވެ. ކަން އޮންނަންވީ ގޮތަކީ ފިރިމީހާ ޚިޔާނާތްތެރިވާ ނަމަ، އޭނާއާއި އެ މައްސަލަ ކުރިމަތިކޮށް ޙައްލެއް ހޯދުމެވެ. ނުވަތަ ވަރިވެގެން ޢިއްފަތްތެރި އެހެން ޒަވާޖީ ޙަޔާތެއް ފެށުމެވެ.\n6- ބެހުން :\nއެއީ އޮފީހުގައި މަސައްކަތް ކުރާ ޢިއްފަތްތެރި، ވަފާތެރި އަންބެކެވެ. ނުވަތަ މަދަރުސާއެއްގެ ޓީޗަރެކެވެ. ނުވަތަ ނުވަތަ ގެވެހި އަންބެކެވެ. ނުވަތަ ނަރުހެކެވެ. ނުވަތަ ކޯހެއްގައި ބައިވެރިވެގެން އުޅޭ މީހެކެވެ. ނަމަވެސް ހިތާމައަކީ މުޖްތަމަޢްގައި މީހުންނާއި އިނދެގެން އުޅޭ އަންހެނުންނަށް ކުރަންޖެހޭ އިޙްތިރާމް ނުކުރާ، ވިޔާނުވާ ފިރިހެނުންތަކެއް އުޅޭ ކަމެވެ. މަތީގައި ބުނެވުނު ކޮންމެ ތަނެއްގައިވެސް މިފަދަ މީހަކު ހުރެދާނެއެވެ.\nބުނަން މި އުޅޭ ވާހަކައަކީ، މީހުންގެ އަނބިންނާއި ބެހި، އެ މީހުންނާ ދިމާލަށް ބުނެގެން ނުވާނެފަދަ ބަސްތައް ބުނެ، ކުރަން ނުވާކަހަލަ ތަޢްރީފުތައް ބައެއް މީހުން ކުރާވާހަކައެވެ. ނުވަތަ ފޮނިވާހަކައާއި، ލޯބީގައި ދީވާނާ ވާކަމަށް ބުނެ މީހުންގެ އަނބިންނަށް އުނދަގޫ ކުރާވާހަކައެވެ.\nބައެއް އަންހެނުން މިފަދަ ލޯބީގެ ވާހަކަތަކާއި، ތަޢްރީފުތަކުގެ ކުރިމަތީގައި އަމާންދެއެވެ. އަދި މި މަކަރުވެރި ފިރިހެނުން ދައްކާ ވާހަކައަށް ހެއްލި ފިރިމީހާއަށް ޚިޔާނާތްތެރިވާން ފެއްޓެއެވެ. މިހާރު އިނދެގެން އުޅޭ މީހާއަށްވުރެ ފުރިހަމަ، މުއްސަނދި ނުވަތަ އަޅާލާ "ރޮމޭންސް" މީހަކާއި ގުޅޭހިތްވެއެވެ. މިފަދަ ޙާލަތްތަކުގައި ގިނަފަހަރަށް އަންހެނުން ވަރަށް ފަރުވާތެރިވެ ނެތިއްޔާ ، ނުބައި ސަރަހައްދަކަށް ވަދެވިދާނެއެވެ.\n7- ކައިވެނީގެ ޙަޔާތުން ލޯބި ގެއްލިދިއުން:\nއަނބިން އަދި ފިރިންވެސް ޢާއްމުގޮތެއްގައި ޚިޔާނާތްތެރިވަނީ، ކައިވެންޏަށް އެއް އަހަރު ފަހުން އަދި ފަސް އަހަރު ވުމުގެ ކުރިންނެވެ. ވަފާތެރި ކަންމަތީ ފުރަތަމަ ފަސް އަހަރު ކަޑައްތު ކުރެވިއްޖެއްޔާ ފަހުން ޚިޔާނާތްތެރިވުން ވަރަށް ނާދިރެވެ. މިއިން ނަގައި ގަނެވިދާނެ އެއް ކަމަކީ، ފުރަތަމަ އަހަރަށް ފަހު މަޑުމަޑުން ދެމަފިރިންގެ ދެމެދުގައި އޮންނަންޖެހޭ ލޯތްބާއި ކުލުނު މަދުވުމުން އަނބިމީހާ (ޚިޔާނާތް ވުން ޤާބިލް މީހުން) ލޯތްބާއި ކުލުނު އެހެން މީހެއްގެ ފަރާތުން އިންތިޒާރު ކުރުމެވެ. އަދި ކުރީގައި ބުނެވުނު ފަދަ ގޮތަކަށް ދިމާ ކުރުން، ނުވަތަ ކުރިން ލޯބީގެ ޙަޔާތެއް އޮތިއްޔާ ދިމާ ކުރާ މީހާ ނުވަތަ ކުރީގައި ލޯބިވި މީހާއާއި ގުޅޭގޮތްވެއެވެ.\n8- ދެމަފިރިކަމުގެ ގުޅުމުގައި މައްސަލަ ހުރުން :\nދެމަފިރިކަމުގެ ގުޅުމުން އަނބިމީހާ ލިބެން ބޭނުންވާ އުފާ ނުލިބުމަކީވެސް، ބައެއް މީހުން ޚިޔާނާތްތެރިވާ ސަބަބެކެވެ. މިސާލަކަށް ފިރިމީހާއަކީ މާ މުސްކުޅިއަކަށް ވުން ނުވަތަ ބަލި މީހަކަށްވުން ނުވަތަ ނުކުޅެދޭ މީހަކަށްވުން އެހެން ނޫނީ ދެމަފިރިކަމުގެ ގުޅުމުގައި ފިރިމީހާއަކީ ޖާހިލަކަށް ވުން ފަދަ ކަންކަމުގެ ސަބަބުން އަންހެނުން ފޫހިވެ، އޭނާގެ ފިޠުރީ ގޮވާލުންތަކަށް އެހެން މަގުތަކުން ހައްލެއް ހޯދަން ބޭނުންވެއެވެ.\n9- ޚިޔާނާތްތެރިވުމަކީ މުޖްތަމަޢުގައި އާދައަކަށްވުން:\nމުޖްތަމަޢު ކަންކަމާއިމެދު ދެކޭ ގޮތާއި ބަލާ މިންގަނޑު ތަފާތު ވުމަކީ، އެ ކަމެއް މުޖްތަމަޢްގައ އޮންނަ ގޮތްވެސް ތަފާތުވާ ކަންކަމެވެ. މިސާލަކަށް ޅަ ޢުމުރުގައި ލޯބިވުމަކީ އާދައިގެ ކަމެއް ކަމަށް ބަލަން ފެށުމުން އެއީ މިހާރު އެއްވެސް ކުއްޖަކު ޖެހިލުންވާ ކަމެއް ނޫނެވެ. އަދި ގިނަ މައިންބަފައިންވެސް އަޅާލާ ކަމެއް ނޫނެވެ.\nހަމަ މި ބީދައިން ޚިޔާނާތްތެރި ވުމަކީވެސް މިހާރު މުޖްތަމަޢް ހާސްވާކަމެއް ނޫނެވެ. ނުވަތަ އަޅާލާ ކަމެއް ނޫނެވެ. މިހެން ބުނަންެޖެހޭ ސަބަބަކީ ޚިޔާނާތްތެރިވާ މީހަކާއި މެދު މުޖްތަމަޢް ދަށް ނަޒަރަކުން ބަލާތަން ނުފެންނާތީއެވެ. ޚިޔާނާތްތެރިވެގެން ވަރި ކޮށްފައި ތިބޭ މީހުންގެ މަޤްބޫލުކަމަށް ބަދަލެއް ނާންނާތީއެވެ. އަދި އެ މީހުންނާއި އިންނާނެ މީހުންވެސް ތިބޭތީއެވެ. އަދި މީހުންގެ އަނބިންނާއި ބެހުމަކީ (އަނބިން ނޫނަސް)ފާފައެއް ކަމުގައި ގިނަބަޔަކު ނުދެކޭތީއެވެ.\nޚިޔާނާތާއިމެދު ދެކޭ ގޮތް މިހެން އޮންނަ ކަމަށް ވަނީނަމަ، ޚިޔާނާތްތެރިވާން ބޭނުންވެ، މުޖްތަމަޢްގެ މޫނަށް ބަލާފައި ފަސްޖެހޭނެ މީހެއް ނުހުންނާނެއެވެ.\n10- ޚަބަރު ފަތުރާ ވަސީލަތްތައް :\nހަތަރު ފަރާތުން އޮހެމުންދާ ޓީވީ ޗެނަލްތައް، ފިލްމު ޓީވީ ސިލްސިލާ ފަދަ ތަކެއްޗަކީވެސް ޚިޔާނާތްތެރި ވުމުގައި ނުސީދާ ގޮތަކަށް އެހީތެރިވާ އެއްޗެއްސެވެ. މި ފަދަ އެއްޗެހިން ފެންނަ މަންޒަރުތަކުގައި ޚިޔާނާތްތެރި ވާ މަންޒަރު އެއީ އާދައިގެ ކަމެއްކަމުގައި ދައްކާ ފަހަރު ފަހަރު އާދެއެވެ. އަނެއްބައި ފަހަރު ހުންނަނީ އެއީ ގޯސް ކަމެއްގެ ގޮތުގައި ދައްކަންވެގެން، ޚިޔާނާތްތެރިވާ މަންޒަރު ދައްކާފައެވެ. ބަލާ މީހާއަށް ޚިޔާނާތްތެރިވުން އެއީ ގޯސް ކަމެއްކަމުގައި ފެންނަ ފެނުމާއެކު، އޭނާގެ ސިނކުނޑީގެ އަޑީގައި ޚިޔާނާތްތެރިވާ މަންޒަރުވެސް ހަރުލައެވެ. ވީމާ ބައެއްފަހަރު ރަނގަޅު މެސެއްޖެއް ދޭން ތައްޔާރު ކުރާ ފިލްމުން ބައެއް މީހުންނަށް ނުބައި މެސެޖް ލިބެއެވެ.\n11- މަގުފަހިވުން :\nދެ ޖިންސުގެ މީހުން ބައްދަލުވުމުގައި ބަހައްޓަންޖެހޭ ދީނީ މިންގަނޑުތަކަށް ނުބެލުމާއި، ގޭ ގައި ހިލޭ މީހުން އުޅުންފަދަ ކަންކަމަކީވެސް މި މައްސަލައިގެ ސަބަބެކެވެ. ކީރިތި ޤުރުއާނުގައި ކައިވެނި ކުރުން ޙަރާމް ކުރައްވާފައިވާ މީހުން ފިޔަވައި އެންމެންނަކީ ހިލޭ މީހުންނެވެ. ނަމަވެސް ގެއަށް ހިލޭ މީހުން ވަދެ ނުކުތުމުގައި އެއްވެސް ޤައިދެއް އޮންނަތަން ނުފެނެއެވެ. މިއީ ފިތުނައިގެ އަލިފާންގަނޑެއް ރޯވެދާނެ ކަނިކޮޅެކެވެ.\nފިރިމީހާގެ ބޭބެ، ކޮއްކޮ ނުވަތަ ތިމާގެ މީހުންނާއި ރައްޓެހިން ގޭގައި އުޅުމާއި އަނބިމީހާއާއި އޮންނަ ގުޅުމަކީވެސް ޚިޔާނާތްތެރި ވުމުގައި އެހީވެދޭ ކަމެކެވެ. މިފަދަ ކަންތައް ޢާއްމު ގޮތެއްގައި ހިނގާފައި ހުންނަނީ ފިރިމީހާގެ ރައްޓެއްސެއްގެ ސަބަބުންނެވެ. ފިރިމީހާގެ ތިމާގެ ފިރިހެނުންނަކީ ބައެއްފަހަރު ވަރަށް ނުރައްކާތެރި ބައެކެވެ. އެގޮތުން ރަސޫލުއްﷲ ޞައްލައްﷲ ޢަލައިހި ވަސައްލަމަގެ ޙަދީޘްފުޅެއްގެ މާނައިގައިވަނީ "ފިރިމީހާގެ ތިމާގެ މީހުންނަކީ މަރުފަދަ ބައެކެވެ." މާނައަކީ އެހާވެސް ނުރައްކާތެރި ބައެކެވެ.\nމިފަދަ ކަމެއް ކުރެވުނު އަންބެއް ކަންތައް ކުރާނެ ގޮތް\nއެކެއް :- ތައުބާވުން :\nއެންމެ ފުރަތަމަ ކަމަކީ ތައުބާވުމެވެ. ތައުބާ ނުވެވޭ ކުށެއް ނޯވެއެވެ. ފިރިމީހާ ނޫން މީހަކާ އެކު ޒިނޭ ކޮށްފިނަމަ ނުވަތަ، ޚިޔާނާތްތެރިވެވޭފަދަ ޢަމަލެއް ކޮށްފިނަމަ ނުވަތަ ދީނުގައި ޙަރާމް އެހެން ކަމެއްވެސް ކޮށްފިނަމަ އެންމެ ފުރަތަމަ ވެސް ކުރަން ޖެހޭ ކަމަކީ ތައުބާ ވުމެވެ. ތައުބާވާނީ ތައުބާގެ ހުރިހާ ޝަރުޠުތައް ފުއްދަމުންނެވެ. އެއީ ތައުބާވާ ކުށް ކުރުން ހުއްޓާލުން، ކުށާމެދު ދެރަވެ ހިތާމަ ކުރުން، އެފަދަ ކަމެއް ދުވަހަކުވެސް ދެން ނުކުރަން ޢަޒުމް ކަނޑައެޅުމެވެ.\nއަދި ފާފައަށް ހުށައަޅައިދޭ މަގުތަކާއި ދުރުވުންވެސް މީގެ ތެރޭގައި ހިމެނިނެއެވެ. ތިރީގައި މިލިޔެލަނީ ފިރިމީހާއަށް ނުވަތަ އަނބި މީހާއަށް ޚިޔާނާތްތެރިވެ، ޒިނޭކޮށް، ރާބޮއެ، ޣީބަ ބުނެ، ޤަޛުފުކޮށް، ދޮގުހަދައި، ވައްކަންކޮށް، ޙަރާމް މަންޒަރުތައް ބަލައި، އަނބިން ނުވަތަ ފިރިން ނޫން ފަރާތްތަކާއި ގޮތްތަކަށް ފަރުޖު ރައްކާތެރި ނުކުރާ، ކުޑަޔަސް އަދި ބޮޑަސް ފާފައެއް ކުރެވޭ މީހުންނަށް ތައުބާވެވިދާނެ ކަމުގެ އުއްމީދު އާވާފަދަ އާޔަތްތަކަކާއި ޙަދީޘް ތަކެކެވެ.\n1- ސޫރަތުއް ނޫރް ގެ 31 ވަނަ އާޔަތުގައި ވަޙީ ކުރައްވަނީ: وَتُوبُوا إِلَى اللَّهِ جَمِيعاً أَيُّهَا الْمُؤْمِنُونَ لَعَلَّكُمْ تُفْلِحُونَ\nމާނައަކީ : '' އަދި އޭ މުއުމިނުންނޭއެވެ. ތިޔަބައިމީހުން އެންމެން މާތް ﷲގެ ކިބައަށް ތައުބާވާށެވެ. ތިޔަބައި މީހުންނަށް ނަސީބު ލިބި ދިންނަވާތޯއެވެ. ''\n2- ސޫރަތުއް ތަޙްރީމް ގެ 8 ވަނަ އާޔަތުގައި މާތް ﷲ ވަޙީ ކުރައްވަނީ: يَا أَيُّهَا الَّذِينَ آمَنُوا تُوبُوا إِلَى اللَّهِ تَوْبَةً نَّصُوحاً عَسَى رَبُّكُمْ أَن يُكَفِّرَ عَنكُمْ سَيِّئَاتِكُمْ وَيُدْخِلَكُمْ جَنَّاتٍ تَجْرِي مِن تَحْتِهَا الْأَنْهَارُ\nމާނައަކީ : " އޭ އީމާންވި މީހުންނޭވެ! ތިޔަބައި މީހުން މާތް ﷲގެ ކިބަފުޅަށް، ތެދުވެރިކަމާއެކު ތައުބާވާށެވެ. އެއީ ތިޔަބައި މީހުންގެ ހައްދަވައި ބޮޑު ކުރެއްވި ރަސްކަލާނގެ ތިޔަބައި މީހުންގެ ކުށްތައް ޢަފޫ ކުރައްވާނޭ ކަމަށާއި، އެތަންތާނގެ ދަށުން ފެން އާރުތައް ހިނގަ ހިނގާ ހުރި ސުވަރުގެތަކަކަށް ތިޔަބައި މީހުން ވެއްދުމަށްޓަކައެވެ.\n3- ސޫރަތުއް ޒުމަރް ގެ 53 ވަނަ އާޔަތުގައި ވަޙީ ކުރައްވަނީ: قُلْ يَا عِبَادِيَ الَّذِينَ أَسْرَفُوا عَلَى أَنفُسِهِمْ لَا تَقْنَطُوا مِن رَّحْمَةِ اللَّهِ إِنَّ اللَّهَ يَغْفِرُ الذُّنُوبَ جَمِيعاً إِنَّهُ هُوَ الْغَفُورُ الرَّحِيمُ\nމާނައަކީ : " ބުނާށެވެ. އޭ ތިމާމެންގެ އަމިއްލަ ނަފްސުތަކުގެ މައްޗަށް ފާފަކޮށް އިސްރާފުކޮށްފައިވާ އަހަރެންގެ އަޅުތަކުންނެވެ. ﷲ ގެ ރަޙްމަތާމެދު އުއްމީދު ކަނޑާ ނުލާށެވެ. ހަމަ ކަށަވަރުން، ﷲ އަޅުތަކުންގެ ހުރިހާ ފާފަތައް، އެއްކޮށް ފުއްސަވާލައްވަތެވެ. ހަމަ ކަށަވަރުން އެކަލާނގެ އީ ގިނަގިނައިން ފާފަ ފުއްސަވާ، ރަޙީމްވަންތަ މާތް ރަސްކަލާނގެއެވެ. "\n4- މުއުމިނުންގެ ބައެއް ސިފަ ބަޔާން ކުރައްވަމުން ސޫރަތުލް އާލްޢިމްރާންގެ 135، 136 އާޔަތުގައި ވަޙީ ކުރައްވަނީ: وَالَّذِينَ إِذَا فَعَلُواْ فَاحِشَةً أَوْ ظَلَمُواْ أَنْفُسَهُمْ ذَكَرُواْ اللّهَ فَاسْتَغْفَرُواْ لِذُنُوبِهِمْ وَمَن يَغْفِرُ الذُّنُوبَ إِلاَّ اللّهُ وَلَمْ يُصِرُّواْ عَلَى مَا فَعَلُواْ وَهُمْ يَعْلَمُونَ * أُوْلَـئِكَ جَزَآؤُهُم مَّغْفِرَةٌ مِّن رَّبِّهِمْ وَجَنَّاتٌ تَجْرِي مِن تَحْتِهَا الأَنْهَارُ خَالِدِينَ فِيهَا وَنِعْمَ أَجْرُ الْعَامِلِينَ\nމާނައަކީ : " އަދި އެބައި މީހުންނީ ހުތުރުކަން ބޮޑުވެގެންވާ ފާފައެއް ކޮށްފި ހިނދު ނުވަތަ އެބައި މީހުންގެ ނަފްސުތަކަށް އަނިޔާވެރިވެއްޖެ ހިނދު (އެބަހީ ފާފަވެރިވާ ކިތަންމެ ކުޑަކަމެއްވެސް ކޮށްފި ހިނދު) މާތް ﷲ ހަނދުމަކޮށް އެބައި މީހުންގެ ފާފަތަކަށް އިސްތިޣްފާރުކޮށް، އެ ފާފަތައް ފުއްސެވުން އެދި އުޅޭ މީހުންނެވެ. މާތް ﷲ ފިޔަވާ ފާފަތައް ފުއްސަވާނީ ފަހެ ކާކުހޭ؟ އަދި އެބައި މީހުން ނީ އެބައި މީހުން ކުޅަ ކުށް، އެނގި ތިބޭ ހާލު ، ދެމި ނުތިބޭ މީހުންނެވެ. * އެބައި މީހުންގެ ޖަޒާއަކީ އެބައި މީހުން ހައްދަވައި ބޮޑު ކުރެއްވި ކަލާނގެ ޙަޟުރަތުން އެބައި މީހުންގެ ފާފަ ފުއްސެވުމެވެ. އަދި އެތަންތާނގެ ދަށުން ކޯރުތައް ހިނގަ ހިނގާ ހުންނަ ސުވަރުގެތަކެވެ. އެތަންތާނގައި ދާއިމަށް އެބައި މީހުން ދެމި ތިބޭ ގޮތުގައެވެ. "\n5- ސޫރަތުލް ފުރްޤާން ގެ 68-71 ވަނަ އާޔަތުގައި ވަޙީ ކުރައްވަނީ: وَالَّذِينَ لَا يَدْعُونَ مَعَ اللَّهِ إِلَهاً آخَرَ وَلَا يَقْتُلُونَ النَّفْسَ الَّتِي حَرَّمَ اللَّهُ إِلَّا بِالْحَقِّ وَلَا يَزْنُونَ وَمَن يَفْعَلْ ذَلِكَ يَلْقَ أَثَاماً * يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَاناً * إِلَّا مَن تَابَ وَآمَنَ وَعَمِلَ عَمَلاً صَالِحاً فَأُوْلَئِكَ يُبَدِّلُ اللَّهُ سَيِّئَاتِهِمْ حَسَنَاتٍ وَكَانَ اللَّهُ غَفُوراً رَّحِيماً * وَمَن تَابَ وَعَمِلَ صَالِحاً فَإِنَّهُ يَتُوبُ إِلَى اللَّهِ مَتَاباً\nމާނައަކީ : '' އަދި އެބައި މީހުންނަކީ މާތް ﷲ އާ އެކު އެހެން އިލާހަކަށް އަޅުކަންކޮށް ގޮވާ ނަހަދާ މީހުންނެވެ. އަދި މާތް ﷲ ހުރުމަތްތެރި ކުރައްވާފައިވާ ފުރާނައެއް ޙައްޤު ގޮތެއްގައި ނޫނީ ޤަތުލު ނުކުރާ މީހުންނެވެ. އަދި ޒިނޭ ނުކުރާ މީހުންނެވެ. އެއިން ކަމެއް ކޮށްފި މީހާ އެކަމުގެ ޢުޤޫބާތާއި ބައްދަލު ކުރާނެއެވެ. * އެ މީހަކަށް ޤިޔާމަތް ދުވަހު، ޢަޛާބު ދެގުނައަށް އިތުރު ވެގެން ދާނެއެވެ. އަދި އިހާނަތިކަން ލިބި ނިކަމެތި ކުރެވިގެންވާ ހާލު އެ ޢަޛާބު ތެރޭގައި އެ މީހަކު ދެމިހުންނާނެއެވެ. * ތައުބާވެ، އީމާންވެ، ހެޔޮ ޢަމަލަކުން ޢަމަލު ކުރަ މީހަކު މެނުވީއެވެ. ފަހެ އަބައި މީހުންނާ މެދު މާތް ﷲ، އެބައިމީހުންގެ ކުށްފާފަތައް ހެޔޮކަންތަކަށް ބަދަލު ކުރައްވާނެތެވެ. މާތް ﷲ އީ ފާފަ ފުއްސަވާ ރަޙްމަތްވަންތަ ކަލާނގެ ކަމުގައި ވެއެވެ. އަދި ތައުބާވެ ހެޔޮ ޢަމަލު ކޮށްފި މީހާ، ފަހެ ހަމަ ކަށަވަރުން އެ މީހާ އީ ތައުބާވުމަކުން މާތް ﷲ ކިބައަށް ތައުބާވެ ރުޖޫޢަ ވާ މީހެކެވެ. "\n6- ސޫރަތުއް ޝޫރާގެ 25 ވަނަ އާޔަތުގައި ވަޙީ ކުރައްވަނީ: وَهُوَ الَّذِي يَقْبَلُ التَّوْبَةَ عَنْ عِبَادِهِ وَيَعْفُو عَنِ السَّيِّئَاتِ وَيَعْلَمُ مَا تَفْعَلُونَ\nމާނައަކީ : " އެ ކަލާނގެ އެއީ، އެ ކަލާނގެ އަޅުންގެ ކިބައިން ތައުބާ ޤަބޫލު ކުރައްވަވާ، ނުބައި ކަންތަކަށް ޢަފޫ ކުރައްވަވާ، ކަލާނގެއެވެ. އަދި އެ ކަލާނގެ ތިޔަބައި މީހުން ކުރައްވާ ކަންތައް ދެނެވޮޑިގެންވެއެވެ. "\n7- ސޫރަތުއް ތައުބާގެ 401 ވަނަ އާޔަތުގައި ވަޙީ ކުރައްވަނީ: أَلَمْ يَعْلَمُواْ أَنَّ اللّهَ هُوَ يَقْبَلُ التَّوْبَةَ عَنْ عِبَادِهِ وَيَأْخُذُ الصَّدَقَاتِ وَأَنَّ اللّهَ هُوَ التَّوَّابُ الرَّحِيمُ\nމާނައަކީ :" ހަމަ ކަށަވަރުން މާތް ﷲ އެކަލާނގެ އަޅުންގެ ކިބައިން، ތައުބާ ޤަބޫލު ކުރައްވާ ކަމާއި، ޞަދަޤާތް ހިއްޕަވާ ކަމާއި، އަދި ހަމަ ކަށަވަރުން މާތް ﷲ އީ ތައުބާ ޤަބޫލު ކުރައްވާ ރަޙްމަތްވަންތަ ރަސްކަލާނގެ ކަން، އެބައި މީހުން ނުދަންނަނީ ހެއްޔެވެ؟ "\n8- ޞަޙީޙް ބުޚާރީ، މުސްލިމްގައި އައިސްފައިވާ ޙަދީޘެއްގައިވަނީ މިފަދައިންނެވެ.عَنْ  أَنَسٍ  رَضِيَ اللَّهُ عَنْهُ  قَالَ  قَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  اللَّهُ أَفْرَحُ بِتَوْبَةِ عَبْدِهِ مِنْ أَحَدِكُمْ سَقَطَ عَلَى بَعِيرِهِ وَقَدْ أَضَلَّهُ فِي أَرْضِ فَلَاةٍ\nމާނައަކީ : ''ކަލޭމެންގެ ތެރެއިން މީހަކު، ފަޅު ސަހަރާއަކަށް ޖަމަލުގެއްލިފައި ހުއްޓާ(ސަވާރީއެއްގެ ގޮތުގައި ގެންގުޅުނު) ، ކުއްލިއަކަށް އޭތިފެނުމުން އުފާވާވަރަށް ވުރެ ބޮޑަށް، އަޅަކު ތައުބާވުމުން ﷲ އުފާވެވޮޑިގަންނަވައެވެ.'' (ބުޚާރީގެ ބާބުއް ދަޢްވާތުގެ ތައުބާ އާއި ބެހޭ ފަސްލު )\nޞަޙީޙް މުސްލިމްގައިވާ ރިވާޔަތެއްގައި، ފަޅު ޞަޙަރާއެއްގައި ދަތުރު ކުރަނިކޮށް އޭނާގެ ކާނާއާއި ފެން ހުރި ސަވާރި ގެއްލި، ފެނިދާނެ ކަމާމެދު މާޔޫސްވެގެން އައިސް ގަހެއްގެ ދޮށުގައި އިށީނދެ ހުއްޓާ ކުއްލިއަކަށް ސަވާރީ ކުރިމައްޗަށް އައުމުން އުފާވާފަދައަށޭވެސް އޮވެއެވެ.\n9- ޞަޙީޙް މުސްލިމްގެ ބާބުއް ތައުބާގެ، ކުށާއި ތައުބާ ތަކުރާރު ވިޔަސް ތައުބާ ޤަބޫލު ކުރައްވާނެއޭ މި ފަޞްލުގައި ވެއެވެ.عَنْ  أَبِي مُوسَى  عَنْ النَّبِيِّ  صَلَّى اللَّهُ عَلَيْهِ وَسَلَّمَ  قَالَ  إِنَّ اللَّهَ عَزَّ وَجَلَّ يَبْسُطُ يَدَهُ بِاللَّيْلِ لِيَتُوبَ مُسِيءُ النَّهَارِ وَيَبْسُطُ يَدَهُ بِالنَّهَارِ لِيَتُوبَ مُسِيءُ اللَّيْلِ حَتَّى تَطْلُعَ الشَّمْسُ مِنْ مَغْرِبِهَا\nމާނައަކީ : " އަބޫ މޫސާ ކީރިތި ރަސޫލާ އަރިއަހުން ރިވާކުރެއްވިއެވެ. ސަލާމާއި ޞަލަވާތް ލެއްވި ނަބިއްޔާ ޙަދީޘް ކުރެއްވިއެވެ. " ދުވާލު ފާފަ ކުރާ މީހުން ތައުބާ ވުމަށް، ރޭގަނޑު ﷲ ޢައްޒަ ވަޖައްލަ އަތްޕުޅު ފަތުރާލައްވަވައެވެ. އަދި ރޭގަނޑު ފާފަ ކުރާ މީހުން ތައުބާވުމަށް، ދުވާލު ﷲ ޢައްޒަ ވަޖައްލަ އަތްޕުޅު ފަތުރާލައްވަވައެވެ. އެއީ ހުޅަނގުން އިރު އަރައްޖައުމަށް ދާންދެނެވެ. "\nނޯޓް :( ﷲ ސުބްޙާނަހޫ ވަތަޢާލާ ތައުބާ ޤަބޫލު ކުރައްވާ ވަކިވަގުތެއް ނޯވެއެވެ. މިފަދަ ޙަދީޘްތަކުގެ މާނަ ފުރިހަމައަށް އެނގޭނީ ދީނީ ޢިލްމު އެކަށީގެންވާ ވަރަށް އުނގެނިފައި ތިބޭ މީހުންނަށެވެ. އަދި އެކަލާނގެއަކީ އެކަލާނގެއާއި އެއްފަދަ އެއްވެސް އެއްޗެއް ނުވާ ރަސްކަލާނގެއެވެ. ވީމާ އަތްޕުޅު ފަތުރާލައްވައޭ އޮތުން އެއީ މަޖާޒެކެވެ. އޭގެ މާނައަކީ ތައުބާ ޤަބޫލު ކުރެއްވުމެވެ. ޢަރަބި ބަހުގައި މީހަކު ރުހި ޤަބޫލުވެއްޖެނަމަ މިފަދަ މަޖާޒް ބޭނުން ކުރެއެވެ. )\n10- އިންސާނުންގެ ތެރެއިން ކުށުން މަޢްޞޫމީ ހަމަ އެކަނި ނަބީ ބޭކަލުންނެވެ. އެކި މީހުންނަށް އެކި މިންވަރަށް ކުށް ކުރެވެއެވެ. ނަމަވެސް ދިންނެވޭ މީހުންނަކީ ކުށުން ތައުބާ ވާ މީހުންނެވެ. މިކަމާ ބެހޭ ގޮތުން ކީރިތި ރަސޫލާ ޙަދީޘް ކުރައްވަނީ: عَنْ أنَس أنَّ النَبي صَلَّى الله عَليْه وَسَلَّم قَالَ كلُ ابْن آدَم خَطَّاء وَخَيْرُ الخَطَّائين التَوَّابُون\nމާނައަކީ : " ކޮންމެ އާދަމުގެ ދަރިއަކީ ކުށް ކުރެވޭ މީހެކެވެ. އަދި ކުށް ކުރެވޭ މީހުންގެ ތެރެއިން އެންމެ ހެޔޮ ބަޔަކީ، ތައުބާ ވާ މީހުންނެވެ. " (ރިވާ ކުރެއްވީ އައްތިރްމިޛީ ، އިބްނު މާޖާ ، އަދި އަލްބާނީ ޞައްޙަ ކުރައްވާފައި)\nފިރިމީހާ ނޫން އެހެން މީހުންނާމެދު ނުވިސްނާށެވެ. އެގޮތުން މިންވަރަށް ރުހި، ފުދުންތެރިވާށެވެ. ތިމާ އިނދެގެން އުޅޭ މީހާ، ފިލްމީ ތަރިންގެ ރީތި ކަމާއި، މަހުޖަނުންގެ މުއްސަނދިކަމާއި، ކުޅިވަރު ކުޅޭ މީހުންގެ ހަށިގަނޑާއި، ނުވަތަ އެކުވެރިންގެ ފިރިންނާ އަޅާ ނުކިރާށެވެ. ފަހެ އެއްވެސް ފިރިހެނަކީ ފުރިހަމަ މީހެއް ނޫނެވެ. ތި އަޅާ ކިޔާ މީހާގެ އަނބިމީހާ ކައިރީ އޭނާ ވާނީ އުނި މީހަކަށެވެ. އަދި ތިމަންނައަކީވެސް ދުނިޔޭގައި ހުރި އެންމެ ރީތި އެންމެ މުއްސަނދި އެންމެ މޮޅު، އެންމެ ބައްޓަން ރީތި މީހާ ނޫންކަން ހަނދާން ކުރާށެވެ. އުފާވެރިކަމުގެ އަލިފުބާއަކީ ފުދުންތެރިކަމެވެ. ވީމާ ތިމާ އިނދެގެން އުޅެނީ އެންމެ ފުރިހަމަ މީހާކަމަށް ހިތަށް ޤަބޫލު ކުރުވަން ދަތިއްޔާ ، އޭނާ އަކީ އެންމެ ދަށް މީހާ ނޫންކަން ޤަބޫލް ކުރާށެވެ.\nއެކުވެރިން އަންހެނުން އެ މީހުންގެ ފިރިންނާ ބެހޭ ގޮތުން ކަނޑާ ފޮނި ވާހަކަ ޤަބޫލު ނުކުރާށެވެ. ވަރަށް ޚަރަދު ކުރެއޭ، ވަރަށް ހެވޭ، ވަރަށް ބަރާބަރޭ، ކިޔައި ވާހަކަ ދެއްކިއަސް އެ ވާހަކަ މާ ބޮޑު ވާހަކައަކަށް ނަހަދާށެވެ. ކޮންމެ ފިރިއަކީވެސް ތަފާތު މީހެކެވެ. ކޮންމެ އަންބަކީވެސް ތަފާތު މީހެކެވެ. އެހެން މީހުންގެ ފިރިންނާއި މެދު ނުވަތަ އެހެން ފިރިހެނުންނާ މެދު ވިސްނުމަކީ އަމިއްލައަށް އަމިއްލަ ހިތުގެ ޤަރާރުކަން ނަގާލުމެކެވެ.\nތިމަންނަ ފިރިމީހާއަށް ވަފާތެރިވެގެން، ފަރުޖު ރައްކާތެރިކޮށްގެން، ލޯ ތިރިކޮށްގެން ހުރުމުން ލިބެން އޮތް ނިޢްމަތުގެ ބޮޑުކަން ހިތަށް އެރުވާށެވެ. އެ ނިޢްމަތަކީ ސުވަރުގެ ކަމާއި ސުވަރުގެއާއި މި ދުނިޔޭގެ ވަގުތީ އުފަލެއް އަޅާ ނުކިޔޭނެކަން ހިތުގެ އަޑިން ޤަބޫލް ކުރާށެވެ.\nފިރިމީހާއާއި ވާހަކަ ދައްކާށެވެ. ކައިވެންޏެއް ކާމިޔާބު ވުމުގެ އެންމެ މުހިއްމު ކަމަކީ އެކަކު އަނެކަކަށް ދަތުމެވެ. މިކަން ކުރެވޭނީ ދެމަފިރިންގެ ދެމެދުގައި އޮންނަން ޖެހޭ ވާހަކަ ދެއްކުން ރަނގަޅަށް އޮންނަނަމައެވެ. ޒަވާޖީ ޙަޔާތުގައި ހިތްހަމަ ނުޖެހޭ ކަމެއް އެއްގޮތަކަށްވެސް ނެތުން އެއީ މައްސަލައެކެވެ. އޮތުން އެއީ މައްސަލައެއް ނޫނެވެ. ވީމާ ހިތްހަމަ ނުޖެހޭ ކަމެއް ފިރިމީހާގެ ފަރާތުން ފެންނަނަމަ ސާފުކޮށް ރީތިކޮށް ބުނާށެވެ.\nފިރިމީހާއަށް ޚިޔާނަތްތެރިވާން ޖެހުނީ ކީއްވެގެންތޯ އަމިއްލައަށް ވިސްނައި، އެކަމަށް ފަރުވާ ކުރާށެވެ. އެއީ ފިރިމީހާ ވަކިން ދުރުގައި ގިނަ ދުވަސްތަކެއްވަންދެން އުޅޭތީ ހެއްޔެވެ؟ އެހެންކަމަށް ވަންޏާ އެ ވާހަކަ އޭނާ ކައިރީ ބުނާށެވެ. އަދި އެކަމަށް ހައްލެއް ހޯދާށެވެ. އެއީ ފިރިމީހާ ތިމާއަށް އަހައްމިއްޔަތު ކަމެއް ނުދޭތީހެއްޔެވެ؟ އެހެންކަމަށް ވަންޏާ އެ ވާހަކަވެސް ބުނާށެވެ. ތިމަންނަ ކަލާގެ އޯގާތެރިކަމާ އަޅާލުން އިތުރަށް ބޭނުމޭ ބުނާށެވެ.\nއަދި މިކަހަލަ ކަންކަމަށް ރަނގަޅު ދަނޑިވަޅުގެ ބޭނުން ހިފާށެވެ. ތިމަންނަ ބޭނުންވާ ކަންތައްތަކަކީ ކޮބައިތޯ ބުނާށެވެ. ބޭނުންވާ ގޮތްތަކަކީ ކޮބައިތޯ ކިޔައި ދޭށެވެ.\nފިރި މީހާއަށް ޚިޔާނަތްތެރި ވެވޭފަދަ ހުރިހާ ކަމަކާ ދުރަށް ދާށެވެ. ހަރުދަނާ ގޮތެއްގައި ފިރިހެނުންނާ ވާހަކަ ނުދެއްކޭ ނަމަ، ނުދައްކާށެވެ. އަދި ބަލި ހިތްތަކުގެ ވެރި ފިރިހެނުންނާއި ވާހަކަ ނުދައްކާށެވެ. ތިމާ އަކީ ނިކަން ހަރުދަނާ ޝަޚުޞިއްޔަތެއްގެ ވެރި، މީހުން ކުޅޭ ކުޅޭ މީހަކަށް ހެދުނަ ނުދިނުމުގެ ޢަޒުމް ކަނޑައަޅާށެވެ.\nފިރިމީހާ ރިސޯޓުގައި ނުވަތަ ދަތުރު ކުރަން ނުވަތަ އޮފީސް ދަތުރެއްގެއި ބޭރަށް ދިއުމުން، އެއީ ގުޅި ކޮންމެ މީހަކާއި ވާހަކަ ދައްކާފައި، އައި ކޮންމެ މީހަކަށް ސައިދީފައި، ބަލާލި ކޮންމެ މީހަކަށް ހިނިތުންވުމެއް ދީ ހެދުމުގެ ބަދަލުގައި މިވަގުތު އަޅުކަން ކުރުމާ ، ކުދިންގެ ކަންތަކުގައި މަޝްޣޫލްވާށެވެ.\nފިރިމީހާގެ ކިބައިގައި އުނިކަމެއް ހުއްޓަސް އެއީ މާ ބޮޑު ކަމަކަށް ނަހަދައި، ހިތްހަމަ ޖައްސާލާށެވެ. އަދި ކައިވެނި ކުރެވެނީ ހަތަރުކަމަކަށް ( ނަސަބު، މުދާ، ރީތިކަން، ދީންވެރިކަން) ކަމާއި، އޭގެ ތެރެއިން އެންމެ ފުރަތަމަ އިޚްތިޔާރަކީ ދީންވެރިކަންކަމަށް ހެދުމަށް ކީރިތި ރަސޫލާ އަންގަވާފައިވާ ކަން ހަނދާން ކުރާށެވެ. ކުރިންވެސް ބުނިފަދައިން ފުދުންތެރިވާށެވެ. އޭރަށް ހުރިހާ އުނިކަމެއް ލޮލުން ކެހިދާނެއެވެ.\nފިރިމީހާ އަދާ ކުރަންޖެހޭ ވާޖިބުތައް އަދާ ނުކުރާނަމަ ނަޞޭޙަތްތެރިވާށެވެ. ހިތްހަމަ ނުޖެހޭ ސިފައެއް ހުންނަނަމަ ވީ ވަރަކުން އެ ސިފަ ރަގަޅު ކުރެވޭތޯ ބަލާށެވެ. ލޯބި ނުވެއޭ ކިޔާފައި ވަރިނުވާށެވެ. ލޯތްބަކީ އާލާވެސް ކުރެވޭ އެއްޗެކެވެ. ވީމާ މިވަގުތު އަދި ލޯބި ނެތަސް ، އެއްކަލަ ފުދުންތެރިކަމުގެ ބިންގާ މަތީ ލޯބި އާލާ ކުރެވިދާނެއެވެ. ތިމަންނަ ލޯބި ނުވާއިރުވެސް ފިރިމީހާ ތިމަންނަ ދެކެ ލޯބިވުން، އެއީ އޭނާ ދެކެ ލޯބިވުން ޙައްޤު ކަމެއް ކަމަށް ނުދެކެންވީ ކީއްވެހެއްޔެވެ؟!\nއަނިޔާ ދަށުގައި، އަނބިން ތިބުމަކަށް ދީން ނާންގައެވެ. ޙައްޤު ނިގުޅައިގެނެވިފައި، އަނބިން ތިބުމަކަށްވެސް ދީން ނާންގައެވެ. ހިތާމަވެރިކަންމަތީ، އަނބިން ދެމި ދެމިތިބުމަކަށްވެސް ދީން ނާންގައެވެ. ކައިވެނީގެ އުފާ ނު ހޯދުމަކަށްވެސް ނާންގައެވެ.\nމި ފަދަ ކަންތަކަކީ ފަހަރެއްގައި މިއާއި ޚިލާފަށް މުޖްތަމަޢް ދެކިފާނެ ކަންތަކެވެ. ނަމަވެސް ފުރަތަމަ ބަލަންޖެހޭ ސަމުގާއަކީ ދީނެވެ. ވީމާ މިފަދަ އަނިޔާއަކާއި ހިތާމައާއި އަޅާ ނުލުމާއި އިހާނެތިކަމުން މިނިވަން ވުމުގެ ޙައްޤު އަނބިންނަށް ވަނީ ، ދީނުގައި ދެވިފައެވެ. އެއީ ވަރިއަށް އެދުމެވެ. ވީމާ މިފަދަ ކަމެއް ވާނަމަ ވަރިވާށެވެ. އެ ކަމަކު ޚިޔާނާތްތެރި ނުވާށެވެ. ވަރި އެއީ ހުއްދަ ކަމެކެވެ. ޚިޔާތްވުން އެއީ ބޮޑު ޙަރާމް ކަމެކެވެ. ވީމާ ވަގުވަގަށް ، ސިއްރު ސިއްރުން ފިރިމީހާއަށް ޚިޔާނާތްތެރި ވުމުގެ އެއްވެސް ބޭނުމެއް ނެތެވެ.\nޚިޔާނާތްތެރިވެވުނަސް އެކަން ފިރިމީހާއަށް ނޭނގޭނަމަ، އެވާހަކަ ނުބުނާށެވެ. ބުނުމަށް ވުރެ ގިނަފަހަރަށް މަޞްލަޙަތު ބޮޑުވާނީ ނުބުނުމުންނެވެ. ތިމަންނަ ކަލާއަށް ޚިޔާނާތްތެރިވެއްޖައީމޭ ބުނުމުން ، އެހެންހެއްޔޭ! ދެން އެކަހަލަ ކަމެއް ނުކުރައްޗޭ ބުނާނެ ފިރިއެއް ނުހުންނާނެއެވެ. އޭނާ އަންނާނީ ރުޅިއެވެ. ކުރާނީ ވަރިއެވެ. ސިއްރުގައި ކުރެވޭ ފާފައަކީ ސިއްރު ކުރަން ޖެހޭ ކަމެކެވެ. ވީމާ އެ ސިއްރު ސިއްރެއްގެ ގޮތުގައި ބާއްވާފައި، ތައުބާވެ ދެން އެފަދަ ކަމެއް ނުކުރުމަށް ފުރިހަމަ ޢަޒުމް ކަނޑައަޅާށެވެ. އަދި އެ ގޮތުގައި ސާބިތުވުމަށާއި އެ ސިއްރު ފާޅު ނުވުމަށް އެދި ދުޢާކޮށް ނަމާދު ކުރާށެވެ.\nޚިޔާނާތްތެރި ނުވުމަށް އަމުރު ކުރައްވާ ޤުރުއާނާ ސުންނަތުގައި އަންގަވާފައިވާ އެންގުންތައް :\n1 ސޫރަތުލް އިސްރާ ގެ 32 ވަނަ އާޔަތުގައި ވަޙީ ކުރައްވަނީ: وَلاَ تَقْرَبُواْ الزِّنَى إِنَّهُ كَانَ فَاحِشَةً وَسَاء سَبِيلاً\nމާނައަކީ : '' އަދި ތިޔަބައި މީހުން ޒިނޭއާއި ގަތް ނުވާށެވެ. ހަމަ ކަށަވަރުން އެކަންތައް (ޒިނޭ ކުރުން ނުވަތަ ޒިނޭއާއި ގާތް ވުން) އެއީ ހުތުރުކަން ބޮޑުވެގެންވާ ފާފައެއް ކަމުގައި ވެއެވެ. އަދި ނުބައި ކަންތަކަށް ވާ މަގެއް ކަމުގައިވެއެވެ."\nމި އާޔަތުގައި އަމުރު ކުރައްވާފައިވަނީ ޒިނޭ ނުކުރުމަށެވެ. އަދި ޒިނޭ ކުރުމަށް މަގުފަހިވެދާނެ އެއްވެސް ކަމެއް ނުކުރަމަށެވެ. އޭގެ ތެރޭގައި ހިލޭ ފިރިހެނަކާއި އެކު އެކަހެރިވުމާއި ، ބޭނުމަކު މެނުވީ ހިލޭ ފިރިހެނުންނާއި ވާހަކަ ދައްކައި މަޖާ ކުރުމާއި، ޙަރާމް މަންޒަރުތަކާއި ފިލްމުތައް ބެލުމާއި، މީހުން ދައްކާ ފާޙިޝް ވާހަ އަޑު އެހުމާއި، ޙަރާމް ކަންތަކާމެދު ވިސްނުން ހިމެނެއެވެ.\n2- ސޫރަތުއް ނޫރް ގެ 31،30 ވަނަ އާޔަތުގައި ވަޙީ ކުރައްވަނީ: قُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ذَلِكَ أَزْكَى لَهُمْ إِنَّ اللَّهَ خَبِيرٌ بِمَا يَصْنَعُونَ *وَقُل لِّلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنَّ وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا\nމާނައަކީ : " އެބައި މީހުންގެ ބެލުންތައް ތިރި ކުރުމަށާއި އެބައި މީހުންގެ ފަރުޖުތައް ރައްކާތެރި ކުރުމަށް، މުއުމިން ފިރިހެނުންނަށް ކަލޭގެފާނު ވިދާޅުވާށެވެ. އެ ގޮތް އެބައި މީހުންނަށްޓަކައި ސާފުކަން ބޮޑެވެ. ހަމަ ކަށަވަރުން މާތް ﷲ އީ އެބައި މީހުން ކަންތައް ކުރާގޮތް ދެނެވޮޑިގެންވާ ރަސްކަލާނގެއެވެ. * އެކަނބަލުންގެ ބެލުންތައް ތިރި ކުރުމަށާއި، އެކަނަބަލުންގެ ފަރުޖުތައް ރައްކާ ކުރުމަށް މުއުމިން އަންހެނުންނަށް ކަލޭގެފާނު ވިދާޅުވާށެވެ. އަދި އެއިން ފާޅުވެއްޖެ ތަން (މޫނާއި ދެ އަތްތިލަ ފިޔަވައި) އެކަނބަލުންގެ ޒީނަތް (ޒީނާތް ވުމުގެ ތަން) ފާޅު ނުކުރާހުށިކަމެވެ."\n3- ސޫރަތުއް ނިސާ ގެ 34 ވަނަ އާޔަތުގައި މާތް ﷲ ވަޙީ ކުރައްވާފައިވަނީ: فَالصَّالِحَاتُ قَانِتَاتٌ حَافِظَاتٌ لِّلْغَيْبِ بِمَا حَفِظَ اللّهُ وَاللاَّتِي تَخَافُونَ نُشُوزَهُنَّ فَعِظُوهُنَّ وَاهْجُرُوهُنَّ فِي الْمَضَاجِعِ وَاضْرِبُوهُنَّ فَإِنْ أَطَعْنَكُمْ فَلاَ تَبْغُواْ عَلَيْهِنَّ سَبِيلاً إِنَّ اللّهَ كَانَ عَلِيّاً كَبِيراً\n" ފަހެ ހެޔޮ ލަފާ އަންހެނުންނަކީ ކިޔަމަންތެރި އަންހެނުންނެވެ. (ފިރިމީހާގެ) ޣާއިބުގައިވެސް މާތް ﷲ ރައްކާތެރި ކުރެއްވި ކަންތައް (ފަރުޖު، މުދާ، އަބުރު ފަދަ ކަންތައް) ރައްކާތެރި ކުރާ އަންހެނުންނެވެ. ކިޔަމަންތެރި ކަމުގެ ދާއިރާއިން ނިކުމެދާނެ ކަމަށް ތިޔަބައި މީހުންނަށް ބިރު ހީވާ އަންހެނުނަށް ނަސޭހަތްތެރިވާށެވެ. (ދެން) އަދި އެކަނބަލުންނާއި އެއްތާ ރޭކުރުމުން އެއްކިބާވެ ދުރުހެލިވާށެވެ. ( ދެން) އަދި އެކަނބަލުން ގައިގައި(ހާނިއްކަ ނުވާގޮތުން) ޖަހާށެވެ. ފަހެ ތިޔަބައި މީހުންނަށް އެކަނބަލުން ކިޔަމަންވެއްޖެނަމަ، އެކަނބަލުންގެ މައްޗަށް އެހެން މަގަކަށް ނޭދޭށެވެ."\nއަނބިމީހާ ނުކިޔަމަންތެރިވެ، ޙަރާމް ކަންތައް ކުރަންޏާ ފިރިމީހާ ފުރަތަމަ ކުރަން ޖެހޭ ކަމަކީ ނަސޭޙަތް ދީ، ނުކިޔަމަންތެރިވުމާއި ގޯސް ޢަމަލުތައް ކުރުމަކީ ކިހާ ބޮޑު ފާފައެއްކަން އަނބިމީހާއަށް ވިސްނައި ދިނުމެވެ. ކައިރީގައި ބަހައްޓައިގެން ރީއްޗަށް ކިޔައިދީ ވިސްނައި ދިނުމެވެ. އަދި އެއީ ދުނިޔޭގައި ﷲ ގެ ލަޢްނަތް ލިބި އާޚިރަތުގައި ޢަޛާބް ލިބޭނެ ކަމެއްކަން ބުނެދިނުމެވެ. މި ނަސޭޙަތް ދޭން ޖެހެނީ އެއްފަހަރޭ ނުވަތަ ދެ ފަހަރޭ ދީނުގައި އަންގަވާފައި ނުވެއެވެ. ވީމާ އަނބިމީހާ އިޞްލާޙް ވާނެ ކަމަށް ފެންނަންޏާ ނަސޭޙަތް ދިނުމުގައި މަސްތަކާއި އަހަރުތަކެއްވެސް ހޭދެ ކުރެވިދާނެއެވެ.\nގިނަ މީހުން ނަސޭޙަތުން އިޞްލާޙް ވިއަސް އަނެއް ބައި އަނބިންނާ މެދު މިއަށް ވުރެ ހަރުކަށި ފިޔަވަޅު އަޅަން ބައެއްފަހަރު ޖެހެއެވެ. އެ ގޮތުން ދެން އޮތީ އަނބިންބާއި އެއްދާން ނުކުރުމެވެ. މީގެ ޙިކުމަތަކީ އަނބިން ޢާއްމު ގޮތެއްގައި ނުކިޔަމަންތެރިވެ، ފިރިމީހާއަށް ބާރު ފޯރުވާ ތަނަކީ ނިދާ ކޮޓަރިއެވެ. ވީމާ މިފަދަ އަނބިންނަށް މި ފުރުޞަތު ނުދިނުމުން އެމީހުންގެ ކިބައިން، ނުކިޔަމަންތެރިވެ ޒީލަ ދެއްކުމުގެ ބާރު ކެނޑިދެއެވެ. ބައެއް އަނބިން ކައިރީ ނުވަތަ ބައެއް ކަހަލަ މައްސަލަތަކުގައި މިއީ ކަމުދާ ފަރުވާއަކަށް ނުވެދާނެއެވެ.\nމިވަރުންވެސް ޙައްލެއް ނުފެނިއްޖެނަމަ ދެން އޮތް އިޚްތިޔާރަކީ އަނބިމީހާގެ ގައިގާ އަނިޔާ ނުވާނެ ފަދައަކުން ޖެހުމެވެ. މިހެން އޮތުމުން އިސްލާމް ދީނުގައި އަނބިން ތެޅުން ހުއްދައޭ ހީ ނުކުރާށެވެ. މިއީ ޤުރުއާނުގެ އާޔަތެއްގައި އޮތަސް ވާޖިބު ކުރައްވާފައިވާ ކަމެއް ނޫނެވެ. ކިއެއްތަ މިއީ ދެއްވާފައިވާ އިޚްތިޔާރެކެވެ. އަދި އިޚްތިޔާރުތައް ތަންޒީމު ކުރުމެކެވެ. އަދި މިއީ ކުޑަ ކުޑަ މައްސަލައެއް ޖެހޭ އިރަށް ބޭނުން ކުރަން ދީފައިވާ އިޚްތިޔާރެއްވެސް ނޫނެވެ. އެކަން އެނގެނީ\nޙައްޖަތުލް ވަދާޢުގައިވެސް އަންހެނުން މަދު ހެޔޮކޮށް ކަންތައް ކުރުމަށް ކުރެއްވި ވަޞިއްޔަތުގައި ޖެހުން ހުއްދަ ކުރެއްވީ ޒިނޭ ކުރާ އަނބިން އިޞްލާޙް ކުރުމަށްޓަކައެވެ.\nއަންބަކު މިފަދަ ކަމެއް ކޮށްގެން ޢާއިލާ ރޫޅުމުގެ ބަދަލުގައި އަނބިމީހާ އިޞްލާޙް ކުރެވޭތޯ ބެލުމުގެ ގޮތުން އަނބިމީހާގެ ގައިގައި ޖަހާއިރު އަނިޔާ ވާ ފަދައިން ނުޖެހުމަށް ދީން އަމުރު ކުރެއެވެ. އަދި ނުކިޔަމަންތެރިވާ ޙާލަތުގައިވެސް އަނބިމީހާ އަށް އިހާނެތިކޮށް ހިތުމާއި ބަދު ދުޢާ ކުރުން ރަސޫލާ މަނާ ކުރެއްވިއެވެ.\nފިރިން ތަޅާ ކަމުގެ ޝަކުވާ އަނބިންތަކެއް ކުރުމުން ރަސޫލާ ޙަދީޘް ކުރެއްވީ: لاَ يَضْرِب خِيَارُكُم\nމާނައަކީ:" ކަލޭމެންގެ ތެރެއިން ރަނަގަޅު މީހުންނީ އަނބިން ގައިގާ ނުޖަހާ މީހުންނެވެ. " އަދި ކީރިތި ރަސޫލާ ދުވަހަކުވެސް އަނބިކަނބަލެއްގެ ގައިކޮޅުގައި ނުޖައްސަވައެވެ.\n4 - ރަސޫލުﷲ ޞައްލައްﷲ ޢަލައިހި ވަސައްލަމަ ޙަދީޘް ކުރައްވާފައިވަނީ: مَا خَلا رَجْل بامْرَأة إلا وَكانَ ثَالثهما الشَّيْطَان\nމާނައަކީ : " ތިންވަނަ މީހަކަށް ޝައިޠާނާ ނެތި، ފިރިހެނަކާއި އަންހެނަކާއި ތަނެއްގައި އެކަހެރިވެ ނުތިބެއެވެ." ( ތިރްމިޛީ، އަޙްމަދު، އަލްޙާކިމް، އަދި އަލްބާނީ ޞައްޙަ ކުރައްވާފައި )\nއެހެން ޙަދީޘެއްގައި ކައިވެނި ހުއްދަ ނޫން މީހަކާ އެކީ މެނުވީ ހިލޭ އަންހެނަކާއި އެކީ ވަކިން ނުތިބުމަށް ރަސޫލާ އަމުރު ކުރައްވާފައިވެއެވެ.\nފިރިމީހާ ރަށުގައި ނެތީސް، އެކުގައި ކިޔެވި ނުވަތަ ރައްޓެހި ފިރިހެން ކުދިން، ގެއަށް އައުމުން ވާހަކަ ދައްކަން ތިބުމަކީ އަންހެނުން ދެކޭ ގޮތުގައި އެއީ ގެއްލުމެއް ހުރި ކަމެއް ނޫނެވެ. ނަމަވެސް މިއީ ދީނުގައި ހުއްދަ ކަމެއް ނޫނެވެ. މިފަދަ ބައްދަލުވުންތައް ޒިނޭއަށް ނުވަތަ ޒިނޭގެ ހަރުފަތްތަކާއި ހަމައަށް ދަނީ ކިތައް ފަހަރުހެއްޔެވެ؟ އަދި ތިމަންނައަށް ގޯސް ކަމެއް ނުކުރެވޭނެ ކަމުގެ ފުރިހަމަ އިތުބާރު އެބަ އޮތޭ ކިޔާފައި، އެކަހެރިވެ ބައްދަލު ކޮށް އެންމެ ފަހުން ފިރިހެނުންގެ ހެއްލުންތަކާ ޝައިޠާނާގެ ދަޅަތަކާއި، ހަށިގަނޑުގެ އެދުންތަކަށް އިޖާބަ ދެވެނީ ކިތައް ފަހަރު ކިތައް މީހުންނަށް ހެއްޔެވެ؟\nވާހަކަ ދައްކަން ޖެހޭވަރުގެ އެކުވެރިއެއް ވިއްޔާ، އެހެން މީހުންގެ ޙާޟިރުގައި ވާހަކަ ދައްކަން ތިބޭށެވެ. އަދި ހަރުދަނާ ވާހަކައެއް މެނުވީ ނުދައްކާށެވެ. އަދި ތިމާ އަކީ މީހެއްގެ އަންބެއްކަމާއި ﷲ އަށް ބިރުވެތިވުން ސިކުންތަކަށްވެސް ހަނދާނުން ކައްސުވާ ނުލާށެވެ.\n5- ރަސޫލުﷲ ޞައްލައްﷲ ޢަލައިހި ވަސައްލަމަ ޙަދީޘް ކުރައްވާފައިވަނީ: لَئِنْ يَطعَن فِيْ رَأسِ أحَدِكم بمَخيْط مِنْ حَدِيْد خَيْر لَه مِنْ أنْ يَمس امْرَأة لاَ تَحِل لَه\nމާނައަކީ : ''ޙަލާލް ނޫން އަންހެނެއްގެ އަތުގައި އަތްލުމަށް ވުރެ، ކަލޭމެންގެ ތެރެއިން މީހެއްގެ އަމިއްލަ ބޮލަށް ދަގަނޑު ތިނޯހެއް ހެރުންވެސް، ރަނގަޅެވެ."\nވީމާ، މީހެއްގެ އަންބަކާއި އަދަބާއި ޚިލާފު ވާހަކަ ދައްކައި އޭނާ ހައްދައި ، ހައްލަން މަސައްކަތް ކޮށް ގައިގައި އަތްލުމުގެ ނުބައިކަން ތަސައްވަރު ކޮށްލާކަށް އުނދަގުލެއް ނޫނެވެ.\n6- عَبْدِ اللَّهِ  رَضِيَ اللَّهُ عَنْهُ  قَالَ  قُلْتُ يَا رَسُولَ اللَّهِ أَيُّ الذَّنْبِ أَعْظَمُ قَالَ  أَنْ تَجْعَلَ لِلَّهِ نِدًّا وَهُوَ خَلَقَكَ قُلْتُ ثُمَّ أَيٌّ قَالَ أَنْ تَقْتُلَ وَلَدَكَ مِنْ أَجْلِ أَنْ يَطْعَمَ مَعَكَ قُلْتُ ثُمَّ أَيٌّ قَالَ أَنْ تُزَانِيَ حَلِيلَةَ جَارِكَ قَالَ  يَحْيَى  وَحَدَّثَنَا  سُفْيَانُ  حَدَّثَنِي  وَاصِلٌ  عَنْ  أَبِي وَائِلٍ  عَنْ  عَبْدِ اللَّهِ  قُلْتُ يَا رَسُولَ اللَّهِ  مِثْلَهُ  قَالَ  عَمْرٌو  فَذَكَرْتُهُ  لِعَبْدِ الرَّحْمَنِ  وَكَانَ حَدَّثَنَ\nމާނައަކީ : " ޢަބްދުއްﷲ ބިން މަސްޢޫދު ވިދާޅުވިއެވެ. އަހަރެން ދެންނެވީމެވެ. " އޭ ﷲ ގެ ރަސޫލާ އެވެ. އެންމެ ބޮޑި ކޮން ފާފައެއްތޯއެވެ؟" ރަސޫލާ ޙަދީޘް ކުރެއްވިއެވެ. " ﷲ ކަލޭ ހެއްދެވުމާއެކުވެސް ކަލޭ އަކަލާނގެ އާ ޝަރީކަކު ބައިވެރި ކުރުމެވެ. " އަހަރެން ދެންނެވީމެވެ. " ދެން ކޮންކަމެއްތޯއެވެ؟ " ރަސޫލާ ޙަދީޘް ކުރެއްވިއެވެ. " ކަލެއާއެކު ކައިފާނެ ކަމުގެ ބިރައްޓަކައި ކަލޭގެ ދަރި މަރާލުމެވެ. " " އަހަރެން ދެންނެވީމެވެ. " ދެން ކޮންކަމެއްތޯއެވެ؟ " ރަސޫލާ ޙަދީޘް ކުރެއްވިއެވެ." ކަލޭ ކަލޭގެ އަވައްޓެރިއާގެ އަންހެނުންނާއި އެކު ޒިނޭ ކުރުމެވެ" ( ޞަޙީޙް ބުޚާރީ / ބާބުލް ޙުދޫދް ، ޞަޙީޙް މުސްލިމް ބާބުލް އީމާން )\nމި ޙަދީޘާއި ގުޅިގެން މާތް ﷲ ސޫރަތުލް ފުރްޤާންގެ އާޔަތްތަކެއް ބާވައިލެއްވިއެވެ. ( ސޫރަތުލް ފުރްޤާން 68-71 )\nوَالَّذِينَ لَا يَدْعُونَ مَعَ اللَّهِ إِلَهاً آخَرَ وَلَا يَقْتُلُونَ النَّفْسَ الَّتِي حَرَّمَ اللَّهُ إِلَّا بِالْحَقِّ وَلَا يَزْنُونَ وَمَن يَفْعَلْ ذَلِكَ يَلْقَ أَثَاماً * يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَاناً * إِلَّا مَن تَابَ وَآمَنَ وَعَمِلَ عَمَلاً صَالِحاً فَأُوْلَئِكَ يُبَدِّلُ اللَّهُ سَيِّئَاتِهِمْ حَسَنَاتٍ وَكَانَ اللَّهُ غَفُوراً رَّحِيماً * وَمَن تَابَ وَعَمِلَ صَالِحاً فَإِنَّهُ يَتُوبُ إِلَى اللَّهِ مَتَابا\nޚިޔާނާތްތެރިވާ އަންހެނުންނާއި މެދު ކަންތައް ކުރަން ޖެހޭ ގޮތް :\nޚިޔާނާތްތެރިވާ އަންހެނުންނާއި މެދު ކަންތައް ކުރަން އޮތް ގޮތަކީ މިއީއޭ ބުނެ، ވަކި ސީދާ އެއް ގޮތެއް ބުނެވޭކަށް ނެތެވެ. އަނބިމީހާ ޚިޔާނާތްތެރިވެއްޖެނަމަ ބައެއް މީހުންނަށް އެންމެ ފަސޭހައިން ކުރެވޭނެ ކަމަކީ، ވަރިކޮށްލުމެވެ. ނަމަވެސް ޚިޔާނާތްތެރިވާ (މިތާނގައި ޚިޔާނާތް މި ބަސް މި ބޭނުން ކުރަނީ، އެހެން ފިރިހެނަކާއި ޙަލާލް ނުން އެއްވެސް ގުޅުމެއް ބޭއްވުމައް) މީހާ ވަރިކޮށްލާކަށް ދީނުގައި އަންގާފައި ނޯވެއެވެ.\nއެންމެ ބޮޑު ޚިޔާނާތް ކަމުގައިވާ ޒިނޭ އަކީވެސް، އެ މީހާ ތައުބާވެއްޖެނަމަ މާތްﷲ އެ ތައުބާ ޤަބޫލު ކުރައްވާނެ ފާފައެކެވެ. އަނބިމހާ ތައުބާވެ އިސްލާހުވެދާނެ ކަމަށް ފެންނަންޏާ އެނާއަށް އެ ފުރުސަތު ދިނުމަކީ އެއީ ރަނގަޅު ގޮތެކެވެ.\nމީހެއްގެ އަންބެއް ޚިޔާނާތްތެރިވެ، ޅަ ފިރިހެން ކުއްޖަކާއި ގުޅުން ހިންގަން އުޅުނު ވާހަކަ ޔޫސުފް ސޫރަތުގައި މާތް ﷲ ވަޙީ ކުރައްވާފައިވެއެވެ. އާދެ އެއީ ޢަޒީޒުގެ އަންހެނުން ޒުލޭޚާ ، ޔޫސުފްގެފާނާއި ހެދި އުޅުނު ވާހަކައެވެ. އެކަންތައް ފަޅާ އެރުމުން ، ޢަޒީޒު ޔޫސުފްގެފާނަށް އެންގެވީ އެ ކަންތައް ސިއްރު ކުރެއްވުމަށެވެ. އެއީ ޢާއިލާގެ އަބުރަށްޓަކައެވެ. އަދި އަންހެނުންނަށް އެންގެވީ ކުރެވުނު ފާފައަށް ތައުބާވެ ދެރަވުމަށެވެ.\n" އަދި ބުންޏެވެ. އޭ ޔޫސުފްއެވެ. މިކަންތަކުން ދުރުވެ ވަޑައިގެން މިވީ ކަންތައް ފޮރުއްވަވާށެވެ. އަދި ( އޭ ކަނބުލޭގެއެވެ) ކަނބުލޭގެ އަށް ވި ފާފައަށް ދެރަވެ މާފަށް އެދޭށެވެ. ހަމަ ކަށަވަރުން ކަނބުލޭގެ ވީ ކުށްވެރިންގެ ތެރެއިންނެވެ. " ( ޔޫސުފް ސޫރަތް / 29 )\nމި ހާދިސާއަށް ފަހު ، ޢަޒީޒު އޭނާގެ އަންހެނުން ވަރިއެއް ނުކުރައްވައެވެ. ވީމާ މިއިން އެނގެނީ އަނބިމީހާއަށް ކުށެއް ކުރެވުނަސް އޭނާ ވަރި ކުރުން އެއީ ލާޒިމު ކަމެއް ނޫންކަމެވެ. ވަރި ކުރުމުގެ ބަދަލުގައި، އަނބިމީހާ ތެދު ތައުބާއަކުން ތައުބާ ވެއްޖެނަމަ ކައިވެނި ކުރިއަށް ގެންދިއުމަކީ އިޚްތިޔާރު ކުރެވިދާނެ ގޮތެކެވެ.\nމަތީގައި ގެނެވިފައިވާ ސޫރަތުއް ނިސާގެ 31 ވަނަ އާޔަތަކީ، މިފަދަ މައްސަލަތައް ޙައްލު ކުރުމުގައި ދީނުގައި ނެގިދާނެ އެއް އުސޫލެވެ. އެގޮތުން ނަސޭޙަތް ދީ، ފާފަ ކުރުމުން ލިބެން އޮތް ޢަޛާބާއި ، ސުވަރުގޭގެ ނިޢްމަތްތައް ހަނދާން ކޮށްދެވިދާނެއެވެ. އަދި ﷲ އަށް ބިރުވެތިވުމަށް ނަސޭހަތް ދީ، ނުކިޔަމަންތެރިވެ، ޚިޔާނާތްތެރިވުމުން ދެފަރާތު ޢާއިލާއަށާއި ލިބިފައި ތިބި ދަރިންނަށް ކުރާނެ ނޭދެވޭ އަސަރުވެސް ހަނދާން ކޮށް ދެވިދާނެއެވެ. އަދި މިނުންވެސް ކިތަންމެ ގޮތަކުން ނަސޭޙަތްތެރިވެވިދާނެއެވެ. އޭގެ ފަހުން އޮތް ގޮތަކީ އެއްދާން ކުރުން ވަގުތީގޮތުން ހުއްޓާލުމެވެ. މި އީ ކުރިންވެސް ބުނިހެން ހުރިހާ ޙާލަތެއްގައި ހުރިހާ އެންމެން ކައިރީ ޙައްލަކަށް ނުވެދާނެއެވެ. ދެން އޮތް ގޮތަކީ އަނިޔާ ނުވާނެ ފަދައަކުން މަޑުން ޖެހުމެވެ. ޙަޤީޤަތުގައި މި ގޮތް މަންފާ ކުރާނީ ، އަދަބުވެރި ދީންވެރި އަންހެންވަންތަ ނަމަވެސް ބައެއްފަހަރު ނުކިޔަމަންތެރި އަނބީންނާއެކުގައެވެ. ވަގު ފިރިގެންގުޅޭ މީހަކާ އެކު މިއީ ޙައްލު ގެނެސްދޭ ކަމަކަށް ނުވެދާނެއެވެ.\nމި ހިސާބަށް ކަންތައް ދާ އިރަށް، އޭނާ އިޞްލާޙްވާނެ ކަން ނޫންކަން ގިނަފަހަރަށް އޮންނާނީ އެނގިފައެވެ. ވީމާ އިޞްލާޙް ނުވެއްޖެނަމަ ދެން އޮތް ޙައްލަކަށް ވާނީ، ޙަލާލްކަންތަކުގެ ތެރެއިން މާތްﷲ އެންމެ ރުހިވޮޑި ނުގަންނަވާ ކަމެވެ. އެއީ ވަރި ކުރުމެވެ.\nއުސޫލެއްގެ ގޮތުން ބަލަންވީ ކަމަކީ ލޯބިވާ އަނބިމީހާ، އަދި ދަރިންގެ މަންމަ އަށް ނުބައި ކަމެއް ކުރެވުނަސް މަޢާފް ކުރެވިދާނެކަމެވެ. އަދި އިޞްލާޙްވެގެން މާޒީ ހަނދާން ނައްތާލާފައި އުފާވެރިކަމާއެކީ މުސްތަޤްބަލް ހޭދަވެސް ކުރެވިދާނެ ކަމެވެ. އެކަމަކު މިއީ ކުށަށް ތައުބާވެ، އެކަމާ ދެރަވެ، އުޅުން އިޞްލާޙް ކުރާ އަނބިންނާ އެކުގައެވެ.\nތިމާއަށް އެނގިގެން ފާފަކޮށް ޚިޔާނާތްތެރިވާ އަންބެއް ތައުބާވެ އިޞްލާޙް ނުވާނަނަމަ، އިނދެގެން އުޅުން ހުއްދައެއް ނުވާނެއެވެ. އަނބިމީހާގެ މިފަދަ ނުރަނގަޅު ޢަމަލުތަކަށް ރުހުމަކީ "ދައްޔޫޘް" (އަނބިމީހާއަށް ޣީރަތްތެރި ނުވާ މީހާ)ގެ ސިފަ ލިބޭ ކަމެކެވެ. އަދި މިފަދަ މީހުންނަކީ ޤިޔާމަތް ދުވަހު މާތް ﷲ ރުއްސެވުމުގެ ގޮތުން ބައްލަވައި ވޮޑި ނުގަންނަވާނެ މީހުންނެވެ.


ލަވަކިޔުންތެރިޔާ އަދި މިއުޒިކް ޑައިރެކްޓަރު ހިމޭޝް ރޭޝަމިއާ ޑަބަލް ރޯލެއް ކުޅެފައިވާ ފިލްމު "ހެޕީ ހާޑީ އެންޑް ހީރު" އަންނަ ޖެނުއަރީ މަހުގެ3ގައި ސިނަމާތަކަށް ގެންނަން ނިންމައި ފިލްމުގެ ޓްރެއިލާ ވެސް ދައްކާލައިފި އެވެ.\nމިދިޔަ ހުކުރު ދުވަހަކީ ވަރަށް އުންމީދީ ތިން ފިލްމެއް ރިލީޒްކުރި ދުވަހެއް ނަމަވެސް، އެއިން އެއްވެސް ފިލްމަކީ ބެލުންތެރިންނާއި ކްރިޓިކުން ވެސް އުންމީދުކުރި ވަރުގެ ފިލްމުތަކަކަށް ނުވި އެވެ.\nއަންނަ މަހުގެ 22 ގައި ރިލީޒްކުރާ ކޮމެޑީ ފިލްމު "ޕާގަލްޕަންތީ" ގެ ޓްރެއިލާ ދައްކާލައިފި އެވެ.